
Viața, strategiile, tacticile si bătăliile 
celor mai mari comandanți militari din istorie 


Jukov a fost figura dominantă a Armatei Roşii în al Doi- 
lea Război Mondial. Ca inalt ofițer al Stavka (Marele 
Cartier General al Armatei Roșii), Jukov a acționat in 
toate sectoarele critice in calitate de consultant, coor- 
donator și comandant de facto pe câmpul de luptă ori 
de câte ori i s-a cerut. A jucat un rol crucial in salvarea 
situaţiei disperate din toamna anului 1941, precum si 
intre anii 1942-1943, când a condus Armata Rosie 
către o răsturnare de situaţie uimitoare și către o vic- 
torie între anii 1944-1945. Totuși, metodele sale erau 
adeseori brutale si s-au soldat cu pierderi masive de 
partea sovieticilor. Mai mult, nu a dat dovadă de loiali- 
tate sau de compasiune fata de comandanții din sub- 
ordine sau fata de soldaţii obișnuiți. Relaţia specială 
cu Stalin a reprezentat si ea un factor decisiv în rolul 
jucat de Jukov. Mai târziu, Stalin nu l-a mai privit cu 
ochi buni pe acest erou de război, ci ca pe o amenințare 
la adresa propriei autorități. După război, căderea lui 
Jukov a fost la fel de rapidă ca si ascensiunea sa inițială 
in cadrul Armatei Roșii, iar numele său a fost reabilitat 
abia după prăbușirea comunismului în URSS. 

ROBERT FORCZYK și-a luat doctoratul în relaţii 
internaționale și securitate națională la Universitatea 
Maryland, SUA. Are o excelentă pregătire în istoria 
militară a Europei și a Asiei. S-a pensionat cu gradul 

de locotenent-colonel din cadrul armatei Statelor Unite 
după ce a activat vreme de 18 ani ca ofițer de blindate în 
Diviziile 2 și 4 Infanterie și ca ofițer de contrainformaţii 
în Divizia 29 Infanterie (ușoară). Dr. Fonczyk este în 
prezent consultant militar la Washington, DC. 


ADAM HOOK a studiat designul grafic și a început 

să lucreze ca ilustrator în 1983. Este specializat 

în reconstructii istorice detaliate și a ilustrat titluri 
despre azteci, greci, despre câteva subiecte referitoare 
la America secolului al XIX-lea, precum și un număr 
semnificativ de alte cărți. Lucrările sale se regăsesc 

în expoziţii și publicaţii din întreaga lume. 

INTRODUCERE 


Când Wehrmachtul a invadat URSS în iunie 1941, condu- 
cătorii lui nu și-au dat seama că porneau o luptă pe viata 
și pe moarte care avea să dureze patru ani. Armata Roșie 
era slăbită după epurările staliniste ale corpurilor ofite- 
rești din 1937-1939, iar invazia sovietică a Finlandei su- 
gera o crasă lipsă de organizare. Adolf Hitler credea cu 
tărie că va reuși să distrugă rapid statul sovietic printr-un 
război fulger (blitzkrieg). În ciuda victoriilor răsunătoare 
repurtate de armatele germane, Wehrmachtul nu a putut 
înfrânge voinţa Armatei Roșii de a rezista. Parte din re- 
zistenta de care dădeau dovadă soldaţii sovietici se datora 
tiraniei cu care Iosif Vissarionovici Stalin conducea tara 
(și pentru care capitularea era un lucru de neimaginat), 
dar și abilității Partidului Comunist de a-și motiva cetate- 
nii prin propagandă naționalistă și teroare. Totuși, acești 
factori nu au făcut altceva decât să întârzie înfrângerea; 
pentru a câștiga, Armata Roșie trebuia să-și dovedeas- 
că capacitatea de a-și conduce cu succes ofensiva pentru 
a respinge invadatorii nedoriți. 

Într-un conflict de o asemenea amploare, care impli- 
ca armate de milioane de soldaţi, rolul indivizilor ar pu- 
tea părea secundar sau poate chiar irelevant. Desigur, 
în tabăra germană se afla un număr mare de coman- 
danti de rang înalt, printre care Bock, Kluge, Manstein 
și Rundstedt. Cu toate acestea, Hitler le-a permis gene- 
ralilor săi să se ocupe doar de acţiunile la nivel operativ, 

deciziile strategice luându-le el însuși. Drept urmare, în 
ciuda talentelor individuale, nici unul dintre comandan- 
tii de pe Frontul de Est nu s-a remarcat ca primus inter 
pares, iar Hitler a considerat că se poate dispensa de ori- 
care dintre ei. În schimb, de partea sovieticilor, mareșa- 
lul Jukov a fost, fără îndoială, figura centrală a Armatei 
Roșii de-a lungul întregii perioade de conflict ruso-ger- 
man. Deși a fost rotit frecvent în postul de comandant 
şi de sfătuitor, Jukov a furnizat conţinut și consistență 
operaţiunilor defensive disperate ale Armatei Roșii în- 
tre anii 1941 și 1942, și tot el a fost cel care a jucat un 
rol-cheie în ce privește organizarea unităţilor Armatei 
Roșii pentru a desfășura ofensive de succes pe mai multe 
fronturi, care au pecetluit, în cele din urmă, soarta mili- 
tară a celui de-al Treilea Reich. 

După epurările staliniste, Jukov era singurul general 
sovietic care avea experienţă pe câmpul de luptă, care se 


Jukov pe coperta revistei Life, 
ediţia din 31 iulie 1944. În timpul 
celui de-al Doilea Război Mondial, 


N Jukov a devenit emblema oficială a 
x ANWMS Armatei Roșii și unul dintre puţinii 
© E] @ © CY 9 generali sovietici recunoscuţi în 

` 10 Occident. 


(colecția autorului) 

INTRODUCERE 


Jukov, un burghez promițător, la 
începutul anului 1914. Intrând deja 
într-o afacere stabilă la Moscova, Jukov, 
care avea 17 ani, nu simțea nici cea mai 
mică dorință de a se înrola voluntar 

în armată. Spre deosebire de mulți 
dintre cei alături de care avea să lupte 
în rândurile Armatei Roșii, precum 
Konev, Meretkov sau Vatutin, Jukov nu 
provenea din rândurile ţărănimii. 
(colecția autorului) 


bucura de încredere din punct de vedere politic și care 
avea calităţile necesare pentru a conduce eficient o ofensi- 
vă militară de amploare împotriva celor mai bune armate 
germane. Ca reprezentant al Stavka în statul major gene- 
ral, Jukov a acţionat în toate sectoarele critice în calitate 
de consultant, coordonator și comandant pe câmpul de 
luptă, ori de câte ori i s-a cerut. Nu există nici o îndoială 
că Jukov a jucat un rol-cheie în toamna anului 1941, când 
a reușit să-i salveze pe sovietici de la înfrângere, precum 
şi între anii 1942-1943, când a condus Armata Rosie spre 
o răsturnare uimitoare de situaţie și către victoria finală, 
între anii 1944-1945. Jukov a demonstrat că posedă un 
adevărat talent pentru planificarea detaliată a operatiu- 
nilor militare, precum și capacitatea de a coordona arma- 
te foarte numeroase în cadrul unor ofensive militare de 
amploare. Deși nu era un tehnician militar grozav, Jukov 
a apelat la unele tehnici mai vechi de luptă („operaţiuni 
în adâncime“), doctrină aplicată de Armata Roșie în anii 

1930 și pe care a modificat-o pe parcursul anilor de sfârșit 
al războiului, 1943-1945, devenind o adevărată metodo- 
logie de câștigare a unui război. 

Cu toate acestea, în calitate de comandant, Jukov a 
dat dovadă de defecte care fac ca includerea sa pe lista 
celor mai buni comandanţi de armată ai tuturor timpuri- 
lor să fie pusă sub semnul întrebării. Metodele sale ope- 
raţionale erau adeseori brutale și s-au soldat cu pierderi 
umane imense de partea sovieticilor. Nici nu a dat dova- 
dă de loialitate sau de compasiune fata de comandanții 
pe care îi avea în subordine ori fata de soldaţii obisnu- 
iti. Jukov a devenit cel mai renumit general sovietic din 
al Doilea Război Mondial deoarece a făcut tot ce i-a stat 
în putinţă pentru a ieși în evidenţă și pentru a minimiza 
importanţa rolului jucat de ceilalți comandanți. Relaţia 
complexă pe care o avea cu Stalin a reprezentat și ea un 
factor decisiv în ce privește rolul său în al Doilea Război 
Mondial, în timp ce în Uniunea Sovietică criza era în floa- 
re; ulterior, Stalin a început să-l privească pe acest erou 
al războiului ca pe o ameninţare la adresa propriei au- 
toritati. După terminarea războiului, căderea lui Jukov 
a fost la fel de rapidă ca și ascensiunea sa în rândurile 
Armatei Roșii, numele său fiind pe deplin reabilitat abia 
după prăbușirea Uniunii Sovietice. 

ANII TIMPURII, 
1896-1914 


La sfârșitul secolului al XIX-lea, familia Jukov trăia in ne- 
însemnatul sat Strelkovka, la 80 de kilometri sud-vest de 
Moscova. Konstantin Jukov avea 50 de ani și era cizma- 
rul satului. Deși, mai târziu, pentru a fi în conformitate 
cu idealurile comuniste, Gheorghi Jukov avea să susti- 
na că provine dintr-o familie de țărani, familia sa era de 
meșteșugari. Gheorghi Konstantinovici Jukov s-a născut 
pe 2 decembrie 1896. Sora sa Masa s-a născut în 1898 
și a mai avut un frate născut în 1901, mort în copilărie. 

Gheorghi Jukov a beneficiat de o educaţie precară și a 
fost obișnuit de mic cu munca fizică. A frecventat timp de 
trei ani o școală dintr-un sat vecin. În această perioadă, 
tatăl său plecase la Moscova să-și caute de lucru, însă s-a 
alăturat unui protest de stradă în timpul Revoluţiei de la 
1905 şi i s-a interzis să mai intre în oraș. În schimb, la ju- 
mătatea anului 1908, Gheorghi a fost trimis la Moscova 
ca ucenic blănar în atelierul unchiului său din partea ma- 
mei, care strânsese o mică avere din comerţul cu blănuri. 
La 11 ani, Jukov începea să cunoască lumea. Unchiul său 
îi dădea un salariu fix (dublu fata de cât câștiga un ţăran 
obișnuit), dar îi administra și bătăi frecvente. Gheorghi 
a lucrat șapte ani la Moscova, începutul Primului Război 
Mondial (august 1914) prinzându-l tot aici. 

VIAŢA DE MILITAR, 
1915-1941 


Primul Război Mondial, 1915-1917 


Pe 7 august 1915, Jukov a depus jurământul la Malo- 
iaroslavet și a fost înrolat într-unul din regimentele de 
rezervă ale Diviziei 10 Cavalerie. Armata Imperială Rusă 
punea un mai mare accent pe pregătirea cavaleriștilor 
decât pe a infanteriștilor, iar Jukov a petrecut tot restul 
anului lângă Harkov, învățând lucruri de bază pentru 
un cavalerist. Având o oarecare educaţie (spre deosebi- 
re de ţăranii înrolați), Jukov a fost ales să participe la un 
curs de instrucţie pentru subofiteri, în primăvara anului 
1916, fapt ce i-a adus promovarea la gradul de caporal. 
În august 1916, după aproape un an de instrucţie, Jukov 
a fost trimis pe frontul de sud-vest pentru a se alătura 
Diviziei 10 Cavalerie. 

Jukov a ajuns pe front în etapa finală a Ofensivei 
Brusilov, în cadrul căreia armatele austro-ungare au sufe- 
rit pierderi uriașe. Totuși, germanii trimiseseră întăriri în 
zonă pentru a preîntâmpina o eventuală pătrundere a ar- 
matelor ruse pe teritoriul german, iar ofensiva degenera- 
se în acţiuni locale. Jukov a fost încorporat în Regimentul 
10 Dragoni din Novgorod, regiment de infanterie (cava- 
leria nu prea era folositoare în zonele deluroase). Botezul 
focului a fost scurt și intens; după doar o lună pe front, 

fusese decorat de două ori cu ordinul Crucea Sfântul 
Gheorghe: prima dată pentru capturarea unui ofiţer ger- 
man, iar a doua oară pentru că fusese rănit în urma ex- 
ploziei unei mine în timpul unei misiuni de recunoaștere. 
Serviciul prestat de Jukov în Primul Război Mondial a 
fost nesemnificativ, fiind prezentat succint în memorii- 
le sale. Din cauza rănilor, a fost trimis să se recupereze 
la un spital din Harkov, iar apoi, în iarna 1916-1917, s-a 
îmbolnăvit și a trebuit să-și petreacă ultimele luni de ser- 
viciu militar în ariergarda armatei ruse. 

De îndată ce Jukov s-a realăturat regimentului său 
staționat lângă Harkov, a sosit vestea că ţarul fusese de- 
tronat și că fusese instalat un guvern provizoriu. Când 
soldaţii din escadronul său au hotărât să alcătuiască un 
comitet politic, Jukov a fost ales președinte, probabil 
pentru că știa să scrie și să citească. Ca președinte al co- 
mitetului, Jukov a hotărât să urmeze linia bolșevicilor 


Jukov, la vârsta de 19 ani, 
cavalerist în Regimentul 10 
Dragoni din Novgorod, chiar 
înainte de a participa la prima 
sa luptă din ultima fază a 
Ofensivei Brusilov. În afară 
de luptele propriu-zise, 
principalul lucru pe care Jukov 
l-a învăţat în armata țaristă 

a fost acela de a-și păstra în 
stare perfectă echipamentul, 
precum și abordarea rigidă 

a instrucției militare. 

(colecția autorului) 

și a anunţat că escadronul său nu se va supune ordinelor 
guvernului provizoriu de la Moscova. În mai 1917, după 
câteva luni de confuzie, soldaţii răzvrătiți au desfiinţat 
regimentul și s-au îndreptat către casă. Guvernul provi- 
zoriu a luat măsuri pentru a preveni dezintegrarea arma- 
tei și, în următoarele șase luni, Jukov s-a văzut nevoit 
să se ascundă, fiind declarat dezertor. A apărut din nou 
la Moscova abia în noiembrie 1917, după ce bolșevicii au 
ajuns la putere. Se pare că ar fi avut de gând să se în- 
toarcă în civilie, însă exodul nobililor și al cetăţenilor din 
clasa de mijloc nu lăsa prea mult de lucru unui blănar în 
noua Moscovă. S-a îmbolnăvit de tifos, fiind grav bolnav 
pe toată perioada iernii 1917-1918. 


Războiul Civil Rus, 1918-1921 


După convalescentá, în primăvara anului 1918, Jukov 
și-a dat seama că nu prea se găseau locuri de muncă la 
Moscova, iar alimente, cu atât mai puţin. Pe de altă par- 
te, izbucnise Războiul Civil între bolșevici, care contro- 
lau Moscova, și diferite facţiuni contrarevolutionare. 
Bolșevicii puseseră bazele Armatei Roșii a Muncitorilor 
și Țăranilor (RKKA) pentru a lupta împotriva factiuni- 
lor contrarevolutionare și aveau nevoie disperată de sol- 
dati instruiți. Având in vedere că singura sa pregătire 
era cea militară, Jukov s-a oferit voluntar pentru RKKA 
(în august 1918) și a fost înrolat în Divizia 1 Cavalerie 
de la Moscova. Totuși, a durat luni de zile până să se 
pregătească soldaţii și să se echipeze divizia. Prin urma- 
re, Jukov și-a petrecut iarna 1918-1919 în apropiere 
de Moscova. Unitatea lui Jukov a fost trimisă pe front 

abia când forţele Albilor, conduse de amiralul Aleksandr 
Kolciak, au declanșat o ofensivă importantă în Urali și au 
cucerit orașul Ufa, în martie 1919. 

Între martie-iunie 1919, Jukov a luat parte la contra- 
ofensiva bolșevică la est de Volga și la ofensive de mai 
mică amploare ale cavaleriei, împotriva unităţilor de ca- 
valerie ale Albilor. Pe lângă faptul că a câștigat mai multă 
experienţă de luptă, Jukov a început să-și dezvolte și in- 
stinctele politice și și-a dat seama că, pentru promovare, 
trebuia să facă parte din Partidul Comunist. Prin urma- 
re, în martie 1919, a intrat în partid. După recucerirea 
orașului Ufa, regimentul lui Jukov a fost trimis să zdro- 
bească o revoltă din apropiere de Nikolaevsk, pe Volga. 
În septembrie 1919, în urma unei noi confruntări cu Albii 
în apropiere de Taritin, Jukov a fost rănit la mână de un 
șrapnel. Deși rana era minoră, Jukov a fost trimis aca- 
să să se recupereze și și-a petrecut o nouă iarnă departe 
de linia frontului. Între timp, Armata Roşie punea baze- 
le unei puternice forte de cavalerie: Armata 1 Cavalerie 
(Konarmia), sub conducerea lui Semion Budionii. 

La un an de la înrolarea în RKKA, Jukov nu se remar- 
case prin mai nimic și petrecuse mai mult timp în spatele, 
decât pe linia frontului. Totuși, în ianuarie 1920, a fost 
ales să participe la un curs de instrucţie pentru ofiţeri că- 
lare în apropiere de Riazan și, șapte luni mai târziu, îl ab- 
solvea. În august, Jukov s-a înrolat în Brigada Specială 
14 Cavalerie, staționată în apropiere de Kuban, și a par- 
ticipat la mai multe operaţiuni de respingere a armate- 
lor albe în retragere conduse de Piotr Wrangel. Timp de 
patru luni, Jukov a fost comandant de pluton și a parti- 
cipat la operaţiuni împotriva partizanilor, iar apoi a fost 
numit comandant de escadron. 


17 


GHEORGHI RONSTANTINOVICE JUKOV 


„бай. 2 ge 


Recruti ai Armatei Rosii instruindu-se in Piata Rosie din Moscova (primavara 
anului 1919). Observati cum foști subofiteri din armata țaristă îi învață pe 
recruți să mărșăluiască. Pregătirea de subofițer de cavalerie de care beneficiase 
in Primul Război Mondial i-a fost utilă lui Jukov pentru înrolarea în RKKA. 
(colecția autorului) 


În august 1920, în apropiere de Tambov, a izbucnit o 
revoltă a ţăranilor, una dintre cele mai mari împotriva 
conducerii bolșevice. Locotenentul Piotr M. Tokmakov, 
ofițer de cavalerie foarte apreciat, a preluat conducerea 
forţelor rebele și le-a transformat într-o armată partiza- 
nă agresivă, care a pus pe fugă mai multe detașamente 

ale Armatei Roșii. Brigada lui Jukov a fost trimisă ime- 
diat la Voronej, în decembrie 1920. Pe 5 martie 1921, 
el a fost implicat într-o acţiune fulger împotriva parti- 
zanilor, pentru care a fost decorat cu ordinul Steagul 
Roșu. Totuși, rebeliunea a fost înăbușită abia în luna iu- 
nie, când Lenin l-a trimis pe front pe Mihail Tuhacevski, 
cu peste 40 000 de soldaţi, incluzându-i pe cei din bri- 
gada lui Jukov. 


Mai bine de un deceniu, Armata Roșie a fost dependentă de „specialiști 
militari“, cum ar fi acești foști ofiţeri taristi care s-au alăturat bolșevicilor. 
Când nu au mai fost de folos armatei, multi au fost eliminați în timpul 
epurărilor din anii 1930. Pentru Stalin, profesioniștii militari, indiferent 

de valoarea sau importanța lor, nu erau altceva decât pioni de sacrificiu. 

(Din fondurile RGAKFD de la Krasnogorsk, prin intermediul lui Nik Cornish) 

Cavaleria Armatei Roșii în timpul Războiului Civil. Între 1919-1922, Jukov 
a căpătat o mare experiență alături de regimentul de cavalerie, insă aceasta nu 


avea să-i servească prea mult mai târziu, în operațiuni convenționale de luptă. 
(Prin amabilitatea Muzeului Central al Forţelor Armate din Moscova, 
prin intermediul lui Nik Cornish) 


Până la sfârșitul Războiului Civil, Jukov căpătase ex- 
perienta în operaţiuni deschise de cavalerie, însă majo- 
ritatea avuseseră loc împotriva partizanilor și a civililor 
înarmaţi, nu împotriva unor trupe regulate. De aseme- 
nea, nu făcea parte din Konarmia, care reprezenta o ex- 
perienta definitorie pentru ofiţerii Armatei Roșii din 
generaţia sa, mai ales că Stalin îi socotea printre prefera- 
tii săi. Mai mult, spre deosebire de alti ofițeri, el nu câș- 
tigase nici un fel de experienţă de stat major pe durata 
Războiului Civil, încheindu-l fără mari realizări. Având în 
vedere că luptase doar pentru o scurtă perioadă de timp 

în prima linie a frontului (în ultimele luni din Primul Răz- 
boi Mondial) și nu luase parte la majoritatea bătăliilor im- 
portante împotriva Albilor și a polonezilor, suprimarea 
revoltei de la Tambov a constituit principala experiență 
de luptă din prima parte a carierei de militar a lui Jukov. 


În Armata Roşie (1922-1938) 


Jukov și-a petrecut mare parte din perioada interbe- 
lică (1922-1938) într-un grup restrâns de cavaleriști 
din cadrul Districtului Militar (DM) Bielorus, în cadrul 
Diviziei 7 Cavalerie, comandând un escadron timp de 
nouă luni, apoi, pentru trei luni, fiind comandant-ad- 
junct si, mai apoi, în aprilie 1923, oferindu-i-se coman- 
da Regimentului 39 Cavalerie. Jukov avea să rămână 
la comanda acestui regiment timp de șase ani, chiar și 
când se afla la cursuri de pregătire. Și-a câștigat reputa- 
tia de comandant exigent, cu un temperament exploziv 
și pretinzând ca soldaţii să aibă mereu bocancii lustruiti; 
memoriile sale indică faptul că scopul său era acela de 
a câștiga atenţia superiorilor. Cu ajutorul soţiei, Jukov 
a învăţat să scrie și să citească mai bine, iar, în toamna 
anului 1924, partidul a hotărât că era pregătit să intre la 
Școala Superioară de Cavalerie de la Leningrad. Jukov a 
petrecut un an la Leningrad, printre colegii săi numărân- 
du-se Andrei Eremenko și Konstantin Rokosovski. Dar 
primii zece ani de experienţă militară câștigată în cadrul 
Armatei Roșii nu au fost suficienţi ca Jukov să intelea- 
gă cu adevărat problemele militare. Abia la prestigioasa 
Academie Militară Frunze, în 1929, a cunoscut teoriile 
militare moderne sau doctrinele militare. 

Jukov, comandant 
al Regimentului 39 
Cavalerie, 1923. 

(colectia autorului) 


Când Jukov a ajuns la Frunze, Armata Roșie abia în- 
cepea să ia în considerare înființarea de unități mecani- 
zate și alcătuirea unor unități mari de tancuri. Vladimir 
Triandafilov, șeful Direcției Operaţiuni din cadrul statu- 
lui major, era pe punctul de a definitiva o nouă doctrină 
ofensivă cunoscută sub numele de „operațiuni în adân- 
cime“, iar implementarea de către Stalin a primului plan 
cincinal a permis abia apărutei industrii sovietice să în- 
ceapă producția de tancuri. 

Mihail Tuhacevski, acum comisar-adjunct la Ministerul 
Apărării, şi-a dat seama că viitorul aparține infanteriei 
mecanizate și a încercat să facă în așa fel încât Armata 
Roșie să nu mai depindă atât de mult de unităţile tra- 
ditionale de cavalerie. Jukov luase contact cu doctrina 
„operaţiunilor în adâncime“ și cu conceptul de infanterie 

mecanizată la Frunze. Cu toate acestea, este important 
de precizat că această doctrină de luptă a fost acceptată 
oficial abia în 1933. Mai mult, accentul pus pe infanteria 
mecanizată nu ţinea seama de rolul pe care îl jucase cava- 
leria în cadrul Armatei Roșii, unităţile de cavalerie chiar 
inmultindu-se în perioada interbelică. 

În mai 1930, după un an petrecut la Frunze, Jukov s-a 
întors la Divizia 7 Cavalerie, în calitate de comandant al 
Brigăzii 2 Cavalerie, din care făcea parte și vechiul său re- 
giment. Apoi, în februarie 1931, a fost detașat ca asistent 
al generalului Semion Budionii, la acea vreme inspector 
în cadrul cavaleriei Armatei Roșii. Ca fost comandant al 
Konarmia și apropiat al lui Stalin, Budionii era practic un 
„sfânt protector“ al cavaleriei Roșii, iar faptul că numele 
lui Jukov era mereu asociat cu al acestuia a avut un im- 
pact uriaș asupra carierei tânărului ofiţer. 

În martie 1933, Jukov a primit comanda Diviziei 4 
Cavalerie, din cadrul DM Bielorus. Jukov a condus cu suc- 
ces, timp de patru ani, această divizie și a fost răsplătit 
cu Ordinul Lenin pentru merite deosebite. În această pe- 
rioadă, divizia sa a primit un batalion de tancuri ușoare, 
fapt ce i-a permis lui Jukov să capete o oarecare experien- 
tá în operaţiunile mecanizate în manevrele de vară. Dar 
era la periferia eforturilor sovietice de mecanizare în anii 
1930, nu în centrul acestora, cum avea să susţină ulterior. 

Modernizarea Armatei Roșii cu formaţiuni de tancuri 
și unităţi militare specializate (precum cele de parașutiști), 
s-a făcut foarte rapid la jumătatea anilor 1930, corpurile 
de ofiţeri sovietici devenind din ce în ce mai performan- 
te. Totuși, această tendinţă către o mai mare specializare 
a diminuat rolul ofițerilor politici (care, în mare parte, nu 
cunoșteau noile tehnici militare) și ameninţa să submineze 

controlul PCUS asupra armatei. Instigat de poliţia secretă 
sovietică (NKVD), sub conducerea lui Lavrenti Beria, Stalin 
a devenit tot mai suspicios, considerând că modernizarea 
armatei reprezenta o ameninţare la adresa dictaturii lui 


Comandant al Regimentului 39 Cavalerie. Jukov s-a aflat la comanda 

acestui regiment timp de șapte ani (1923-1930) și și-a câștigat 

reputația de persoană care acorda o importanță deosebită detaliilor. 
(colecția autorului) 

Komdiv Jukov, urmărind manevrele de luptă ale soldaţilor din Divizia 4 
Cavalerie, în vara anului 1934, în Districtul Militar Bielorus. Divizia lui Jukov 
a fost considerată constant una dintre cele mai bune divizii de cavalerie ale 
Armatei Roșii, fapt ce i-a consolidat reputaţia deja în creștere. 

(colecția autorului) 


personale. În mai 1937, Stalin a ordonat NKVD să-i ares- 
teze și să-i tortureze pe Tuhacevski, pe Uborevici și pe 
alți comandanţi de rang înalt, dând startul unei epurări 
de amploare a Armatei Roșii. Budionii a făcut parte din 
completul de judecată în cadrul procesului secret, el acu- 
zându-l pe Tuhacevski că a produs daune armatei prin în- 
cercarea de a forma primele divizii de tancuri. Mulţi ofițeri 
au fost condamnaţi la moarte și executaţi, în iunie 1937. 
Când comandantul corpului de armată din care făcea parte 

Jukov, alături de soția sa, Aleksandra, și fiicele lor, Era și Ella, la începutul 

anului 1939. Jukov nu a fost niciodată un familist, având și o fiică 

dintr-o relație extraconjugală dinainte de război. A avut și numeroase 

„soții de campanie“ în timpul războiului. După război, și-a părăsit soția. 
(colecția autorului) 


şi Jukov a fost arestat, acesta a fost desemnat să preia co- 
manda Corpului 3 Cavalerie din Minsk. Jukov avea să su- 
gereze mai târziu că se aflase în pericol de a fi arestat, însă 
relaţia cu Budionii îl ajutase să-și salveze viaţa și cariera. 
În această perioadă, 60 dintre cei 67 de comandanți ai cor- 
purilor de armată au fost arestaţi și 57 executați. Jukov s-a 
aflat la comanda corpul de armată între 1937-1938, apoi, 
a devenit locţiitor de comandant al cavalerie în cadrul DM 
Bielorus (1938-1939). El dăduse dovadă de disciplină și de 
instincte de supraviețuitor, dar nu demonstrase că este un 
comandant competent pe câmpul de luptă. 

Maresalul Semion Budionii, marele patriarh al cavaleriei Armatei 
Roșii si un apropiat al lui Stalin. Jukov a reușit să supraviețuiască 
epurărilor din 1937-1941 și datorită amicitiei cu Budionii. 
(colecția autorului) 

Momentul Halhin-Gol, 1939 


In august 1938, armata japoneza din Guangdong a for- 
tat graniţa lângă Vladivostok și a provocat infrange- 
rea tactică a trei divizii sovietice în bătălia de la lacul 
Khasan. Îngrijorat că succesul repurtat de forțele japo- 
neze va duce la alte agresiuni din partea Japoniei, Stalin 
a devenit și mai neliniștit când serviciile secrete l-au 
avertizat că armata din Guangdong trimite trupe la gra- 
nita mongolă în primăvara anului 1939. Japonezii au 
ales deliberat o zonă de graniţă pe care sovieticii cu greu 
o puteau apăra, deoarece se afla la 700 de kilometri de 
cea mai apropiată cale ferată. Mongolia era un stat-ma- 
rionetă, controlat de sovietici, iar această zonă se afla 
sub controlul comandantului de armată Ivan S. Konev 
(DM Transbaikal), subordonat comandantului de armată 
Grigori Ștern al trupelor din Extremul Orient. 

În mai 1939, atunci când armata din Guangdong a 
adus întăriri Diviziei 23 Infanterie și a deplasat două regi- 
mente de tancuri, în apropiere de râul Halhin-Gol, Stern 
a alcătuit un grup mixt, cunoscut sub numele de Corpul 
Special 57 de Armată, pentru a li se opune. După ceva agi- 
tatie iniţială, a devenit evident că japonezii pregăteau un 
atac important peste graniţă. Stalin și-a dat seama că avea 

2. După ce brigăzile mecanizate distrug trupele japoneze dispuse lângă 

nevoie de un comandant de încredere pe acest teatru de 
luptă, iar cel mai potrivit a părut a fi un ofiţer de cavalerie, 
specializat în operaţiuni în câmp deschis, cum erau cele 
care se desfășurau în Mongolia. Pe 1 iunie, comandantul 
de divizie Jukov a primit un telefon din partea mareșalu- 
lui Kliment Voroșilov care îi ordona să ia avionul până în 
Mongolia și să evalueze situaţia. Câteva zile mai târziu, 
Jukov s-a prezentat la cartierul general din Chita al lui 
Stern și, după ce a informat Moscova în privinţa lipsei de 
forte defensive adecvate, Voroșilov l-a autorizat pe Jukov 
să preia comanda Corpului Special 57 de Armată. Jukov 
avea la dispoziţie circa 50 000 de soldaţi din Divizia 36 
Motorizată, Brigada 11 Tancuri, trei brigăzi de blindate 
și o brigadă de cavalerie, o forţă de atac impresionantă la 
standardele anului 1939. 

Adversarul lui Jukov în luptele de la Halhîn-Gol a 
fost generalul-locotenent Komatsubara Michitaro, care, 
în luna iulie, s-a hotărât să pornească un atac îndrăzneţ 
de dublă învăluire împotriva sovieticilor pentru a încer- 
cui și a zdrobi forţele lui Jukov înainte ca acestea să intre 
în formaţie completă. Înainte de ofensiva terestră, japo- 
nezii au lansat lovituri aeriene, în urma cărora au fost 
nimicite majoritatea avioanelor sovietice din regiune, 
obținându-se astfel – temporar – superioritate aeriană. 
Apoi, Komatsubara a detașat un regiment de infanterie 
întărit și toate regimentele de blindate împotriva for- 
telor lui Jukov, aflate pe malul de est al râului. În sea- 
ra de 2 iulie, în timp ce Jukov era ocupat cu respingerea 
acestui atac frontal, Komatsubara a trimis în secret de- 
tașamentul lui Kobayashi – șapte batalioane de infante- 
rie — într-un sector îndepărtat și puţin păzit de pe frontul 
Halhin-Gol. În timpul nopții, inginerii japonezi reușiseră 

Echipa de comandă sovietică din Mongolia, 15 iunie 1939. De la stânga: comisar 
de front Nikolai I. Biriukov, comandor de aviație Iakov V. Smuskevici (executat 
în 1941), comandant de corp de armată Gheorghi Jukov, comisar de corp de 
armată Mihail S. Nikisev (mort în misiune, 1941), comandant de front Grigori 
M. Stern (executat in 1941) și comandant de artilerie Nikolai N. Voronov. 

(RIA Novosti, 58536) 


să construiască un pod de vase peste râu. În dimineaţa 
zilei de 3 iulie, Kobayashi i-a luat prin surprindere pe so- 
vietici, reușind să traverseze râul și să cucerească dealul 
Baintsagan, un punct foarte important. 

Jukov se bazaseprea mult pe mongoli ca să-i apere flan- 
cul stâng și a omis să trimită trupe pe dealul Baintsagan. 
Totuși, dacă valoarea unui comandant se măsoară în capa- 
citatea de a reacţiona în faţa unei situaţii de criză, Jukov, 
deși surprins, a dat dovadă de mult curaj în faţa ofensivei 

japoneze. În timp ce artileria respingea atacurile japone- 
zilor la est de Halhin-Gol, Jukov a trimis imediat Brigada 
11 Tancuri, condusă de Mihail P. lakovlev, să contraatace 
infanteria lui Kobayashi, care nu avea sprijin de blindate. 
De asemenea, i-a ordonat colonelului Ivan I. Fediuninski, 
aflat la comanda Regimentului 24 Infanterie Blindată, 
să lovească flancul lui Kobayashi. Ulterior, în aceeași 
zi, a trimis în luptă și Brigada 7 Blindate. Deși tanchiș- 
tii sovietici nepriceputi au redus din forţa contratacului 
lansat de Jukov, atacând în grupuri mici, de dimensiu- 
nile unor plutoane sau companii, și permițându-le ast- 
fel japonezilor să lanseze atacuri disperate de la distanță 


Brigada 6 Tancuri sovietică pregătindu-se pentru contraofensiva lui Jukov. 
Deși cu minimum de experiență în comanda unor formațiuni mari de blindate, 
Jukov a reușit să sincronizeze o ofensivă impresionantă pe 20 august 1939. 


(RIA Novosti, 61242) 

mică cu cocktailuri Molotov, infanteria lui Kobayashi a 
întâmpinat mari dificultăți și a înregistrat cam 800 de 
victime. Brigada 11 Tancuri, condusă de Iakovlev, a pier- 
dut 77 de tancuri BT-5/7 din cele 133 de care dispunea, 
dar forţa lui Kobayashi și-a consumat aproape toată mu- 
nitia. Komatsubara și comandanții săi au trecut repede 
podul, fiind pe punctul de a fi omorâţi de tancurile so- 
vietice. Descumpănit de cotraatacul puternic dirijat de 
Jukov, Komatsubara a hotărât să evacueze capul de pod 
și să-și reamplaseze toată divizia pentru a zdrobi forţele 
lui Jukov de pe malul de est al râului. Între timp, pe ma- 
lul de est, apărarea lui Jukov a scos din luptă jumătate 


Peste З 000 de soldaţi japonezi au fost luați prizonieri în timpul ofensivei lui 
Jukov. Înfrângerea umilitoare suferită de Divizia 23 Infanterie i-a asigurat 


pe sovietici că japonezii nu vor deschide un nou conflict cu Armata Roșie. 
(RIA Novosti, 40947) 

din blindatele japoneze și i-au oprit pe atacatori la circa 
1,6 kilometri de podul Kawamata. Cea de-a doua ofensi- 
vă importantă lansată de japonezi, pe 23-25 iulie, nu a 
reușit să străpungă apărarea sovieticilor pe malul de est, 
ofensiva transformându-se într-o luptă de uzură cu cos- 
turi ridicate, pentru câteva coline. Până la sfârșitul lui iu- 
lie, japonezii rămăseseră fără muniţie pentru artilerie și 
s-au văzut nevoiţi să treacă la apărare. În timpul luptelor 
din iulie, Jukov a dat dovadă că știe să conducă forțele 
cu mână de fier, rezistând cu stoicism în faţa atacurilor 
neașteptate din partea japonezilor, dar, în același timp, 
a început să demonstreze o înclinaţie către brutalitate și 
amenințări, care avea să devină metoda sa preferată de 
insuflare a „spiritului războinic“ în soldați. 

După luptele grele din luna iulie a urmat o perioadă sta- 
tică, de ciocniri la scară mică între cele două tabere, ambe- 
le așteptând întăriri. Stalin a autorizat o contraofensivă 
de îndată ce acest lucru era posibil, iar Konev și Ștern au 
adunat peste 4 000 de camioane pentru a sprijini forte- 
le lui Jukov amplasate în Halhîn-Gol. De asemenea, i-au 
mai trimis câteva divizii, dar și două brigăzi de tancuri. 
În plus, Stalin a trimis şi avioane în zonă, fapt care le-a 
permis Forţelor Aeriene Sovietice să obțină superioritatea 
aeriană deasupra câmpului de luptă. Ajutorul primit de la 
Moscova i-a permis lui Jukov să preia iniţiativa. De înda- 
tă ce a primit întăriri și provizii, și-a redesfășurat în se- 
cret blindatele și forțele mecanizate pe flancuri, realizând 
o genială operaţiune de inducere în eroare a inamicului 
(maskirovka), care l-a făcut pe Komatsubara să creadă că 
sovieticii vor ataca în centru. În dimineața zilei de 20 au- 
gust, forţele armate ale lui Komatsubara s-au lovit de ba- 
rajul impresionant de artilerie și de cele 100 de avioane 

Jukov, ținând un discurs soldaților înainte de bătălia de la Halhin-Gol în vara 
anului 1939. Jukov rareori a interactionat cu trupele și a adoptat un stil brutal. 
(colecţia autorului) 


de bombardament pregătite de Jukov pentru atac. După 
cinci zile de lupte grele, trupele lui Jukov au încercuit cea 
mai mare parte din Divizia 23 Infanterie în apropiere de 
Nomonhan. Apoi, Jukov și-a folosit artileria și forța ae- 
riană pentru a nimici divizia japoneză prinsă în capcană, 
însă mii de soldaţi au reușit să scape din încercuire (deși 
fără armament). În total, japonezii au suferit pierderi de 
20 000 de soldati, iar sovieticii, de 23 000. După aceasta 
înfrângere, japonezii și-au dat seama că armata lor nu era 

pregătită să înfrunte Armata Roșie și au hotărât să sem- 
neze un tratat de nonagresiune cu Stalin. În urma victo- 
riei de la Halhin-Gol, Jukov a primit distincţia de Erou al 
Uniunii Sovietice, fiind recunoscut astfel ca o stea în as- 
censiune. Dar Jukov s-a grăbit să se fălească cu meritele 
sale și să diminueze rolul celorlalți în victorie. 


Stea în ascensiune, 1940-1941 


Jukov a fost trimis în vest și a fost numit comandant 
adjunct al Districtului Militar Ucrainean, iar mai apoi, 
la începutul anului 1940, a fost numit la comanda impor- 
tantului District Militar Kiev. Datorită acestor însărcinări, 
nu a luat parte la dezastruosul Război Ruso-Finlandez din 
1939-1940, fapt ce a constituit probabil un avantaj pen- 
tru cariera sa. În iunie 1940, Jukov a condus o mai pu- 
tin cunoscută invazie a provinciei românești Basarabia, 
aflându-se pentru prima oară la comanda unei formati- 
uni de luptă la nivelul unui front și fiind implicat în agre- 
siunile și crimele staliniste. 

Deși spera să evite un conflict cu Germania în viito- 
rul apropiat, Stalin i-a dat instrucţiuni lui Timoșenko să 
pregătească defensiva generală a Armatei Roșii pentru 
un eventual război cu aceasta. Prin urmare, în decembrie 
1940, Timoșenko i-a reunit la Moscova pe toti comandan- 
tii importanţi, printre care și Jukov, la un seminar în care 
se discuta defensiva împotriva Germaniei. Comandanții 
au căzut de acord asupra organizării unui exerciţiu de răz- 
boi, programat între 8-11 ianuarie 1941. Jukov urma să 
conducă armata Germaniei, iar generalul Dmitri Pavlov, 
pe cea sovietică. Jukov s-a dovedit un adevărat maestru 

O fotografie de propagandă menită să arate cetăţeni basarabeni primindu-i 
călduros pe soldaţii Armatei Roșii conduse de Jukov, pe 28 iunie 1940. 
(RIA Novosti, 103027) 


în cadrul exerciţiului din luna ianuarie, trupele sale si- 
mulând o înaintare agresivă pe teritoriul Bielorusiei și 
punându-l pe Pavlov într-o lumină proastă. Când a fost 

chemat să-i dea raportul lui Stalin, șeful statului major al 
armatei, Kiril Meretkov, de teamă să nu fie trimis la în- 
chisoarea Lubianka a NKVD-ului, nu a îndrăznit să-i spu- 
nă acestuia că Armata Roșie avea multe deficienţe și că 
aceasta fusese cauza pentru care armata Germaniei iesise 
învingătoare în cadrul exerciţiului de război. Enervat de 
reticenta lui Meretkov, Stalin a luat hotărârea neastep- 
tată de a-l elibera din funcţie și de a-l numi șef al statului 
major pe mult mai agresivul Jukov, pe 15 ianuarie. 
Jukov s-a văzut brusc catapultat într-una dintre cele 
mai importante poziţii din cadrul Armatei Roșii, însă 
nu avea pregătirea necesară și foarte puţină experien- 
ta de stat major. Jukov era un ofițer de cavalerie, care 
nu se dădea în vânt după birocratie, iar performanţele 


După victoria de la 
Halhin-Gol, Jukov 

a devenit comandant 

al Districtului Militar Kiev 
și a colaborat îndeaproape 
cu mareșalul Timoșenko 
pentru pregătirea în 
vederea invaziei germane. 
(RIA Novosti, 7381) 

sale din cadrul războiului simulat se datoraseră, în par- 
te, unor subordonați talentaţi, precum Vatutin. Stalin l-a 
însărcinat pe Jukov să colaboreze cu Timoșenko pentru 
a pregăti Armata Roșie pentru un eventual conflict cu 
Wehrmachtul, nu înainte - spera el - ca programele de 
modernizare a armatei să fi fost finalizate. Cu toate aces- 
tea, timpul nu lucra în favoarea sa și nu mai rămăseseră 


Pe 20 august 1939, la ora 9.00, | 
Jukov dă startul primului atac cu ajutorul | 
armelor reunite ale Armatei Roşii 


În vara anului 1939, după mai bine de o lună de război semistatic 
cu trupele japoneze din Divizia 23 Infanterie, de-a lungul râului 
Halhin-Gol, Jukov a trimis în secret un număr impresionant de 
tancuri pe flancurile inamice, pentru a lansa un atac devastator 
de dublă învăluire. Pentru prima dată, Jukov a folosit tehnica 

sa preferată de luptă — maskirovka, inducerea în eroare — și și-a 
organizat bine trupele pentru a da o lovitură decisivă inamicului, 
în dimineaţa zilei de 20 august. La ora 9.00, colonelul Mihail |. 
Potapov, aflat la comanda Forţei Operative din Sud, a condus 
parti din trei brigăzi de mecanizate și un regiment de infanterie 
împotriva flancului Regimentului 71 Infanterie japonez. Jukov 

a coordonat magistral atacul, folosindu-se de artilerie grea și de 
un baraj aerian susținut pentru a neutraliza artileria japonezilor 
și a menţine ocupată apărarea inamicului suficient de mult ca 
forțele terestre să încercuiască și să elimine grupurile de soldați 
care rezistau dezorganizat. Acest atac a constituit prima ofensivă 
sincronizată a armelor reunite ale Armatei Roșii, iar execuţia 

sa eficientă a contrastat puternic cu dezastrul care avea să aibă 
loc în Finlanda, câteva luni mai târziu, fapt ce i-a adus lui Jukov 
reputaţia de tactician competent. Cu toate acestea, el nu avea 
să mai înregistreze o victorie decât peste alti cinci ani. 

decât cinci luni până când armata Germaniei avea să in- 
vadeze Uniunea Sovietică. În această perioadă, prin- 
cipala contribuţie a lui Jukov a fost de a-l convinge pe 
Timoșenko - și mai apoi pe Stalin - să mobilizeze tru- 
pele de rezervă pentru a întări armatele de la frontieră. 
În aprilie 1941, Jukov a vizitat zonele de frontieră și a 
descoperit că multe dintre poziţiile defensive cheie nu 
erau complet ocupate, însă recomandările sale de a reme- 
dia aceste lipsuri nu au fost auzite. Pe măsură ce servici- 
ile secrete continuau să prezinte rapoarte după rapoarte 
cu privire la masarea de trupe germane în Europa de Est, 
Jukov susținea măsuri din ce în ce mai agresive, iar pe 
15 maia înaintat propunerea de a ataca preventiv trupele 
germane din Polonia. Stalin i-a respins propunerea și și-a 
reiterat convingerea că războiul nu era iminent. În seara 
zilei de 21 iunie, Timoșenko a convocat o ședință de ur- 
genta la Kremlin și, împreună cu Jukov, a început să tri- 
mită telegrame de avertizare către toti comandanții, dar 
ele au ajuns la destinaţie doar cu două, trei ore înainte ca 
trupele germane să treacă granița. Când Jukov a încercat 
să-l avertizeze din nou pe Stalin despre primele raiduri 
aeriene ale armatei germane, Stalin le-a catalogat drept 
provocări și a refuzat să accepte că începuse invazia. 


Bătălii la graniţă, 1941 


În timp ce Stalin se retrăsese temporar pentru a anali- 
za situaţia, alţii au preluat conducerea. În a doua zi de 
război, a fost activat Marele Cartier General (Stavka) al 
Înaltului Comandament Militar Sovietic (SVGK). Printre 
membrii săi de marcă se numărau Stalin, Molotov 

(ministru de Externe), Jukov, Timoșenko, mareșa- 
lul Kliment Voroșilov, Budionii și amiralul Nikolai G. 
Kuznetov. Statul major general al Armatei Roșii (GSHKA) 
a colaborat cu Stavka la pregătirea de planuri operative. 
Cu toate acestea, Stavka nu funcţiona doar în baza logicii 
militare. Aceasta era controlată de Comitetul de Apărare 
a Statului (GKO), alcătuit din Stalin, Lavrenti Beria (șeful 
NKVD), Voroșilov, Molotov și Gheorghi Malenkov (re- 
prezentantul Politburo). Planurile operative ale lui Jukov 
erau adeseori puse la îndoială de politicieni care nu prea 
aveau experienţă în problemele militare. Beria s-a dovedit 


Jukov supraveghind manevrele defensive în Districtul Militar Kiev, pe 
1 noiembrie 1940. Pentru a da mai mult realism antrenamentului, el a creat un 
„adversar“ de dimensiunile unui regiment oferind credibilitate exerciţiului tactic. 


A obţinut pentru districtul său și șase din cele nouă corpuri noi de mecanizate. 
(RIA Novosti, 25458) 

o piedică în calea generalilor sovietici și a Stavka, pregătit 
să descrie fiecare eșec ca pe o dovadă a unei conspirații. 
Deoarece comunicațiile cu armatele de la frontieră 
se făceau extrem de greu, iar Stalin nu avea încredere în 
multi dintre comandanții săi, GKO a luat hotărârea de a 
trimite membri de încredere ai Stavka în zonele critice 
pentru a se asigura că lucrurile decurgeau conform ordi- 
nelor operaţionale. Jukov a fost trimis în Ucraina pentru 
a-l superviza pe generalul-colonel Mihail Kirponos, care îl 
înlocuise la conducerea DM Kiev. Pe hârtie, Kirponos avea 
cele mai bune formaţii ale Armatei Roșii, inclusiv șase cor- 
puri de mecanizate, și, conform pregătirilor de dinaintea 
războiului, ar fi trebuit să comaseze trupele de blindate și 
să lanseze o contraofensivă imediată împotriva invadato- 
rului. Cu toate acestea, când Jukov a ajuns la Tarnopol, în 
seara zilei de 23 iunie, Kirponos a ezitat să lanseze con- 
traofensiva militară deoarece corpurile sale de mecaniza- 
te erau încă în drum către graniţă. Dificultăţile de ordin 
logistic, precum lipsa combustibilului si a muniției, au 
redus considerabil eficacitatea forţelor lui Kirponos, iar 
acesta a dorit să rămână în defensivă până rezolva aces- 
te probleme. Jukov a respins cu brutalitate scuzele lui 
Kirponos și i-a ordonat să contraatace fără întârziere di- 
viziile de Panzere din avangardă. Neavând posibilitatea 
să-și grupeze toate trupele în timp util, Kirponos a ata- 
cat Panzergruppe 1 condusă de Kleist cu unităţile mili- 
tare pe care le avea la dispoziţie. Rezultatul a fost bătălia 
de la Dubno, prima bătălie importantă de tancuri de pe 
frontul de est. Deși, în urma contraatacurilor lansate de 
ruși, unele unităţi germane au avut de suferit, în final, 
cele șase corpuri mecanizate ale lui Kirponos au fost dis- 
truse complet de unităţile de Panzere ale experimentatei 

armate germane. După trei zile petrecute cu Kirponos, 
Jukov s-a întors la Moscova, dar a continuat să-i trimită 
telegrame somându-l să continue atacurile. 
Contraatacurile lui Kirponos au reușit să întârzie 
înaintarea trupelor germane către Kiev, însă multe din 
capacităţile sale de pe frontul de sud-vest au fost epuiza- 
te în acest proces. După o lună de lupte grele, Jukov și-a 
dat seama că, pentru germani, Kievul era o prioritate 


Jukov, la începutul anului 
1941, imediat după numirea ca 
șef al statului major general. 
Epurările staliniste care au 
afectat Armata Roșie între 
anii 1937-1941 au facilitat 
ascensiunea rapidă a lui Jukov 
și i-au permis să avanseze de la 
comandant de divizie la gradul 
de ofițer superior al Armatei 
Roșii în mai puţin de patru ani. 
(colecţia autorului) 

mult mai mare decât Moscova si i-a cerul lui Stalin să au- 
torizeze retragerea rapida a soldatilor de pe acest front, 
inainte ca acestia sa fie incercuiti. Stalin a respins furi- 
os propunerea lui Jukov si, pe 30 iulie, l-a eliberat din 
funcţie. Jukov a fost trimis să comande frontul de re- 
zervă, alcătuit, în principal, din unităţi ale militiei și din 
noi recruți infanteriști, masate în apropiere de Viazma, 
pentru a veni în sprijinul frontului de vest supus presi- 
unilor germane. 

Nefiind în stare să influenţeze catastrofa de la Kiev, 
Jukov și-a reîndreptat atenţia către împrejurimile 
Moscovei. Având în vedere că-și trimisese cele mai mul- 
te dintre blindate în sud, pentru a-l încercui pe Kirponos 
și centrul său de comandă, Heeresgruppe Mitte ger- 
man trecuse temporar în defensivă în jurul orașului 
Smolensk, iar capul de pod al AOK 4 de la Ielnia, peste 
Nipru, era vulnerabil în fata contraatacurilor. Profitând 
de această oportunitate, Stalin și GKO au ordonat fron- 
turilor de vest și de rezervă să lanseze o contraofensivă 
de amploare împotriva armatelor germane de la Ielnia, 
iar lui Jukov i s-a permis să coordoneze operaţiunea. 
Jukov a trimis zece divizii ale Armatei XXIV împotriva 
celor șase divizii ale armatei germane și a petrecut trei 
săptămâni lansând atacuri de infanterie și de artilerie îm- 
potriva dușmanului. Pe 8 septembrie, cum suferise foarte 
multe pierderi, Armata IV condusă de Kluge a abando- 
nat lelnia: prima retragere majoră a Germaniei din tim- 
pul celui de-al Doilea Război Mondial. Victoria de la Ielnia 
i-a redat credibilitatea lui Jukov, Stalin rechemându-l la 
Moscova. Cu toate acestea, preţul acestei victorii tactice a 
fost de peste 30 000 de morti din Armata XXIV - un fapt 
de care Jukov a ţinut prea puţin cont. 

Un tanc greu KV-1, in poziție defensivă, la Leningrad, 1 octombrie 
1941. Jukov a masat toate blindatele grele disponibile si le-a folosit 
pentru a contraataca forțele germane pe Indltimile Pulkovo. 

(RIA Novosti, 601304) 


Situaţia în nordul Rusiei era, de asemenea, precară, 
forţele germane apropiindu-se de Leningrad. Stavka îi 
trimisese pe Voroșilov și pe Vatutin pentru a dirija ope- 
ratiunile de apărare a orașului, dar nu au reușit să opreas- 
că forţele conduse de Leeb să treacă râul Luga. Stalin l-a 
eliberat din funcţie pe Voroșilov când a aflat că acesta 
mintise cu privire la înaintarea trupelor germane pe te- 
ritoriul sovietic, înaintare care tăiase și ultima legătură 
de cale ferată către oraș. Membrii GKO i-au ordonat lui 
Jukov să zboare la Leningrad, să preia conducerea apără- 
rii orașului și să nu îl predea, cu orice preţ. Cu toate aces- 
tea, pe 13 septembrie, când Jukov a ajuns la Leningrad, 

oraşul era deja încercuit, iar armatele sovietice izolate 
erau la limita colapsului. Jukov l-a numit pe protejatul 
său de la Halhîn-Gol, generalul-maior Ivan I. Fediuninski, 
la comanda a ceea ce mai rămăsese din Armata XXXXII 
şi a ordonat contraatacuri imediate împotriva avangar- 
dei germane pe Înălțimile Pulkovo, care strájuiau orașul. 
Cu ajutorul unui batalion de tancuri grele KV și câteva 
unități mai bune de miliție, apărătorii sovietici au reușit 
să încetinească înaintarea lui Leeb. De asemenea, ambi- 
tiosul Jukov a ordonat resturilor Armatei VIII să atace 
partea vestică a armatelor germane aflate în înaintare și 
să recupereze Krasnoie Selo, în timp ce Armata LIV, doar 
în parte alcătuită, și Grupul Operaţional de pe Neva au 
primit ordinul de a recupera Mga și de a sparge blocada 
asupra Leningradului. 

Heeresgruppe Nord nu a întâmpinat mari dificultăţi să 
respingă contraofensiva prematură a lui Jukov și a ripos- 
tat, izolând Armata VIII în capul de pod dela Oranienbaum 
și menţinând fără probleme Mga. Când contraofensiva lui 
Jukov nu a reușit să ridice blocada asupra Leningradului, 
acesta a izbucnit furios și, pe 17 septembrie, le-a adus la 
cunoștință tuturor comandanților că oricine se retrágea 
(dar și familiile lor) urma să fie împușcat. În următoare- 
le zile, armatele germane au fost oprite în sudul orașu- 
lui fiind implicate în lupte grele în jurul orașului Pușkin. 
Hitler a ordonat Heeresgruppe Nord să transfere majo- 
ritatea unităţilor de Panzere către Heeresgruppe Mitte 
pentru Operaţiunea Taifun, în scopul cuceririi Moscovei, 
și i-a ordonat lui Leeb să treacă în defensivă și să supună 
Leningradul prin înfometare. 

A fost oare Jukov responsabil pentru „miracolul de pe 
Neva“ care a salvat Leningradul? Nu există nici o îndoială 

că metodele sale brutale au pus pe roate apărarea sovieti- 
cilor care a respins atacurile lansate de armatele germane 
în urma unor lupte teribil de încrâncenate. Totuși, faptul 
că Jukov l-a ascultat pe Stalin și a declanșat o contrao- 
fensivă militară prematură, care s-a soldat cu pierderea 
inutilă a mii de vieţi omenești și care a slăbit armatele so- 
vietice aflate în interiorul și în afara Leningradului, a făcut 
imposibilă eliberarea orașului în timpul Contraofensivei 
de Iarnă din 1941-1942. 


Apărarea Moscovei, 1941 


La începutul lunii octombrie, în vreme ce amenințarea 
germană asupra Leningradului scădea în intensitate, creș- 
tea ameninţarea asupra Moscovei, Heeresgruppe Mitte 
demarând Operaţiunea Taifun. Pe scurt, frontul de vest, 
comandat de Konev, și frontul de rezervă, comandat de 
Budionii, au fost încercuite și anihilate prin manevre 
de dublă învăluire în jurul orașelor Viazma-Briansk, lă- 
sând împrejurimile Moscovei practic nepăzite. În sud, 
Kievul căzuse, iar Kirponos fusese ucis în luptă, împreu- 
nă cu cea mai mare parte a frontului de sud-vest, așa cum 
avertizase Jukov. În această situaţie disperată, trupele 
Armatei Roșii suferind înfrângeri practic pe toate fron- 
turile, Stalin l-a rechemat pe Jukov la Moscova, pe 6 oc- 
tombrie. Ajuns la Kremlin a doua zi, Jukov a fost șocat să 
descopere panica teribilă ce pusese stăpânire pe condu- 
cere. Până și Stalin bâiguia ceva referitor la posibilitatea 
unui armistițiu cu Germania, înainte ca totul să fie pier- 
dut. Mareșalul Boris Saposnikov, ofiţer cu experienţă in 
statul major general, care devenise șef al statului major 

al armatei dupa demiterea lui Jukov, i-a ordonat acestuia 
să se ducă pe frontul de vest și să evalueze pierderile. 

Pe 8 octombrie, Jukov a ajuns pe frontul de vest, 
la cartierul general din apropiere de Mojaisk, și a des- 
coperit că aproape nu mai existau unităţi capabile să 
apere împrejurimile Moscovei, având în vedere că uni- 
tatile cele mai bune erau blocate în incercuirile orase- 
lor Viazma-Briansk, iar trupele rămase erau dispersate 
și fără comandanţi. Budionii nu avea experienţă de co- 
mandant de front și nu știa cum să oprească blitzkriegul. 


O coloană de tancuri BT-7 traversând Moscova în drum către front, 

1 noiembrie 1941. Jukov s-a văzut nevoit să ducă bătălia pentru 
Moscova fără superioritatea numerică specific sovietică, având 

un minim de regimente de tancuri și de suport din partea artileriei. 
(RIA Novosti, 43022) 


50 


ORA DESTINULUI, 1989—1945 


Dificultăţile de aprovizionare și drumurile cu noroi în- 
cepeau să încetinească înaintarea forţelor germane, însă 
Heeresgruppe Mitte, condus de Bock, se afla acum la cir- 
ca 200 de kilometri de Moscova. După înfrângerea sufe- 
rită, frontul de vest al lui Konev rămăsese practic fără 
blindate și fără artilerie grea, doar cu infanteriști neex- 
perimentati. Mai mult, Stalin era dezgustat de incapaci- 
tatea lui Konev de a opri înaintarea lui Bock și voia să-l 
execute. La Moscova, Saposnikov făcea miracole, recru- 
tând soldaţi de pe tot cuprinsul Uniunii Sovietice, însă 
instruirea acestora avea să dureze săptămâni întregi și, 
între timp, orașul trebuia păzit. 

Stalin l-a numit pe Jukov comandant al frontului de 
vest şi, la recomandarea acestuia, a revocat condamnarea 
la moarte a lui Konev. Totuși, Stalin i-a adus la cunostin- 
ta lui Jukov că, dacă Moscova cădea în mâinile germani- 
lor, ambii generali aveau să plătească cu viata. Motivat de 
amenințarea cu moartea, Jukov și-a îndeplinit sarcinile ca 
niciodată în cariera sa militară. A început prin a da ordinul 
draconic ca toţi dezertorii să fie executaţi, ordin pe care 
detașamentele NKVD l-au implementat imediat. Nefiind 
în stare să construiască imediat o nouă linie a frontu- 
lui, Jukov a masat fără milă puţinele unități militare de 
care dispunea în orașele-cheie Mojaisk, Volokolamsk și 
Naro-Fominsk, lăsând alte zone lipsite de apărare. Prin ur- 
mare, avangarda lui Bock a fost în stare să avanseze în con- 
tinuare în zonele lipsite de apărare ale frontului, punând 
stăpânire pe Rjev și Kalinin, însă, când a dat peste bloca- 
jele rutiere montate abil de Jukov, s-a văzut forţată să re- 
curgă la atacuri standard. De asemenea, Jukov a sacrificat 
câteva dintre brigăzile noi de tancuri pentru a întârzia îna- 
intarea trupelor germane pe autostrada Minsk- Moscova, 

fapt ce l-a costat pierderea celor mai multe blindate, dar 
a reușit să câștige timp. Când armata germană a ajuns la 
Linia Mojaisk, Jukov reușise să adune 90 000 de soldaţi 
pentru a apăra cei 50 de kilometri de front. Totuși, până la 
sfârșitul lunii octombrie, Heeresgruppe Mitte a reușit să 
străpungă linia subțire a frontului, dar, mai apoi, s-a văzut 
nevoită să facă un popas la 90 de kilometri de Moscova, 
pentru aprovizionare. 

În timp ce Bock își regrupa armatele pentru un ultim 
asalt asupra Moscovei, Jukov și Saposnikov munceau 
fără pauză pentru a construi un nou front în fata capi- 
talei. Deși veniseră unele întăriri din Siberia, Divizia 82 
Motorizate era singura unitate de veterani de război (lup- 
taseră alături de Jukov la Halhîn-Gol) care sosise pentru 
a participa la bătălia pentru Moscova. Jukov a încercat să 
alcătuiască și un mic grup de rezervă, dar Stalin a păstrat 
cele mai bune unităţi sub controlul Stavka și distribuia cu 
zgarcenie divizii de tancuri și de artilerie pe linia fronului. 
Cu toate acestea, Jukov și Șapoșnikov au construit aproa- 
pe miraculos un nou front de vest, înainte ca germanii 
să reușească să reia Operaţiunea Taifun, la jumătatea lu- 
nii noiembrie. Konev a fost numit comandant al noului 
front Kalinin. Pe 15 noiembrie, germanii au demarat cea 
de-a doua fază a Operațiunii Taifun, Armatele III si IV 
Panzere atacând dinspre nord-vest Armata XVI condusă 
de Rokosovski. Acesta din urmă a încercat să-l convingă 
pe Jukov să adopte o tactică de apărare mai elastică, dar 
Stalin decretase că retragerea era de neacceptat, iar Jukov 
i-a ordonat fostului său superior să moară pe front, dacă 
era nevoie. Armata XVI a suferit pierderi, dar s-a menti- 
nut pe poziţii, iar ofensiva germană a culminat la 19 ki- 
lometri de Kremlin, exact la sosirea iernii. Jukov a lansat 

și el un contraatac la momentul oportun împotriva lui 
Kluge, la Naro-Fominsk, respingând ofensiva întârziată 
a AOK. Acceptând în cele din urmă realitatea, Hitler a or- 
donat Heeresgruppe Mitte să adopte o tactică defensivă. 

Saposnikov plănuia o contraofensivă majoră inca 
de la sfârșitul lui noiembrie și adunase trei noi cor- 
puri de armată pentru această operaţiune, însă aces- 
tea aveau foarte puţine tancuri și piese de artilerie. De 
îndată ce Operaţiunea Taifun s-a încheiat, Stalin i-a or- 
donat lui Jukov să contraatace. Deși preferau să aștepte 
întăriri, Jukov și Konev au pornit contraofensiva asupra 
Moscovei pe 5 decembrie, o serie de tentative de atac și de 
atacuri-surpriză scoțând la iveală slăbiciunile unităţilor 
de pe linia frontului ale Heeresgruppe Mitte. Forţele lui 


Jukov la cartierul general 
de la Odintovo al frontului 
de vest, pe 20 noiembrie 
1941. Inacest timp, armata 
germană lansa ultimele 
atacuri asupra Moscovei, 
iar Jukov pregătea o 
contraofensivă majoră cu 
ultimele rezerve ale Stavka. 
La începutul bătăliei, Stalin 
îi spusese lui Jukov că, dacă 
Moscova cădea în mâinile 
germanilor, el, Konev 

și Rokosovski aveau să-și 
piardă viața. 

(RIA Novosti, 1596) 

Jukov au luat prin învăluire cele două armate de pan- 
zere la Klin și Armata II Panzere condusă de Guderian 
lângă orașul Tula. În ciuda capacităţii reduse de ofensi- 
vă a trupelor sale neexperimentate, grupele de șoc ale lui 
Jukov au încercuit pentru o vreme cea mai mare parte a 
Armatei III Panzere. Soldaţii germani au reușit să iasă din 
încercuire, însă s-au văzut nevoiţi să-și abandoneze mare 
parte din piesele de artilerie și vehiculele și să se retragă 
în dezordine din Moscova. Pe 15 decembrie, trupele lui 
Konev eliberaseră Kalinin, iar frontul de vest al lui Jukov 
dăduse o lovitură puternică Heeresgruppe Mitte. Spre 
deosebire de campaniile sale de mai târziu, Jukov a dat 
bătălia pentru Moscova fără superioritatea numerică spe- 
cifică armatei sovietice, nedispunând de un număr sufici- 
ent de trupe, tancuri și piese de artilerie, sau de stocurile 
logistice necesare pentru o astfel de operaţiune de luptă. 
În plus, cei mai multi soldati erau foarte putin instruiți, 
iar moralul lor era aproape să cedeze în octombrie, încât 
până și NKVD-ul și comisarii politici erau pe punctul de 
a nu mai putea controla Armata Roșie. În timpul aces- 
tei situaţii de criză, hotărârea și tenacitatea lui Jukov au 
fost determinante pentru menţinerea frontului de vest și 
evitarea unei prăbușiri totale. Deși nu se poate spune că 
Jukov a salvat Leningradul, a jucat un rol esenţial în sal- 
varea Moscovei. 


Contraofensiva de Iarnă, 1942 


Multumit că respinsese atacul Heeresgruppe Mitte și că, 
pe moment, Moscova nu mai era sub ameninţare imedi- 
ată, Jukov a preferat să facă o pauză până când primea 

suficiente provizii și întăriri pentru a da o lovitură deci- 
sivă armatei germane. Pe frontul de vest s-au înregistrat 
260 000 de victime în prima fază a Contraofensivei de larnă 
și puterea de luptă a celor mai multe unităţi ale lui Jukov 
scăzuse la 20%. De asemenea, el a preferat ca și alte fron- 
turi sovietice să rămână în defensivă, astfel încât rezer- 
vele Stavka să fie concentrate pe axa Moscova-Smolensk, 
crescând astfel șansele unei victorii decisive. Totuși, Stalin 
era de părere că succesul primelor bătălii, de la începutul 
lui decembrie, indica faptul că armatele germane erau 


Vehicule germane abandonate în timpul retragerii. Jukov a reușit să 
forțeze toate cele trei armate de panzere germane să bată în retragere de 
lângă Moscova și aproape că a distrus Armata III Panzere. 

(Prin amabilitatea Muzeului Central al Forţelor Armate din Moscova, 
prin intermediul lui Nik Cornish) 

aproape de colaps și dorea să le atace din nou, fără să le 
dea timp să se replieze, pe un front mult mai larg. Prin 
urmare, GKO le-a ordonat lui Jukov și lui Konev, precum 
și noului front 23 Briansk, să înceapă a doua fază a con- 
traofensivei împotriva Heeresgruppe Mitte, pe 7 ianuarie 
1942. Pe frontul de vest au mai fost trimise nouă armate 
(66 de divizii și 700 000 de soldaţi), Jukov obţinând ast- 
fel controlul asupra unei cincimi din forţa Armatei Roșii. 
Cu toate acestea, pentru a satisface cererile lui Stalin, 
Stavka a trimis rezervele pe mai multe fronturi, inclusiv 
pe cele din Leningrad, Ucraina și Crimeea. 

Stalin evaluase corect situaţia Heeresgruppe Mitte 
ca disperată. Frontul Kalinin, condus de Konev, a stră- 
puns frontul AOK 9 în apropiere de Rjev, în timp ce fron- 
tul de vest, dirijat de Jukov, a creat un mare culoar între 
Armata IV Panzere și AOK 4, în apropiere de Borovsk, și 
un altul între AOK 4 și Armata II Panzere, în apropiere 
de Suhinici. Jukov, care avea autoritatea necesară pentru 
a-și coordona acţiunile cu Konev, a hotărât să-și alinieze 
trupele pe axa Mojaisk și să se unească cu ale lui Konev la 
Viazma, încercuind astfel cel puţin trei armate germane și 
distrugând nucleul Heeresgruppe Mitte. De asemenea, a 
hotărât să lanseze și un al doilea atac împotriva Armatei II 
Panzere în zona orașului Suhinici. Acesta era un plan mă- 
ret, demn de viziunea lui Tuhacevski despre „lupta in 
adâncime“, însă departe de ceea ce fusese capabilă să reali- 
zeze Armata Roșie începând cu luna ianuarie 1942. 

Forţele lui Konev s-au bucurat de un succes consi- 
derabil împotriva AOK 9, reușind să creeze un gol între 
Heeresgruppe Mitte și Heeresgruppe Nord, între care exis- 
ta o linie slab păzită, și împingând Corpul 11 Cavalerie în 
vidul astfel creat, însă Jukov s-a văzut nevoit să conducă 

În februarie 1942, Jukov a format „grupuri desoc" combinate, alcătuite 
din batalioane de blindate și din trupe de schiori pentru a fi avangarda 
ofensivei de la Viazma. Deși mobile, aceste formaţiuni fragile nu aveau 

forța de foc necesară pentru a distruge fortificațiile germane. 
(RIA Novosti, 61127) 


o serie de atacuri frontale împotriva Armatei IV Panzere 
și a unităţilor AOK 4, care erau într-o formă mai bună. 
Jukov a început să înainteze către Viazma, dând ordin 
Armatei XXXXIII să ia prin învăluire XLIII Armeekorps 
(AK) germană, tehnică prin care a forțat mare parte din 
centrul AOK 4 să se retragă în apropiere de luhnov. Deși 
trupele germane au scăpat din încercuire, XX AK rămăse- 
se extrem de expusă, iar Jukov a profitat repede de aceas- 
tă ocazie. Ela primit de la Stavka Brigada 201 Aeropurtată 
și le-a ordonat soldaţilor să se parașuteze în apropiere 
de Znamenka, pentru a întrerupe comunicațiile din ari- 
ergarda AOK 4. Apoi, pe 19 ianuarie 1942, i-a ordonat 

generalului-locotenent Mihail G. Efremov, aflat la co- 
manda Amatei XXXIII, să ia cu asalt corpul extrem de ex- 
tins al Armatei XX, să se unească cu trupele aeropurtate 
și să înainteze către Viazma, în timp de Armata V ataca în 
forță Mojaiskul. 

Atacul asupra orașului Mojaisk a reușit, forţele ruse 
izbutind să despartă și mai mult AOK 4 de Armata IV 
Panzere. Deși prima operaţiune aeropurtată nu se dove- 
dise una de succes, Jukov a hotărât să pună și mai multă 
presiune pe Heeresgruppe Mitte ordonându-i genera- 
lului-locotenent Pavel Belov, aflat la cârma Corpului 1 
Cavalerie Gardă de la vest de luhnov, să execute raiduri 
de profunzime în spatele liniilor germane. Pe 27 ianu- 
arie, fascinat de potenţialul trupelor aeropurtate și ne- 
având la dispoziţie alte rezerve performante, Jukov a 
ordonat Brigăzii 8 Aeropurtate să se parașuteze la vest 
de Viazma pentru a complica și mai mult situaţia tru- 
pelor germane. Până pe 28 ianuarie, frontul Kalinin al 
Corpului 11 Cavalerie ajunsese la autostrada Moscova- 
Varșovia, la vest de Viazma, iar Armata XXXIII, condusă 
de Efremov, se apropia de oraș din est. Jukov părea a fi 
pe punctul de a obţine o victorie care să ducă la nimicirea 
Heeresgruppe Mitte. 

Cu toate acestea, fereastra de oportunitate a lui Jukov 
se închidea rapid. La sfârșitul lunii ianuarie, armatele ger- 
mane începuseră să-și recupereze forţele după retragerea 
de la Moscova, iar Hitler i-a înlocuit pe comandanții în- 
franti si mai vârstnici cu o nouă generaţie de conducă- 
tori pe câmpul de luptă care știau să contracareze tactica 
Armatei Roșii. Generalul de infanterie Gotthard Heinrici 
a preluat comanda AOK 4 chiar în momentul în care 
Jukov pornea ofensiva împotriva orașului Viazma și și-a 

Principale misiuni de comandă ale lui Jukov 


1.17 august-8 septembrie 1941, comandant al frontului 
de rezervă, bătălia de la lelnia. 


2. 13 septembrie-6 octombrie 1941, comandant al Frontului 
Leningrad. 


3. 10 octombrie 1941—aprilie 1942, comandant al frontului de 
vest, al bătăliei pentru Moscova și al Contraofensivei delamă. 


4. lunie-decembrie 1942, comandant alfrontului de vest, 
al campaniei de la Rev. 


5. Martie-mai 1944, comandant al Frontului 1 Ucrainean, 
Kameneţ- Podolski 

6. Noiembrie 1944—mai 1945, comandant a | Frontului 1 
Bielorus, 


Principale misiuni ca reprezentantStavka 
A. iunie 1941, frontul de sud-vest(Kirponos) 


B. 29 august-1 1 septembrie și 29 septembrie-30 octombrie 
1942, Frontul Stalingrad (Eremenko). 


C. ianuarie-februarie 1943, Frontul Volkov (Merelkov) 
şi frontul de nord-vest (Timașenko) 
Frontul Voronej (Vatutin), Frontul 1 Ucrainean (Vatutin), 
Frontul 2 Ucrainean (Konev). 


E. iunieulie 1944, Frontul 1 Bielorus (Rokasovski) 
siFrontul 2 Bielorus Zaharov). 


F. iulie-august 1944, Frontul 1 Ucrainean (Konev). 
G. august-septembrie 1944, Frontul 3 Ucrainean (Totbuhin), 


D. martie, mai 1943-februane 1944, frontul central (Rokosovski), 

demonstrat rapid măiestria în tacticile defensive de lup- 
tă. Deși cu mult depășite numeric, până la sfârșiul lunii 
ianuarie, trupele lui Heinrici au reușit să oprească avan- 
garda lui Efremov, Armata IV Panzere a trimis unităţi im- 
provizate de luptă (Kampfgruppen) să le ajute să scape de 
soldaţii parașutiști răspândiţi pe front. Spre vest, Walter 
Model a preluat conducerea AOK 9 și a câștigat din ce în 
ce mai mult teren în fata forţelor conduse de Konev. 
Nerăbdător să obţină victoria, Stalin a considerat că 
frontul de vest era blocat și a început să ia de sub co- 
manda lui Jukov unităţi pentru a le trimite pe alte 
fronturi. Printre acestea s-au numărat Armata I Soc si 
Armata XVI, fapt ce l-a obligat pe Jukov să oprească 
temporar ofensiva. Profitând de acest răgaz, AOK 4 și 
Armata IV Panzere au reușit să pornească un contraa- 
tac pe 1 februarie, încercuind majoritatea trupelor din 
Armata XXXIII și din Corpul 11 Cavalerie. După mai 
multe insistente pe lângă GKO, Jukov a primit 60 000 
de soldaţi de rezervă, dar, în loc să îi folosească pentru 
a elibera soldaţii din Armata XXXIII, a hotărât cu sânge 
rece să lanseze un atac nimicitor pentru a anihila armate- 
le germane de la fortificațiile de lângă Iuhnov, pe 15 fe- 
bruarie. Jukov a mai ordonat parașutarea a două brigăzi 
aeropurtate la sud de Viazma pentru a-și susţine înain- 
tarea, și, până pe 5 martie, trupele germane s-au văzut 
nevoite să abandoneze luhnov. Totuși, Armata L sovie- 
tică nu a reușit să facă legătura cu soldații parașutiști, 
aceștia fiind anihilati metodic. Abia pe 14 aprilie, oda- 
tă cu începutul primăverii, Jukov și-a îndreptat atenţia 
către salvarea Armatei XXXIII. Armata sovietică a lansat 
un atac disperat pentru a străpunge linia germană, însă 
Luftwaffe a distrus repede atacul cu câteva lovituri bine 

Soldati sovietici manevrând un tun antiaerian (M 1938 de 122 mm), 
în timpul iernii 1941-1942. După ce a reușit să respingă armatele germane 
din Moscova, Jukov a dorit să aștepte până putea aduna mai multă artilerie 

ca să sprijine următoarea etapă a Contraofensivei de Iarnă, însă Stalin 
l-a forțat să lanseze un atac prematur fără a avea ingredientele necesare 
unei operaţiuni de succes a armelor combinate. 

(Prin amabilitatea Muzeului Central al Forţelor Armate din Moscova, 
prin intermediul lui Nik Cornish) 


planificate. Apoi, Heinrici a nimicit și prins în capcană 
Armata XXXIII, iar Efremov, comandantul acesteia, s-a 
sinucis pentru a evita capturarea. Din cei 14 000 de para- 
șutiști sovietici trimiși în spatele liniilor germane, doar 
4 000 au reușit să se întoarcă în rândurile armatei sovie- 
tice. Corpurile de cavalerie ale lui Belov au petrecut șase 
luni făcând raiduri în spatele liniilor germane, reușind 

până la urmă să iasă injumátátite din încercuire. Cu prețul 
a 435 000 de vieți omenești, frontul de vest al lui Jukov 
avansase doar 150 de kilometri de la jumătatea lunii de- 
cembrie și nu reușise să străpungă frontul german sau să 
încercuiască vreo unitate germană mai importantă. 


Rjev, vara anului 1942 


De îndată ce contraofensiva sovietică a luat sfârșit, Stalin 
și membrii GKO au fost convinși că Germania avea să 
atace din nou Moscova, în vara anului 1942. Jukov a ră- 
mas la comanda frontului de vest și a primit numeroase 
întăriri pentru a-și completa diviziile decimate. Cu toa- 
te acestea, Heeresgruppe Mitte a rămas în defensivă 
pe tot parcursul verii, iar Heeresgruppe Sud a demarat 
Operaţiunea Blau pe 28 iunie, fapt ce le-a demonstrat 
rapid sovieticilor că Hitler își îndreptase atenţia către 
puncte strategice din sud. Jukov se afla acum în spate- 
le teatrului de acţiune, în timp ce acţiunea principală se 
mutase în Ucraina şi Crimeea. În vara anului 1942 a pe- 
trecut mult timp la Moscova dezbătând priorităţile stra- 
tegice cu membrii GKO și l-a convins pe Stalin că, dacă 
va pune presiune ofensivă pe Heeresgruppe Mitte, tru- 
pele germane de rezervă nu vor mai avansa către Volga. 
La mai putin de patru zile de la demararea Operațiunii 
Blau, membrii GKO l-au autorizat pe Jukov să pornească 
atacuri împotriva Heeresgruppe Mitte și cea mai eviden- 
tă alegere a fost Rjev, zonă în care fuseseră învinse, în 
timpul iernii, ambele fronturi - Kalinin si de vest -, dar 
care rămăsese vulnerabilă în faţa unei acţiuni de dublă în- 
văluire. De asemenea, a dorit să reia ofensiva împotriva 

Armatei II Panzere, aflată la nord de Orel. Jukov a reu- 
sit să-l convingă pe Stalin că, dacă va străpunge oricare 
din flancurile Heeresgruppe Mitte, Hitler va fi nevoit să 
deplaseze unele unităţi folosite pentru Operaţiunea Blau. 

Jukov a început prin a ataca Armata II Panzere cu 
Armata XVI condusă de Rokosovski, cu Armata LXI si 
cu două corpuri de tancuri, pe 5 iulie. Totuși, această 
ofensivă grăbită a fost prost coordonată și, atunci când 
germanii au trimis trei divizii de panzere în zonă, ata- 
curile sovieticilor au fost respinse cu mari pierderi. 
Ofensiva de la Rjev a fost mult mai bine pregătită și 
s-a bucurat de ceva succes. Frontul Kalinin, condus de 
Konev, a atacat partea de vest a orașului Rjev cu două ar- 
mate pe 30 iulie și, cinci zile mai târziu, frontul de vest 
al lui Jukov a atacat partea de est cu alte două armate. 
Armeeoberkommando (AK) 9, aflată temporar sub co- 
manda Generaloberst Heinrich von Viettinghoff, a fost 
împinsă înapoi 32 de kilometri și a trebuit să evacue- 
ze orașul Zubtov, însă nici unul din fronturi nu a reușit 
străpungerea. Walter Model s-a reîntors chiar când ofen- 
siva lui Jukov avea nevoie de un nou impuls, restabilind 
rapid un front sigur pentru AOK 9. În ciuda naturii limi- 
tate a succesului repurtat de Jukov la Rjev, pe 26 august 
Stalin s-a hotărât să-l numească locţiilor de comandant 
suprem și să-l trimită la Stalingrad pentru a remedia si- 
tuatia deteriorată de pe acel front. Jukov 1-а lăsat la co- 
manda frontului de vest pe Konev, frontul Kalinin a fost 
dat generalului-colonel Maksim Purkaev, însă Jukov in- 
tentiona să se reîntoarcă în curând. La Moscova, Jukov 
i-a convins pe membrii GKO că AOK 9 fusese pe margi- 
nea prăpastiei, dar că nu avea resursele necesare pentru 
a duce operaţiunea la bun sfârșit. 

În calitate de locţiitor al comandantului suprem al ar- 
matei, Jukov părea că se află la apogeul puterii și al influ- 
entei sale pe timp de război. Cu toate acestea, Stalin privea 
cu din ce în ce mai multă suspiciune reputaţia în creștere 
de erou a lui Jukov și a căutat constant să-l submineze, 
chiar și în timp ce-i oferea noile funcţii. Din punctul său 
de vedere, nici un militar nu era de neînlocuit, iar Jukov 
nu făcea parte dintr-o categorie specială. În mai, Stalin a 
dat instrucțiuni NKVD-ului lui Beria să înceapă să adune 
dovezi împotriva lui Jukov, iar Viktor Abakumov, de la 
sinistrul Departament Special, a început să pună presiu- 
ne pe subordonații lui Jukov. Generalul-maior Vladimir 
S. Goluskevici, competentul șef de stat major al lui Jukov, 
a fost arestat și întemnițat timp de zece ani când nu a reu- 
sit să ofere mărturii împotriva superiorului său. Dându-și 
seama că se afla în pericol, Jukov nu a ridicat nici măcar 
un deget pentru a-și salva subordonații de NKVD și пісі 
măcar nu avea să-i amintească în memoriile sale. 


Planificare la Stalingrad şi la Stavka, 
august-noiembrie 1942 


Pe 29 august, Jukov a zburat la Stalingrad și, chiar înain- 
te de a avea timp să se uite pe rapoartele care descriau si- 
tuatia în acel moment, a cerut o contraofensivă imediată 
împotriva AOK 6, condusă de Paulus, aflată în apropierea 
Stalingradului. Generalul-locotenent Andrei I. Eremenko 
si comisarul-sef Nikita Hrusciov erau ocupati sa opreas- 
că intrarea trupelor germane în oraș, dar s-au văzut obli- 
gati să se supună ordinului lui Jukov. Acesta a ordonat 
Armatei | Gardă să lovească culoarul îngust din nordul 

Stalingradului, unde XIV Panzerkorps inaintase catre 
Volga. Ofensiva de la Kotluban a inceput pe 3 septembrie, 
trupele sovietice reușind să înainteze putin, înainte de a fi 
oprite brusc de rezistența germană. Jukov și-a manifestat 
adeseori tendinţa de a insista în eșec și a mărit amploarea 
ofensivei alăturând Armatei I Gardă Armata IV Tancuri si 
Armatele XXIV si LXVI, pentru a ataca pe un front mult 
mai larg. Din păcate, Generalleutnant Hans-Valentin 
Hube, comandantul Diviziei 16 Panzere, a condus o in- 
spirată operaţiune de apărare, iar Luftflotte IV a înăbușit 
ofensiva sovietică prin raiduri aeriene neobosite. În cele 
din urmă, după nouă zile de atacuri fără rezultat, Jukov 
a pus punct ofensivei și i-a spus lui Stalin că reușise să 
întârzie pătrunderea trupelor germane în oraș. Nu exis- 
tă nici o îndoială că Paulus a fost extrem de distras de 
cele nouă zile de atacuri sovietice neîntrerupte pe flancul 


Ivan Konev (1897-1973) 
s-a aflat la comanda 

a șase fronturi diferite 

și a ocupat mereu 
pozitii-cheie, în perioada 
1941-1945. Aflat adeseori 
sub comanda lui Jukov, 

în timpul luptelor din 
apropiere de Rjev și a 

celor din Ucraina, Konev 
nu suporta stilul de 
conducere al lui Jukov și, 
în cele din urmă, va deveni 
rivalul acestuia în cursa 
pentru Berlin. 

(colecția autorului) 


65 


GHEORGHI KONSTANTINOVICI JUKOV 


1. 29 decembrie 1941-7 ianuarie 
1942: frontul de vest, condus de Jukov, 
creează o breșă de 15 kilometri între 
AOK 4 și Armata IV Panzere, între 
Borovsk și Maloiaroslavet. Stavka 

îi ordonă lui Jukov să avanseze prin 
breșă pentru a ocupa Viazma, un nod 
de comunicaţii cheie pentru mare parte 
din Heeresgruppe Mitte. 

2. 15 ianuarie 1942: o breșă și mai 
mare (40 de kilometri) este creată 
între AOK 4 și Armata II Panzere. 

XL AK germană tine sub observaţie 
autostrada Moscova-Varșovia. 

3. 15-31 ianuarie 1942: Armata 
XXXXIII incercuieste Iuhnov, forțând 
cea mai mare parte din AOK 4 să se 
retragă. XIII AK formează cuiburi 
defensive în jurul orașului Iuhnov. 

4. 18-22 ianuarie 1942: Brigada 
101 Aeropurtată sovietică (1 643 de 
soldați) este decimată la Znamenka. 
5. 20-31 ianuarie 1942: 

Armata XXXIII, condusă de 
generalul-locotenent Efremov, 
avansează prin breșă, prin frontul 
AOK 4, respingând XX AK german. 
6. 20 ianuarie 1942: Armata V 
sovietică capturează Mojaiskul și 
avansează de-a lungul autostrăzii 
Moscova-Varsovia către Gjatk. 

7. 27 ianuarie 1942: Corpul 1 Cavalerie 
Gardă, condus de Belov, traversează 
autostrada Moscova-Varșovia 

și avansează către Viazma, făcând 
joncțiunea cu unele trupe aeropurtate. 

8. 27 ianuarie-1 februarie 1942: 
Brigada 8 Aeropurtatá (2 081 de 
soldati) aterizeazá la vest de Viazma, 
însă nu reușește să taie principalele linii 
de comunicaţii germane. 

9. 28 ianuarie 1942: Corpul 11 
Cavalerie, aparținând frontului 
Kalinin, ajunge la marginea autostrăzii 
Moscova- Varsovia, însă este oprit 

de unităţi ale Armatei IV Panzere. 

10. 1 februarie 1942: Armata IV 
Panzere lansează un contraatac care 
izolează Armata XXXIII. 

11. 4 februarie 1942: Jukov dă 
ordinul unui atac concentric total 
asupra orașului Viazma, atac susținut 
de Armata XXXIII și de Cavaleria 

lui Belov, însă Armata IV Panzere 

îl respinge. 

12. 17-23 februarie 1942: Jukov 

face o ultimă încercare de revigorare 

a ofensivei de la Viazma, ordonând 
Brigăzilor Aeropurtate 9 și 214 

(7 373 de soldaţi) să aterizeze la sud de 
Viazma, dar acestea nu reușesc să facă 
joncțiunea cu soldaţii din Armata L. 
13. 1-5 martie 1942: cu ultimele 
rezerve, Jukov încearcă să ocupe orașul 
Iuhnov, conducând un atac concentric 
cu ajutorul Armatelor XXXXIII, 
XXXXIX și L. AOK 4 este forțată 

să părăsească orașul, însă trupele 
germane încercuiesc Armata XXXIII. 
14. 25 aprilie 1942: germanii zdrobesc 
Armata XXXIII izolată și mare parte 
din unitățile de parașutiști. 

Campania de la Viazma, ianuarie-februarie 1942 

stâng al armatei sale, dar frontul Stalingrad condus 
de Eremenko a pierdut circa 80 000 de soldați și 300 de 
tancuri în urma ofensivei pripite a lui Jukov. Principala 
rezervă mobilă a lui Eremenko, Armata IV Tancuri, 
a pierdut 81% din blindate în această ofensivă prost gân- 
dită. Chiar pe 12 septembrie, în timp ce Jukov se întor- 
cea cu avionul la Moscova, AOK 6 și Armata IV Panzere 
avansau către suburbiile de nord ale Stalingradului, iar 
criza adusese practic toate cadrele de comandă sovietice 
în pragul disperării. 

Întors la Moscova, Jukov s-a întrunit cu membrii GKO 
și a susținut că, prin ofensiva sa, reușise să previne pier- 
derea Stalingradul, deşi rezultatul luptelor era încă unul 
incert. De asemenea, a venit cu trei propuneri importan- 
te în urma analizei situației: (1) pentru a înfrânge AOK 
6, viitoarea ofensivă sovietică ar trebui să urmărească să 
ia printr-o învăluire mai largă flancurile expuse ale aces- 
teia, (2) frontul Stalingrad ar trebui să rămână în defen- 
sivă și să ducă lupte aprige în oraș pentru a-l forța pe 
Paulus să arunce în luptă toate rezervele și (3) el era de 
părere că Germania își folosise majoritatea rezervelor mo- 
bile la Stalingrad, ceea ce însemna că trupele germane de 
pe frontul de est erau vulnerabile in fata unor eventua- 
le ofensive sovietice. Jukov i-a ordonat lui Eremenko să 
conducă o altă contraofensivă împotriva flancului de nord 
al lui Paulus, însă a doua ofensivă de la Kotluban (23 sep- 
tembrie-2 octombrie) s-a dovedit un nou eșec costisitor. 

În perioada 12-28 septembrie 1942, Jukov a partici- 
pat la o dezbatere cu privire la ofensiva de toamnă, alături 
de membri ai Stavka și GKO. La discuţii au mai partici- 
pat și generalul-colonel Aleksandr M. Vasilevski, deve- 
nit șef al statului major după retragerea lui Saposnikov, 


68 


ORA DESTINULUI, 1989—1945 


Aleksandr M. Vasilevski 
(1895-1977), reprezentant 
al Stavka intre 1942- 
1943. Vasilevski era mai 
instruit decât Jukov si un 
ofițer de stat major general 
talentat, dar căruia îi lipsea 
hotărârea nemiloasă a lui 
Jukov. Lui Jukov nu i-a 
plăcut deloc că Vasilevski 
obținuse o victorie 
răsunătoare la Stalingrad, 
când încercuise și distrusese 
AOK 6. 

(colecția autorului) 


precum și loctiitorul său, generalul-locotenent Nikolai F. 
Vatutin. Cei trei au căzut de acord că nevoia lui Paulus 
de a angaja divizii românești, mai puţin pregătite, pen- 
tru a-și păzi flancurile extinse crease o nouă oportunita- 
te pentru armata sovietică. Totuși, Jukov a susținut că 
Armata Roșie era acum suficient de puternică pentru a 
lansa contraofensive simultane la Stalingrad și împotriva 
Heeresgruppe Mitte. Sustinea cu tărie că ofensiva de la 
Rjev din august fusese pe punctul dea se încheia cu succes 
și că o a doua ofensivă, cu forte mai puternice, ar duce la 
colapsul Heeresgruppe Mitte. Impresionat de optimismul 
plin de zel al lui Jukov, pe 26 septembrie Stalin a ordonat 
Stavka să plănuiască două mari controfensive de iarnă 
pentru a recâștiga iniţiativa de la germani. El i-a ordonat 
lui Jukov să coordoneze ofensiva fronturilor Kalinin și de 
vest împotriva orașului Rjev - Operaţiunea Marte - și lui 

Vasilevski să coordoneze Operaţiunea Uranus, ofensi- 
va de la Stalingrad împotriva AOK 6, condusă de Paulus. 
Ambele ofensive erau programate să înceapă la jumătatea 
lui octombrie, iar alte două ofensive ulterioare (cunoscu- 
te sub numele de Jupiter și Saturn) erau programate a ex- 
ploata succesul initial al primelor două. 

În urma acestor dezbateri, Jukov, Vasilevski și Stalin au 
hotărât să facă schimbări majore în structura de comandă 
de pe axa Stalingrad. Eremenko a rămas la comanda fron- 
tului Stalingrad, însă a fost creat frontul Don pentru pre- 
luarea a trei armate aflate în regiunea de nord, între Don 
și Volga. Jukov l-a adus pe Rokosovski la comanda acestui 
front. Mai la vest, Vatutin a primit comanda frontului de 
sud-vest. Jukov și Vasilevski au zburat spre sud ca să se 
întâlnească cu Vatutin, Rokosovski și Eremenko, pentru 
a începe transformarea Operațiunii Uranus dintr-un con- 
cept gândit la Kremlin într-un plan aplicabil pe frontul 
de luptă. Când toţi cei trei comandanţi l-au informat pe 
Jukov că forţele lor erau mult prea slabe pentru a lua în 
considerare o ofensivă pe scară largă în următoarele câte- 
va săptămâni, Stalin s-a arătat neobișnuit de îngăduitor 
și le-a oferit membrilor Stavka tot timpul de care aveau 
nevoie pentru a aduna trupe și provizii pentru o ofensi- 
vă bine planificată. Deși iniţial Operaţiunea Uranus pre- 
supunea încercuirea Armatei III române de către frontul 
de sud-vest al lui Vatutin, Eremenko, care a plecat la 
Moscova pe 7 octombrie, le-a sugerat colaboratorilor săi 
să aplice o tactică de dublă învăluire a AOK 6 și cu ajutorul 
frontului Stalingrad, condus de el. Eremenko era sătul de 
Jukov, care le ordona trupelor să lanseze atacuri directe 
inutile împotriva trupelor germane pregătite de apărare 
și credea că, dacă i s-ar fi dat suficiente întăriri, ar fi putut 

să facă o breșă în Armata IV română la sud de Stalingrad 
și să se unească cu primele divizii ale lui Vatutin în spate- 
le AOK 6 conduse de Paulus. 

Jukov nu se dădea în vânt după sfaturile lui Eremenko 
și s-a asigurat că frontul Stalingrad primește mai puţine 
întăriri decât frontul lui Vatutin sau cel al lui Rokosovski. 
Într-adevăr, Jukov s-a asigurat că proiectul său preferat — 
Operaţiunea Marte - avea prioritate fata de Operaţiunea 
Uranus. În total, în cadrul Operațiunii Uranus, primele 
atacuri aveau să fie susținute de patru armate sovieti- 
ce, cu 20 de divizii și șapte corpuri mobile, în timp ce 
pentru Operaţiunea Marte aveau să fie disponibile șase 
armate cu 46 de divizii și cinci corpuri mobile. Totuși, 
aparent fără ca Jukov să-și dea seama, corelarea forte- 
lor era mult mai favorabilă Operațiunii Uranus decât 
Operațiunii Marte, din cauza punctelor slabe ale unități- 
lor românești. Jukov a vizitat pentru ultima dată frontul 
Stalingrad cu trei zile înainte de începerea Operațiunii 
Uranus și l-a lăsat pe Vasilevski să se ocupe de aceasta, 
el întorcându-se pe frontul de nord pentru a se ocupa de 
Operaţiunea Marte. Ofensiva sovietică a luat complet 
prin surprindere armatele românești și le-a deviat de la 
parcurs. Pe 23 noiembrie, grupurile mobile ale lui Vatutin 
și Eremenko s-au întâlnit la Kalaci, reușind astfel să în- 
cercuiască la Stalingrad AOK 6 condusă de Paulus. 


Operaţiunea Marte, 
noiembrie-decembrie 1942 


Văzând încrederea pe care Stalin o avea în Jukov, mem- 
brii GKO au trimis numeroase întăriri pe ambele fronturi 

(de vest și Kalinin), în toamna anului 1942, inclusiv di- 
vizii noi de gardă, două brigăzi de blindate la capacitate 
maximă și una dintre primele divizii de artilerie. Victoria 
părea asigurată. Operaţiunea Marte fusese planificată de 
Jukov ca o dublă învăluire: frontul Kalinin avea să ata- 
ce cu două armate din vest, iar frontul de vest urma să 
atace estul orașului cu Armata XX, care primise numeroa- 
se întăriri. Se aștepta ca primele divizii de blindate – așa 
cum se întâmplase si la Halhin-Gol - să străpungă apă- 
rarea adversă și să se unească la centru, reușind astfel să 
încercuiască și să distrugă renumita AOK 9 condusă de 
Model. Totuși, Jukov era mult prea încrezător în succesul 
Operațiunii Marte si prea distras de operaţiunile din jurul 
Stalingradului. Dovadă și faptul că nu a depus prea mul- 
te eforturi pentru maskirovka, permițându-le germanilor 
să-i ghicească planurile și să-și repozitioneze trupele. 

Pe 25 noiembrie 1942, când a fost demarată Opera- 
tiunea Marte, trupele de artilerie sovietice s-au dovedit 
insuficient pregătite în fata viscolului care-i orbea pe 
soldaţi, iar trupele germane au respins ușor majorita- 
tea atacurilor iniţiale. Jukov a ignorat rapoartele care îl 
avertizau că diviziile de pușcași erau decimate de trupele 
germane și i-a ordonat lui Konev să continue să trimită 
trupe în „mașina de tocat carne de la Rjev“. Desi trupele 
de șoc nu au reușit să străpungă cu adevărat liniile de- 
fensive germane, Jukov le-a ordonat subordonatilor să 
trimită în luptă diviziile de blindate de rezervă mult prea 
devreme, sperând ca numărul mare al acestora să spargă 
frontul. Încetul cu încetul, în ciuda pierderilor enorme, 
Armata XX a reușit să pătrundă 12 kilometri în flancul 
de est al AOK 9, iar Armata XXXXI a avansat 35 de ki- 
lometri în flancul de vest al forţelor germane de la Rjev. 

Deși se afla sub o presiune uriașă, Walter Model a luptat 
cu disperare să menţină frontul unit și, de îndată ce divi- 
ziile sale de panzere de rezervă au început să sosească, a 
reușit să lanseze mai multe contraatacuri sângeroase, în 
urma cărora avangarda sovietică a fost complet izolată și 
distrusă. Frontul lui Konev a pierdut Corpul 6 Tancuri și 
Corpul 2 Gardă Cavalerie, iar Purkaev a pierdut Corpul 
1 Mecanizate și Corpul 6 Pușcași. Deși era evident încă 
din prima săptămână că Operaţiunea Marte nu decurgea 
conform planului, Jukov s-a încăpățânat și a ordonat in 
continuare atacuri timp de încă trei săptămâni, punând 
capăt ofensivei abia pe 20 decembrie. 

Operaţiunea Marte a fost un eșec total pentru Jukov 
și o victorie răsunătoare pentru defensiva germană. 
Preocupat de sarcinile sale în calitate de comandant su- 
prem adjunct al armatei și de situaţia de la Stalingrad, 
Jukov nu dăduse foarte mare atenţie terenului de lup- 
tă sau inamicului cu care se confruntaseră trupele sale 
în punga de la Rjev. În timpul Operațiunii Marte, fron- 
turile Kalinin și de vest au pierdut peste 335 000 de 
soldati - 40% din forţa de atac — și 85% din tancuri. 
Șase corpuri de armată sovietice au fost practic dis- 
truse în timpul operaţiunii, fără a obține mare lucru. 
Armeeoberkommando 9 s-a menţinut sfidătoare pe po- 
zitii la Rjev, invitând la măcelărirea si a altor armate 
sovietice. Cu toate acestea, pentru Jukov - care putea 
trece ușor cu vederea pierderile – cel mai grav aspect al 
Operațiunii Martie era că se dovedise un eșec, în timp ce 
Operaţiunea Uranus, condusă de Vasilevski, fusese un 
succes. În ochii lui Stalin, înfrângerea suferită de Jukov 
îi scăzuse prestigiul de comandant pe câmpul de luptă, 
dar continua să îl considere un strateg abil. 

Leningrad, 1943 


După dezastrul de la Rjev, membrii GKO au decis că 
Jukov era mult mai potrivit ca reprezentant al Stavka 
decât în calitate de comandant al unui front și l-au tri- 
mis din nou la Leningrad, acolo unde repetatele ofensi- 
ve sovietice lansate de frontul Volkov al lui Meretkov si 
de frontul Leningrad al generalului-locotenent Leonid 
A. Govorov nu reușiseră să străpungă asediul german. 
Pozitiile-cheie ale defensivei germane de pe Înălțimile 
Siniavino tinuserá piept atacurilor constante în 1942, 
însă acestea trebuiau ocupate pentru a satisface hotărâ- 
rea lui Stalin de a ridica asediul asupra Leningradului cât 
mai curând posibil. Meretkov era un ofițer de stat major 
competent și un planificator militar care primise medalia 
de Erou al Uniunii Sovietice după ce, în 1940, străpun- 
sese Linia Mannerheim din Finlanda. Dar, în ciuda ap- 
titudinilor profesionale, lui Meretkov îi lipsea cruzimea 
lui Jukov, iar membrii GKO au fost de părere că tocmai 
acest fapt dusese la eșecul celor două tentative de ridicare 
a asediului. Prin urmare, l-au trimis pe Jukov să coordo- 
neze Operaţiunea Scânteia, următoarea ofensivă comună 
lansată de fronturile Leningrad și Volkov. Jukov a ajuns 
la cartierul general al lui Meretkov pe 10 ianuarie 1943, 
cu două zile înainte de începerea ofensivei, și nu a jucat 
nici un rol la realizarea planului operaţiunii. 

Operaţiunea Scânteia a început cu un baraj masiv de 
artilerie lansat de ambele fronturi, în dimineaţa zilei 
de 12 ianuarie 1943. Spre deosebire de Jukov, care, lipsit 
de inspiraţie, se bazase pe trupe de șoc alcătuite mai ales 
din infanteriști, în timpul Operațiunii Marte, Meretkov în- 
vatase din înfrângerile anterioare și adunase trupe mixte 


74 


ORA DESTINULUI, 1939-1945 


de asalt, alcătuite din pușcași, tanchisti și geniști. De ase- 
menea, învățase să folosească în avangardă trupe cu ex- 
perienta și comandanţi agresivi, precum generalul-maior 
Nikolai P. Simoniak, spre deosebire de Jukov care avea 
tendinţa de a arunca recruți neinstruiti in prima linie a 
măcelului. În ciuda rezistenţei inversunate opuse de ar- 
matele germane, divizia lui Simoniak din cadrul frontului 
Leningrad s-a unit cu trupele de pe frontul Volkov pe 18 ia- 
nuarie, stabilind o fragilă linie de legătură cu Leningradul. 
În aceeași zi, Jukov a fost promovat la gradul de mareșal al 
Uniunii Sovietice. Pe parcursul ofensivei, principala con- 
tributie a lui Jukov a fost un șir nesfârșit de amenințări 
la adresa lui Meretkov si a trupelor sale, pentru a accelera 


Stilul de conducere al lui Jukov 


Jukov a fost instruit ca ofițer într-un sistem politic care privea 
oamenii ca bunuri de care te puteai dispensa la nevoie, menite 

a fi folosite pentru a-ţi atinge scopurile. În timpul epurărilor 
staliniste antebelice, a învăţat că brutalitatea și amenințările erau 
instrumente eficiente în motivarea subordonatilor pentru sarcini 
aparent imposibile. Prin urmare, intimidarea și lipsa de respect 
pentru viata umană au devenit caracteristicile stilului de conducere 
al lui Jukov. În septembrie 1941, în timpul luptelor din jurul 
Leningradului, a ordonat ca toti comandanții care permiteau 
retrageri — dar și familiile lor — să fie executaţi prin împușcare. 

În mod normal, Jukov se deplasa însoțit de un mic detașament 

de securitate al NKVD, de care se folosea pentru a aresta ofițerii 
inferiori pe care îi considera lași sau leneși. Subordonatii lui Jukov 
aveau să înveţe foarte repede că o inspecţie putea fi periculoasă. 
Chiar și în cele mai bune momente din cariera sa, Jukov rareori a 
dat dovadă de camaraderie pe linia frontului, preferând să adopte 
un comportament distant și amenintátor. 


75 


GHEORGHI KONSTANTINOVICI JUKOV 


ritmul atacurilor. Trupele victorioase ale lui Simoniak nu 
au reușit să ocupe în totalitate Înălțimile Siniavino, desi 
Jukov a încercat să-l împingă pe Simoniak într-un alt atac 
inutil pentru cucerirea înălțimilor. 

Încurajat de succesul partial al Operațiunii Scânteia, 
Jukov a sperat să provoace o înfrângere și mai mare 
Heeresgruppe Nord. Mareșalul Timoșenko, aflat la co- 
manda frontului de nord-vest, a recomandat o ofensivă 
de iarnă pentru a nimici trupele germane vulnerabile de la 
Demiansk, iar Jukov a hotărât să extindă acest plan într-o 
ofensivă în forţă, pe mai multe fronturi, implicând și for- 
tele lui Govorov si Meretkov. A planificat Operaţiunea 
Steaua Polară, în ideea că fronturile Leningrad și Volkov 
isi vor reinnoi forțele pentru a ocupa Ínáltimile Siniavino 
la jumátatea lunii februarie, insá principalul scop al aces- 
tei acțiuni a fost de a atrage în luptă cát mai multe rezer- 
ve germane. Odată ce Heeresgruppe Nord avea să implice 
toate trupele disponibile pentru a se menţine pe acest te- 
ren-cheie, Timoșenko avea să atace și să creeze o nișă în 
linia germană, între Demiansk și Staraia Russa. Apoi, con- 
form traditei „luptei în adâncime“, Timoșenko avea să tri- 
mită în luptă un grup mobil de militari (bazat în principal 
pe Armata I Soc) pentru a încercui Heeresgruppe Nord și 
pentru a cuceri Luga, Pskov și Narva, ducând la colapsul 
total al armatelor germane în nordul Rusiei. 

Jukov i-a trimis un număr considerabil de întăriri lui 
Timoșenko pentru a alcătui grupurile de șoc, printre care 
două divizii de artilerie și numeroase regimente de artilerie 
grea de la Rezervele Comandamentului Suprem (RVGK). 
Atacurile de diversiune din jurul Leningradului au înce- 
put pe 10 februarie, iar Operaţiunea Steaua Polară era 
programată să înceapă cinci zile mai târziu. Deși atacurile 

sovieticilor de la Krasnii Bor si de pe Înălțimile Siniavino 
s-au bucurat de un succes modest, armatele germane 
s-au menţinut pe poziţii. Vremea urâtă si greutatea cu 
care se făcea aprovizionarea trupelor au întârziat atacul 
lui Timoșenko, iar germanii l-au luat prin surprindere pe 
Jukov pe 19 februarie, când au început să evacueze pun- 
ga Demiansk. Jukov i-a ordonat imediat lui Timoșenko să 
atace cu toate forțele de care dispunea, însă rezultatul a 
fost un efort incoerent în care trupele sale nu au reușit să 
dea vreo lovitură serioasă armatelor germane în retragere, 
sovieticii pierzând, în schimb, 33 000 de oameni. De îndată 
ce punga Demiansk a fost evacuată, AOK 16 a reușit să sta- 
bilească o nouă linie de front, mai puternică, până la sfârși- 
tul lunii februarie, linie peste care armatele lui Timoșenko 
nu puteau trece. În loc să accepte că Operaţiunea Steaua 
Polară esuase, Jukov le-a ordonat lui Timoșenko, Govorov 
si Meretkov să reia atacurile pe 5 martie. Dar armatele so- 
vietice implicate erau epuizate, iar rezultatele au fost pre- 
vizibile: eșec în câștigarea poziţiilor cheie și pierderi uriașe 
de vieţi omenești. Jukov a permis continuarea ofensivei 
câteva săptămâni, până când aceasta s-a epuizat de la sine. 
Apoi a venit cu recomandarea de înlocuire a lui Timoşenko 
de la comanda frontului, Konev urmând a-i lua locul. 

După două luni în nordul Rusiei, Jukov nu reuși- 
se să încercuiască nici o unitate importantă germa- 
nă sau să provoace înfrângeri serioase Heeresgruppe 
Nord. În schimb, succesul parțial de care s-a bucurat 
Operaţiunea Scânteia li s-a datorat lui Meretkov si lui 
Govorov. Totuși, Manstein reușise să înfrângă frontu- 
rile de sud-vest și Voronej în apropiere de Harkov și, 
pe 16 martie 1943, Stalin i-a ordonat lui Jukov să plece 
la Kursk, să stopeze contraofensiva germană. 

Coordonator Stavka, 
martie 1943-februarie 1944 


Când Jukov a ajuns la cartierul general al frontului 
Voronej din Bobisevo, contraofensiva lui Manstein era pe 
punctul de a lua sfârșit, iar forţele sovietice deschideau 
un nou front la nord de Belgorod. Vatutin a fost numit 
comandant al frontului Voronej, iar Jukov a colaborat 
cu el pentru a muta trei noi armate din rezervele RVGK 
pe linia frontului. Până la sfârșitul lui martie, sezonul 
ploios a redus semnificativ operaţiunile mobile, frontul 
stagnând temporar. Jukov și Vatutin și-au dat seama că 
Manstein își va relua ofensiva de îndată ce vremea se va 
îmbunătăţi, obiectivul său fiind, probabil, cucerirea ora- 
sului Kursk. Totuși, Jukov l-a avertizat pe Stalin că se 
aștepta ca trupele germane să lanseze un nou atac îm- 
potriva Moscovei, după cucerirea Kurskului. Reîntorși la 
Kremlin, pe 12 aprilie, pentru a participa la o conferință 
a Stavka alături de Stalin, Jukov și Vasilevski l-au sfătu- 
it să procedeze cu atenţie. Eșecuri precum Operaţiunea 
Marte și Steaua Polară îl convinseseră că Armata Roșie 
ar fi trebuit să evite genul de operaţiuni ofensive prema- 
ture prin care se risipeau rezervele Stavka și nu se câștiga 
mare lucru. În schimb, ei au cerut ca armatele sovietice 
să treacă în defensivă în jurul orașului Kursk, să constru- 
iască o apărare în adâncime, susținută de rezerve uria- 
se, si să aștepte inevitabila ofensivă germană. Desi Jukov 
și-a dat seama că armata germană încă mai avea capa- 
citati ofensive importante, era convins că Armata Rosie 
putea să apere orașul Kursk de cele mai bune unităţi de 
care dispunea armata germană și, de îndată ce trupele 
blindate ar fi fost epuizate, să lanseze o contraofensivă 

devastatoare. Cei mai mulţi comandanţi de front sovie- 
tici, printre care Rokosovski și Vatutin, au sprijinit și ei 
această idee. Stalin nu era prea sigur că Armata Roșie era 
pregătită să oprească o ofensivă în plină forţă a armatei 
germane, pe timp de vară si în câmp liber - aceasta încă 
nu se declansase -, dar a acceptat cu greu recomandările 
lui Jukov și ale membrilor Stavka. 

Pe 18 aprilie 1943, cum frontul central era temporar 
liniștit, membrii Stavka l-au trimis pe Jukov pe frontul 
din Caucazul de Nord pentru a superviza o ofensivă îm- 
potriva AOK 17, la capul de pod din Kuban. Deși aces- 
ta a fost un incident minor în cariera sa, mai târziu avea 
să figureze la loc de cinste în memoriile sale, deoarece îi 
menționează pe comisarul Leonid Brejnev și pe Andrei 
Greciko, amândoi ocupând locuri de frunte în ierarhia 
postbelică a Uniunii Sovietice. După ce fusese martorul 
puternicei defensive germane în Kuban, el a recomandat 
Stavka ca frontul din Caucazul de Nord să-și limiteze ata- 
curile pentru a conserva rezervele RGVK pentru bătălia 
de la Kursk. Jukov s-a întors la Kursk la începutul lunii 
mai, când Stavka aștepta începerea ofensivei germane. 
Stavka l-a numit pe Jukov reprezentant pe frontul cen- 
tral condus de Rokosovski, iar Vasilevski a primit același 
rol pe frontul Voronej, condus de Vatutin. 

Stavka a însărcinat fronturile de vest (generalul-co- 
lonel V.D. Sokolovski), central (Rokosovski) și Briansk 
(generalul-colonel M.M. Popov) să elaboreze un plan de 
contraofensivă pentru a elimina punga Orel, de îndată 
ce ofensiva germană avea să ajungă la final. Planul a fost 
botezat Operaţiunea Kutuzov, iar de supervizarea aces- 
tuia s-a ocupat Jukov. În mod similar, frontul Voronej 
a primit sarcina să gândească un plan pentru eliberarea 

orașelor Belgorod și Harkov, plan intitulat Operaţiunea 
Rumiantev, Vasilevski fiind responsabil de acesta. Desi 
Stavka îl considera pe Manstein (si Heeresgruppe Sid) 
principala ameninţare la adresa orașului Kursk, Jukov 
a rămas obsedat de ideea de a da o lovitură de proporţii 
Heeresgruppe Mitte, și în special lui Walter Model, care-l 
umilise odată cu eșecul Operațiunii Marte. Armata XI 
Gardă, de pe frontul de vest, sub comanda generalului-lo- 
cotenent Ivan K. Bagramian - care il impresionase pe 
Jukov inainte de razboi, pe cand era ofiter de stat major 
in cadrul DM Kiev -, a fost gandita drept varf de lance 
pentru a rupe frontul prin nordul mai vulnerabil al pungii 
Orel, detinuta de Armata II Panzere. 

Până în acest moment al războiului, GKO se baza pe 
Jukov și Vasilevski ca principali coordonatori ai ofensi- 
vei pentru a superviza și a dirija operaţiuni pe mai mul- 
te fronturi. Totuși, spre deosebire de un comandant de 
grup de armate precum Manstein, Jukov nu dispunea 
de prea mult personal care să-l ajute să planifice operati- 
uni, să analizeze informaţii sau să administreze resurse. 
El dispunea doar de câţiva ofiţeri de stat major general in 
anturajul personal și trebuia să apeleze la structurile de 
specialitate de pe fronturile subordonate. Mulţi istorici 
îi atribuie lui Jukov credit pentru elaborarea unor pla- 
nuri precum Operaţiunea Uranus și pentru contraofen- 
sivele sovietice de după Kursk, însă liniile generale ale 
acestor planuri operaţionale, fixarea fronturile de înain- 
tare în teritoriu și a obiectivelor de bază au fost făcute 
de Direcţia Operaţiuni din cadrul statului major gene- 
ral, condusă de generalul Aleksei I. Antonov la Moscova. 
În ce privește Armata Roșie, planificarea operatiuni- 
lor era un efort de echipă - fapt ce a ajutat la evitarea 

Jukov, în calitate de reprezentant al Stavka, ascultând raportul operaţional. 
În 1943, Jukov nu a comandat nimic important pe linia frontului, iar rolul său 
a fost mult mai limitat decât la începutul sau la sfârșitul războiului. 

(Prin amabilitatea Muzeului Central al Forţelor Armate din Moscova, 

prin intermediul lui Nik Cornish) 


asumării de responsabilităţi de către un individ atunci 
când rezultatul era un eșec - și nu rezultatul gândirii unui 
singur comandant. De îndată ce primea o misiune de la 
Stavka, fiecare front devenea răspunzător pentru pune- 
rea sa în aplicare prin desemnarea unităților implicate, 
a schemelor specifice de manevre, a solicitărilor de ordin 
logistic și de timp. Rolul lui Jukov era să se întâlnească 
cu comandanții de pe front și de la armată, să le revizu- 
iască planurile pentru viitoare operaţiuni, să se asigure 

că aceste planuri satisfăceau obiectivele Stavka și apoi 
să recomande schimbările necesare pentru imbunatati- 
rea șanselor de succes ale acestora. De asemenea, hotăra 
alocarea întăririlor care proveneau din rezervele RVGK. 
În 1943, principala sarcină a lui Jukov era de a superviza 
și de a asigura o colaborare fluentă între fronturi pentru 
îndeplinirea unor operaţiuni cu un scop comun. 

Cu toate acestea, pentru mareșalul Jukov nu a fost su- 
ficient să se limiteze la rolul de sfătuitor și s-a implicat 
frecvent în chestiuni de ordin tactic până la nivel de di- 
vizie, fapt pe care generalii de front din subordinea sa îl 
percepeau ca pe un factor perturbator. Stilul de zbir la 
care a apelat Jukov pentru a readuce în formă de lup- 
tă regimentul de cavalerie reapăruse acum și era folosit 
ca factor de coercitie împotriva ofiţerilor de stat major, 
care rareori erau bine vazuti de Jukov. Desi Vatutin si 
Rokosovski erau cât se poate de competenţi să-și or- 
ganizeze singuri sectoarele de apărare în punga Kursk, 
Jukov și-a aruncat ochii pe rezervele RVGK din spatele 
pungii pentru a alcătui frontul Stepa, sub comanda lui 
Ivan Konev. Aceste forte cuprindeau puternica Armată V 
Gardă și Armata V Gardă Tancuri, pe care membrii 
Stavka doreau să le menţină sub controlul lor până când 
ar fi sosit momentul să le folosească pentru principala 
contraofensiva. Stavka i-a acordat lui Jukov autoritatea 
să hotărască unde și când vor fi folosite aceste unităţi de 
rezervă - o hotărâre extrem de importantă. 

Germania a amânat declanșarea ofensivei (denumi- 
tă Operaţiunea Zitadelle) până la începutul lui iulie, pen- 
tru a-și reface unităţile Panzer, însă acest fapt a permis 
Armatei Roșii să strângă un număr de trupe, de tancuri și 
de artilerie fără precedent, în punga Kursk. Când a devenit 


82 


ORA DESTINULUI, 1939-1945 


evident că ofensiva germană avea să înceapă în diminea- 
ta zilei de 5 iulie, Jukov i-a ordonat lui Rokosovski un 
tir puternic de artilerie, pentru a contracara atacul lui 
Model. Ulterior, Jukov nu a jucat decât un rol de suport 
în faza defensivă a bătăliei de la Kursk, el concentrân- 
du-se pe ultimele pregătiri militare pentru a implemen- 
ta Operațiunile Kutuzov si Rumiantev, de îndată ce 
Operaţiunea Zitadelle se încheiase. Când Model a anu- 
lat rolul AOK 9 în cadrul ofensivei și a trecut în defen- 
sivă, Jukov a ordonat declanșarea Operațiunii Kutuzov 
pe 12 iulie. Model se aștepta la acest atac și avea destule 
blindate de rezervă. Deși Armata XI Gardă, condusă de 
Bagramian, a reușit să pătrundă 72 de kilometri în flan- 
cul de nord al pungii Orel, Model a reușit și el o actiu- 
ne clasică de întârziere, timp de o lună, care a pricinuit o 
rată de pierderi de 7 la 1 celor trei fronturi sovietice care 
îl atacau. Operaţiunea Kutuzov s-a încheiat cu eliberarea 
întregii pungi Orel, dar nici una dintre unităţile militare 
germane importante nu a fost încercuită sau distrusă. 
Imediat după începerea Operațiunii Kutuzov, Stavka 
l-a trimis pe Vasilevski pe frontul de sud-vest, pe 13 iu- 
lie, pentru a coordona o ofensivă de diversiune pe râul 
Mius, programată să înceapă peste patru zile. Jukov s-a 
dus la cartierul general al lui Vatutin pentru a coordo- 
na Operaţiunea Rumiantev - contraofensiva împotriva 
Heeresgrupe Süd condusă de Manstein - care avea să fie 
condusă de fronturile Voronej și Stepa. Stalin dorea să 
demareze Operaţiunea Rumiantev pe 23 iulie, dar până 
și Jukov și-a dat seama că unitățile de pe linia frontu- 
lui aveau nevoie de timp pentru a-și înlocui trupele pier- 
dute și pentru a cere întăriri. El a cerut o amânare de 
opt zile, iar Stalin a acceptat-o. Atacurile de pe râul Mius 

au reușit să devieze multe dintre blindatele lui Manstein 
către sud, astfel că, atunci când a început Operaţiunea 
Rumiantev, pe 3 august, s-a bucurat de un succes ra- 
pid, desi costisitor, impotriva Armatei IV Panzere. Apoi, 
Jukov a preferat să înlocuiască pierderile si să ceară in- 
tăriri înainte de a forța înaintarea către Nipru, dar Stalin 
a cerut insistent ca Armata Roșie să urmărească imediat 
Heeresgrupe Süd care fusese înfrântă si să pună mâna pe 
capetele de pod aflate de-a lungul râului. Pe 9 septem- 
brie, Jukov și Vatutin au pus repede la punct un plan 
pentru o înaintare imediată către Nipru cu Armata III 
Gardă Tancuri proapăt venită, condusă de generalul-lo- 
cotent P.S. Ribalko. Înaintarea rapidă a lui Ribalko l-a 
luat complet prin surprindere pe Manstein și, înainte ca 
germanii să poată stabili o nouă linie defensivă în spate- 
le râului, tancurile sovietice au pus stăpânire pe capul de 
pod de la Bukrin pe 22 septembrie. Forţele lui Jukov au 
ajuns la Nipru de-a lungul unui front de 240 de kilome- 
tri dintre Kiev și Kremenciug și nu au avut de înfruntat 
decât o rezistenţă slabă din partea AOK 8 și a Armatei IV 
Panzere. Konev a reușit să cucerească un cap de pod în 
apropiere de Kremenciug, iar Vatutin un altul, la Liutej, 
la nord de Kiev. Prin urmare, la sfârșitul lui septembrie 
1943, forţele lui Jukov reușiseră să dea peste cap planu- 
rile germanilor de a construi o barieră defensivă inex- 
pugnabilă în spatele râului Nipru. 

În acest moment, inițiativa a început să-i scape lui 
Jukov, pe măsură ce germanii lansau contraatacuri dis- 
perate pentru a elimina cele două capete de pod ale lui 
Vatutin, iar Stalin creștea presiunea, ordonându-i să în- 
ceapă imediat pregătirile pentru a cuceri Kievul. Totuși, 
doar o mică parte din forţele lui Vatutin și ale lui Konev 


84 


ORA DESTINULUI, 1989—1945 


trecuseră râul Nipru, iar germanii aveau ambele capete 
de pod complet încercuite. Jukov l-a obligat pe Vatutin 
să lupte pentru a scăpa din aceste mici avanposturi, 
dar două atacuri au eșuat, iar pierderile au fost uriașe. 
Vatutin era furios că fusese obligat să conducă atacuri 
inutile, unul după altul, și a reușit să-l convingă pe Jukov 


Jukov examinând planurile pentru operaţiunile din jurul Kievului, în noiembrie 

1943, alături de generalul Nikolai Vatutin, comandantul Frontului 1 Ucrainean, 
și de șeful său de stat major, generalul-locotenent Aleksandr Bogoliubov. Iniţial, 
Vatutin fusese șeful de stat major al lui Jukov (1940). 

(Prin amabilitatea Muzeului Central al Forţelor Armate din Moscova, 

prin intermediul lui Nik Cornish) 


GHEORGHI HONSTANTINOVICI JUKOV 


să renunţe la atacurile directe absurde și să încerce alt- 
ceva. De data aceasta, Jukov l-a ascultat. Între timp, 
Konev se bucura de mai mult succes la capul de pod de la 
Kremenciug, distrugând mare parte din AOK 8. 

Vatutin a propus o deplasare îndrăzneață a Armatei III 
Gardă Tancuri, condusă de Ribalko, și a mai multor tru- 
pe de infanteriști către capul de pod de la Liutej, în com- 
binatie cu tehnica maskirovka pentru a sugera lansarea 
unei noi ofensive la Bukrin. Manstein a înghiţit găluș- 
ca. Pe 3 noiembrie, Vatutin a reușit să scape din capul 
de pod de la Liutej înlăturând un regiment de infanterie 
german și eliberând Kievul trei zile mai târziu. Jukov s-a 
numărat printre primii ofiţeri superiori care s-au întors 
în oraș și s-au confruntat cu efectele devastării acestu- 
ia. După Kiev, Jukov a pus ochii pe forţele germane din 
jurul orașului Cerkasi, pe care Hitler refuzase cu strășni- 
cie să-l abandoneze. Încă de la Stalingrad, Jukov fusese 
nerăbdător să conducă o operaţiune de încercuire care 
să ducă la capturarea unui număr mare de prizonieri 
germani, dar, de fiecare dată când se ivea ocazia, alte 
circumstanţe îl fortau să-și schimbe planurile. În acest 
caz, Manstein a primit un număr mare de întăriri după 
căderea Kievului și a lansat o contraofensivă la jumăta- 
tea lunii noiembrie împotriva Frontului 1 Ucrainean, 
condus de Vatutin, recâștigând ceva teren. Jukov s-a 
văzut forţat să-și dedice toată energia pentru a contra- 
cara această ameninţare, dar contraofensiva germană 
s-a bucurat doar de un succes limitat. La jumătatea lunii 
decembrie, Jukov s-a întors la Moscova și a pus la cale 
planul de a împinge înapoi Armata IV Panzere condusă 
de Manstein, care câștigase teren la vest de Kiev, și de a 
încercui o parte din AOK 8 în punga Cerkasi. 

În căutarea încercuirii perfecte, 
ianuarie-martie 1944 


Până la sfârșitul anului 1943, Jukov a fost responsabil 
cu coordonarea a două fronturi care însumau un milion 
de oameni: 17 armate, cu 128 de divizii și 15 regimente 
de tancuri/mecanizate. Trei dintre cele cinci armate de 
tancuri sovietice și mai bine de o treime dintre blinda- 
tele Armatei Roșii se aflau sub jurisdicția sa. Kursk nu-l 
lăsase pe Manstein decât să-și facă o idee cu privire la ce 
puteau realiza noile trupe ale Armatei Roșii, dar avea să 
vadă adevărata capacitate a acestora în primele zile ale 
ofensivei Jitomir-Berdicev, conduse de Vatutin, care a 
început pe 29 decembrie 1943. În timp ce ofensivele so- 
vietice anterioare întâmpinaseră dificultăţi în a penetra 
apărarea germană, cele nouă armate ale lui Vatutin au 
copleșit, pur și simplu, flancul stâng al lui Manstein și 
au împins Armata IV Panzere către Nistru. De asemenea, 
Konev a continuat să bombardeze flancul drept al arma- 
telor lui Manstein, împingând înapoi AOK 8 și expunând 
și mai mult punga germană de la Korsun. La doar două 
săptămâni de la începerea Ofensivei Jitomir-Berdicev, 
Jukov i-a spus lui Vatutin să o anuleze și să se pregă- 
tească pentru o acţiune de dublă învăluire, din partea de 
vest, împotriva pungii Korsun. De asemenea, Jukov i-a 
dat instrucţiuni lui Konev să încheie atacurile din jurul 
orașului Kirovograd și să se pregătească pentru o acţiune 
de dublă învăluire din partea de est. Planul lui Jukov - 
care a fost repede aprobat de Stavka - era de a conduce o 
acţiune de dublă învăluire a forţelor germane din punga 
Korsun și de a anihila trupele prinse în încercuire în circa 
o săptămână. Vatutin avea să atace din vest cu Armata VI 


87 


GHEORGHI HONSTANTINOVICI JUKOV 


Tancuri, iar Konev din est cu Armata V Gardă Tancuri, fie- 
care avansând câte 45-50 de kilometri pentru a se întâl- 
ni la Zvenigorodka. Trăsătura neobișnuită a planului lui 
Jukov era aceea cá, deși el susținea că punea în aplicare 
tehnica militară mai veche antebelică a lui Tuhacevski de 
luptă în profunzime, Operaţiunea Korsun a fost foarte 
superficială și a vizat doar obiective de ordin tactic. 
Jukov era nerăbdător să demareze operaţiunea îna- 
inte ca germanii să evacueze punga sau ca Stalin să-i 
dea ordin să se îndrepte către un alt obiectiv important, 
însă rezultatul a fost că pregătirile de ordin logistic au 
fost insuficiente și, prin urmare, toate cele trei armate 
de tancuri nu funcționau la capacitate maximă. Totuși, 
ofensiva a început pe 25 ianuarie 1944 și, în trei zile, 
diviziile blindate sovietice din avangardă se uniseră și 
izolaseră două corpuri de armată germane, cu 56 000 de 
oameni. În mod ciudat, Jukov nu luase în considerare 
faptul că germanii vor face eforturi să elibereze trupele 
încercuite și a fost luat prin surprindere când Manstein 
a peticit două corpuri de panzere ca să înainteze către 
Korsun. De asemenea, Jukov nu se coordonase în timp 
util cu forţele aeriene ale Armatei Roșii pentru a împie- 
dica Luftwaffe să aducă provizii pe cale aeriană. În me- 
moriile sale, Jukov a folosit o scuză jalnică pentru a 
justifica înfrângerea, el susţinând că avea gripă atunci 
când Manstein a demarat operaţiunea de ajutorare pe 
1 februarie, iar distrugerea pungii a fost împiedicată de 
lipsa muniției pentru artilerie. Pe 8 februarie, Jukov 
le-a prezentat forţelor armate germane încercuite con- 
ditiile de predare, dar acestea nu doar că l-au ignorat, 
ci au început să lupte pentru a ajunge la forţele care le 
veniseră în ajutor. Pe măsură ce forţele de ajutor ale lui 


88 


ORA DESTINULUI , 1939-1945 


Vehicule și echipament militar german abandonate pe câmpul de luptă din 
Korsun. În februarie 1944, Jukov a condus o încercuire care a prins în capcană 
și a decimat șase divizii germane, însă nu a reușit să se pregătească cum trebuie 
pentru tentativa de rupere a încercuirii. Mai târziu, Jukov a încercat să ascundă 
faptul că peste 40 000 de soldati germani au scăpat din punga Korsun. 

(Prin amabilitatea Muzeului Central al Forţelor Armate din Moscova, 

prin intermediul lui Nik Cornish) 


Manstein avansau încet către pungă, Stalin devenea tot 
mai îngrijorat de coordonarea proastă dintre Vatutin și 
Konev și, pe 12 februarie, l-a pus pe Jukov la comanda 
forţelor de apărare din jurul orașului Lisianka. Jukov 
s-a văzut la cârma unei adunări pestrite de trupe apar- 
ţinând Armatei V Gardă Tancuri și Armatei XXVII, el re- 
ușind să oprească forţele care veneau cu întăriri pentru 
germani cu puţin înainte ca acestea să facă joncțiunea. 

Totuși, Jukov a fost surprins când trupele germane prin- 
se în capcană s-au luptat să scape, în noaptea dintre 16- 
17 februarie. Circa 40 000 de soldaţi germani au scăpat 
printre liniile lui Jukov - fără echipament, însă, care era 
prea greu - lăsând în urma lor 19 000 de morti sau de 
prizonieri. Korsun a reprezentat o victorie tactică impor- 
tantă, forţele sovietice distrugând cinci divizii germane, 
însă Jukov nu era dispus să recunoască în faţa lui Stalin 
că majoritatea soldaţilor prinși în încercuire reușiseră să 
scape, prin urmare el și alți comandanţi sovietici au min- 
tit în această privinţă. De asemenea, Konev și Jukov s-au 
certat când a venit vorba de asumarea responsabilitatii 
pentru tentativa eșuată de a opri fuga trupelor germane 
din încercuire, iar relaţia lor s-a deteriorat. 


Frontul 1 Ucrainean, martie-mai 1944 


Deși bătălia de la Korsun nu avusese rezultatul scontat, 
Jukov și-a dat seama că Heeresgrupe Süd, sub coman- 
da lui Manstein, nu era în cea mai bună formă după luni 
de retrageri și că nici AOK 8, nici Armata I Panzere a lui 
Hube nu puteau opri o altă ofensivă comună a armate- 
lor lui Vatutin și Konev. Totuși, pe 28 februarie, cu mai 
puţin de o săptămână înainte de data stabilită pentru în- 
ceperea ofensivei, partizanii ucraineni l-au rănit mortal 
pe Vatutin. Stalin i-a ordonat lui Jukov să preia personal 
comanda Frontului 1 Ucrainean în vederea viitoarei ope- 
raţiuni. Pe 4 martie, la începutul ofensivei, Jukov se afla 
la comanda a cinci corpuri combinate de armată și a trei 
armate de tancuri, cea mai puternică formaţiune militară 
condusă de un singur om din istoria Armatei Roșii. 

Spre deosebire de Operaţiunea Korsun, această ofen- 
sivă a fost mult mai bine pregătită și executată. Jukov 
a folosit două armate de infanterie pentru a crea o breșă 
de 50 de kilometri între Armatele IV și I Panzere, apoi a 
împins Armata III Gardă Tancuri și Armata IV Tancuri în 
breșa creată pentru a exploata situaţia. A fost o ofensivă 
sovietică clasică, lansată cu putere și viteză, care a cople- 
sit rapid armatele germane ivite în calea ei. Armata IV 
Panzere a fost grav afectată, retrăgându-se 140 de kilo- 
metri și distantandu-se si mai mult de Armata I Panzere, 
condusă de Hube. Simultan, trupele lui Konev au atacat 
graniţa dintre Armata I Panzere si AOK 8, aflată chiar în 
dreapta acesteia. Într-o săptămână, ambele flancuri ale 
lui Manstein băteau în retragere, iar Jukov și-a dat sea- 
ma că avea ocazia de a izola și de a distruge o întreagă 
armată germană. El le-a recomandat membrilor Stavka 
să-i permită să avanseze în sud, peste Nistru, pentru a 
ocupa orașul Cernăuţi, izolând astfel armatele lui Hube. 
Stavka a aprobat planul. 

Hitler a încercat să spargă ritmul rapid al ofensi- 
vei lui Jukov, decretând drept fortărețe anumite orașe 
(Tarnopol, de exemplu), iar Jukov i-a făcut pe plac, de- 
tașând importante forţe în regiune pentru a reduce di- 
mensiunile garnizoanelor. Jukov nu pierdea timpul cu 
fineturi. Bătălia pentru Tarnopol s-a întins până la ju- 
mătatea lunii martie, deoarece Armata IV Panzere reu- 
șise să adune câteva unităţi de tancuri pentru a lansa un 
contraatac asupra flancului drept al lui Jukov. Totuși, 
Jukov a profitat de încetinirea ritmului ofensivei pen- 
tru a-și repozitiona toate cele trei armate de tancuri in 
zona de 100 de kilometri dintre obstacolele germane de la 
Tarnopol și Proskurov și, în dimineaţa zilei de 20 martie, 

a pornit atacul. Trupele germane au fost spulberate, iar 
Armata I Tancuri a avansat catre sud si, pe 24 martie, 
a traversat Nistrul. Armata I Panzere, condusa de Hube, 
s-a trezit dintr-odata inconjurata, in apropierea orasu- 
lui Kamenet-Podolski, ambele sale flancuri fiind in peri- 
col. Peste alte două zile, regimentele de blindate ale lui 
Jukov au cotropit orașele Cernăuţi și Kamenet-Podolski, 
iar Konev a trecut Nistrul cu Armata VI Tancuri pentru ca 
încercuirea să fie completă. Până pe 28 martie, armata lui 
Hube, cu peste 200 000 de oameni (23 de divizii), a fost 
încercuită, iar sfârșitul său părea iminent. De îndată ce 
punga a fost creată, Jukov n-a mai pierdut timpul și a or- 
donat Armatei I Gardă, Armatelor XVIII și XXXVIII să lo- 
vească din nord și din est flancurile armatei germane, în 
timp ce Armata III Gardă Tancuri și Armata IV Tancuri au 
încercat să atace. 

În ciuda situaţiei aparent fără ieşire în care se gă- 
seau trupele lui Hube, Jukov avea să afle ceea ce trupele 
germane descoperiseră încă din 1941 - că este greu să 
închizi o pungă, în mod eficient, doar cu unităţi de blin- 
date. Jukov se aștepta ca Hube să depună eforturi pen- 
tru a ieși din încercuire și crezuse că acesta se va îndrepta 
spre sud peste râul Nipru și va intra în România. Prin 
urmare, a masat forte în această zonă pentru a-l bloca. 
Cu toate acestea, Hube s-a dovedit un maestru în arta 
improvizatiei si a organizat o operaţiune de străpun- 
gere spre vest, operaţiune căreia Armata IV Tancuri nu 
prea i-a făcut fata. În ciuda faptului că nu dispunea decât 
de 35 de tancuri și de cantităţi reduse de combustibil, 
Hube a reușit să încercuiască Armata X Gardă Tancuri 
la Kamenet-Podolski și să avanseze constant către vest, 
trecând de Armata IV Tancuri. Forţele lui Hube au reușit 

Jukov şi statul său major im Ucraina, probabil im timpul operațiunii 
Lvov—Samdomierz, din vara anului 1944. Chiar dacă avea calitatea 
de reprezentant al Stavka, Jukov mu dispunea de un comitet complet 
de consilieri si trebuia să se descurce doar cu cativa aghiotamti. 

Aici, intr-una dintre rarele ocazii in care poartă ochelari de citit. 
(colectia autorului) 


să captureze un număr de poduri intacte care le-au aju- 
tat în înaintarea lor către vest. Între timp, Manstein l-a 
convins pe Hitler să trimită în ajutor II SS-Panzerkorps, 
trupe staționate în Olanda, care să facă joncţiunea cu 
forţele lui Hube la sud de Tarnopol. Abia pe 31 martie 

Jukov şi-a dat seama că trupele germane ieșeau din în- 
cercuire prin vest, nu prin sud. 

Jukov avea trei armate de tancuri între Hube și 
II SS-Panzerkorps, însă unităţile de blindate sovietice 
fuseseră reduse la mai putin de 100 de tancuri fiecare 
și nu deţineau prea multe trupe de infanterie. Vremea 
proastă - care tinuse adeseori cu Jukov în trecut - il în- 
curca mai mult acum, pe măsură ce viscolul și drumurile 
noroioase îi făceau imposibilă misiunea de a-și repozi- 
tiona armatele de infanterie pe partea de vest a pungii, 
acolo unde era nevoie de ele. Oricât ar fi părut de incre- 
dibil, Hube a continuat să înainteze constant către vest, 
înlăturând din drumul său unităţile de blindate ale lui 
Jukov rămase fără combustibil, în timp ce trupele de in- 
fanterie sovietice se chinuiau să-i ajungă din urmă. Pe 6 
aprilie, Armata I Panzere condusă de Hube a făcut jonc- 
tiunea cu II SS-Panzerkorps pe râul Siret și cea mai mare 
parte a armatei lui Hube a reușit să scape nevătămată. 
Frontul 1 Ucrainean condus de Jukov ratase o ocazie uri- 
asa de a elimina o întreagă armată germană de tancuri 
și a trebuit să se mulțumească doar cu câștigul teritori- 
al. Mai mult decât atât, spre deosebire de evadarea de la 
punga Korsun, armata lui Hube a reușit să scape aproape 
intactă din încercuire, astfel că și-a putut relua locul pe 
noua linie de front germană. 

Ca un fel de postscriptum la bătălia pentru „Punga 
lui Hube“, Jukov, aflat la cârma Armatei LX, a demarat 
o operațiune amplă de eliminare a celor 4 600 de soldati 
germani aflați sub asediu în fortăreaţa de la Tarnopol. 
Manstein fusese eliberat de la comanda armatei, deoare- 
ce nu reușise să stopeze ofensiva lui Jukov, și înlocuit cu 
Walter Model, care a preluat nou botezatul Heeresgruppe 

Nordukraine. Model a folosit II SS-Panzerkorps în în- 
cercarea disperata de a elibera Tarnopolul pe 11 aprilie, 
însă, de aceasta dată, Jukov a putut să blocheze forța de 
eliberare la 11 kilometri de obiectivul acestora și apoi să 
anihileze garnizoana germană. 


Ofensivele sovietice de vară, 
iunie-august 1944 


După fuga Armatei | Panzere conduse de Hube, ofensi- 
va sovietică din nordul Ucrainei a luat sfârșit, iar Jukov 
a fost rechemat la Stavka pe 22 aprilie, pentru a discuta 
planurile pentru viitoarele ofensive sovietice din vară. 
Membrii Stavka au căzut de acord că, din moment ce 
Germania întărise Heeresgruppe Nordukraine, următoa- 
rea ţintă avea să fie Bielorusia, acolo unde Heeresgruppe 
Mitte putea fi atacată de patru fronturi. Împreună cu 
Antonov și Vasilevski, Jukov a trasat, în linii mari, pla- 
nul Operațiunii Bagration, detaliile urmând a fi puse la 
punct de comandanții de front. În acest moment, Stavka 
era la curent cu doctrina germană de a transfera rezerve 
din zone mai liniștite, pentru a preîntâmpina o eventu- 
ală străpungere a linei frontului, iar acum Stavka con- 
ta pe acest fapt pentru a-și atinge scopurile. De îndată 
ce OKH lăsa fără rezerve Heeresgruppe Nordukraine și 
Heeresgruppe Nord pentru a ajuta Heeresgruppe Mitte, 
Stavka avea să lanseze ofensive majore și împotriva 
acestor grupuri de armată pentru a grăbi colapsul ge- 
neral al acestora. Spre deosebire de ofensivele sovietice 
precedente „măsluite de arbitri“, Operaţiunea Bagration 
a fost bine planificată, a primit suport logistic adecvat 

şi a fost ascunsă de ochii inamicului printr-un efort 
maskirovka realizat cu măiestrie. 

Cu puțin timp înainte de demararea Operațiunii 
Bagration, Stavka l-a trimis pe Jukov să coordoneze 
cele două fronturi sudice (Frontul 1 Bielorus, condus de 
Rokosovski, și Frontul 2 Bielorus, sub comanda genera- 
lului-colonel Gheorghi F. Zaharov), în timp ce Vasilevski 
a fost trimis să coordoneze cele două fronturi din nord 
(1 Baltic și 3 Bielorus). De asemenea, Stavka l-a trimis pe 
șeful său de operațiuni, generalul Serghei M. Ștemenko, 
pentru a veni în ajutorul lui Jukov. Ajuns la cartierul ge- 
neral al lui Rokosovski pe 5 iunie, Jukov a fost respon- 
sabil de coordonarea influxului masiv de întăriri și de 
provizii pentru ofensivă. De asemenea, a primit rapoarte 
de la comandanții de armată din subordinea sa pentru a 
se asigura că tacticile de luptă planificate erau adecvate 
pentru îndeplinirea scopului misiunii lor. Din moment ce 
știa că Frontul 1 Bielorus condus de Rokosovski constitu- 
ia obiectivul principal în acest sector și că Zaharov avea să 
joace doar un rol de sprijin, Jukov a renunţat la responsa- 
bilitatile sale de supervizor al Frontului 2 Bielorus în fa- 
voarea lui Stemenko. Jukov a concentrat 45 de divizii de 
pușcași, nouă divizii de cavalerie, trei corpuri de tancuri 
mecanizate și cinci divizii de artilerie pe frontul supradi- 
mensionat al lui Rokosovski, în timp ce Zaharov a trebu- 
it să se descurce cu doar 22 de divizii de pușcași și cu un 
sprijin minim din partea blindatelor. 

Pe 23 iunie, când a început Operaţiunea Bagration, 
frontul lui Rokosovski a atacat AOK 9 în apropiere de 
Bobruisk. Deși depășită numeric, rata fiind de 4 la 1 în ce 
privește numărul de soldaţi și de 6 la 1 în ce privește nu- 
mărul de tancuri, AOK 9 a opus o rezistenţă înverșunată 

şi a respins atacurile iniţiale ale lui Rokosovski. Totuși, 
artileria grea sovietică a reușit să creeze două deschideri 
în frontul AOK 9, iar blindatele și trupele de cavalerie ale 
lui Rokosovski au pătruns prin acestea, ca să încercuias- 
că 40 000 de soldaţi germani aflaţi în estul Bobruiskului. 
Într-o săptămână, AOK 9 a fost nimicită, iar trupele ră- 
mase s-au retras către Minsk. Dezintegrarea armatei ger- 
mane s-a făcut atât de rapid și unităţile militare sovietice 
au avansat atât de repede, încât Jukov cu greu a reușit să 
coordoneze încercuirea orașului Minsk cu forţele armate 
conduse de Vasilevski, fapt ce le-a permis soldaţilor ră- 
mași din Heeresgruppe Mitte să scape către vest. Cu toate 
acestea, pe 3 iulie, Minskul a fost eliberat și Heeresgruppe 
Mitte s-a retras în dezordine către graniţa cu Polonia. 
Odată Operaţiunea Bagration încheiată cu suc- 
ces, Jukov s-a întors la Moscova pentru a se consul- 
ta cu Stalin și a fost trimis să coordoneze ofensiva lui 
Konev, aflat la cârma Frontul 1 Ucrainean, împotriva 
Heeresgruppe Nordukraine. Jukov a ajuns la cartierul 
general al lui Konev pe 11 iulie, cu doar două zile înainte 
de începerea ofensivei, așa că a avut foarte puţin timp la 
dispoziţie pentru a trece în revistă pregătirile. Spre de- 
osebire de Bielorusia, germanii se așteptau la o ofensivă 
împotriva orașului Lvov, iar trupele lui Konev au întâm- 
pinat dificultăţi în penetrarea zidului gros de apărare al 
inamicului. După mai multe zile de lupte, cu ajutorul a 
trei armate de tancuri, Konev a reușit să încercuiască 
30 000 de sodati germani la Brodi și să elibereze Lvovul 
până pe 27 iulie. Apoi, Heeresgruppe Nordukraine s-a 
retras în Polonia, iar ofensiva Lvov-Sandomierz a re- 
ușit să elibereze Galiţia și, până pe 31 iulie, a câști- 
gat și capul de pod de pe râul Vistula, la Sandomierz. 

În ciuda înaintării de peste 240 de kilometri în doar 
18 zile împotriva unei rezistenţe înverșunate din par- 
tea inamicului, Jukov a fost extrem de critic în memo- 
riile sale cu privire la această operaţiune, susținând că 
„pregătirile pentru operaţiune nu s-au făcut ca la carte“. 
El a susținut că tocmai Konev condusese misiuni de re- 
cunoaștere inutile și nu reușise să-și coordoneze cores- 
punzător formațiunile de infanterie și tancuri. Aceste 
critici par a fi izvorâte din ranchiuna continuă care încă 
mai exista între Jukov si Konev din cauza Operațiunii 
Korsun, fiind si un efort de a sugera că lui Konev îi lipsea 
experienţa lui Jukov la nivel operaţional. 

După șase săptămâni alături de frontul lui Konev, 
Jukov a primit ordin de la Stalin să supervizeze pregă- 
tirile de luptă ale mareșalului F.I. Tolbuhin, care condu- 
cea Frontul 3 Ucrainean, aflat pe punctul de a ataca estul 
României. Pe 25 august, când Jukov a ajuns la cartierul 
general al lui Tolbuhin, românii se predaseră, Stalin or- 
donând ca Frontul 3 Ucrainean să se pregătească să ata- 
ce Bulgaria. Dar bulgarii știau că un război cu Uniunea 
Sovietică era sinucidere curată și, pe 5 septembrie, au 
capitulat. Rolul lui Jukov pe acest teatru de luptă a fost 
acela de a dirija primele etape ale ocupaţiei și de a gră- 
bi integrarea trupelor românești și bulgare - care luptau 
acum împotriva Germaniei - în ordinul de luptă sovietic. 


Ofensiva Vistula-Oder, ianuarie 1945 


Jukov s-a întors la Moscova la sfârșitul lunii septembrie 
1944 și și-a petrecut cea mai mare parte a toamnei lu- 
crând cu Antonov și cu membrii statului major general 

la pregatirea planurilor pentru ultimele ofensive impotri- 
va Germaniei. De indata ce armatele sovietice de pe li- 
nia frontului erau recompletate, noua serie de ofensive 
avea să înceapă cu un atac de pe cele trei capete de pod 
de pe râul Vistula cu scopul de a distruge Heeresgruppe 
A din centrul Poloniei. Frontul 1 Bielorus și Frontul 1 
Ucrainean, care primiseră întăriri de două milioane de oa- 
meni, trebuiau să zdrobească centrul german și să incea- 
pă înaintarea finală către Berlin, în timp ce fronturile de 
pe flancuri aveau să elimine armatele germane din Prusia 
Orientală și Silezia. Având în vedere că armatele sovietice 
demonstraseră, în repetate rânduri, că aveau capacitatea 
de a duce la bun sfârșit o ofensivă, Stavka nu a mai con- 
siderat necesar să trimită pe front reprezentanţi care să 
coordoneze operaţiuni dintre fronturi. Stalin i-a oferit lui 
Jukov comanda Frontului 1 Bielorus, care avea să condu- 
că armata sovietică către victoria finală, iar Rokosovski a 
fost mutat la comanda Frontului 2 Bielorus. 

Jukov a preluat comanda acestui front pe 18 noiem- 
brie 1944. Formatiunea cuprindea peste un milion de 
ostași: opt armate combinate și două armate de tancuri, 
desfășurate pe un front de 230 de kilometri, de-a lungul 
râului Vistula. Armata I poloneză a fost inclusă sub co- 
mandalui Jukov pentru a crea iluzia că Polonia și Uniunea 
Sovietică cooperau pentru „eliberarea“ Poloniei. De ase- 
menea, la comanda celor trei armate care aveau să susţină 
atacul, Jukov îi avea pe cei mai buni și mai experimen- 
tati comandanţi sovietici: Katukov, la comanda Armatei I 
Gardă Tancuri, Simoniak, la comanda Armatei III Șoc, și 
Ciuikov, la comanda Armatei VIII Gardă. Relaţiile din- 
tre cei patru erau tensionate, Jukov amenintandu-l, 
la un moment dat, pe Katukov că, dacă nu va renunţa 

la „soția de campanie“, va cere NKVD-ului să se descoto- 
rosească de ea. Tensiunile dintre ei s-au accentuat când 
Jukov a început să se afișeze el însuși cu propria „soție de 
campanie“, tânăra Lidia Zaharova - locotenent sanitar. 
Jukov a continuat relaţia cu Zaharova multi ani după in- 
cheierea războiului. 

Frontul 1 Bielorus deţinea două capete de pod peste 
Vistula, la Magnuszew si la Pulawy, pregătite ca puncte 
de lansare a ofensivei. Efortul logistic pentru pregătirea 
ofensivei nu avusese precedent la standardele sovieti- 
ce - pentru prima dată, armatele sovietice dispuneau 
de suficient combustibil și de suficientă muniţie pentru 
derularea unor operaţiuni susținute. De partea cealaltă 
a frontului, Heeresgruppe avea AOK 9 reîntărită, alcă- 
tuită doar din șapte divizii de infanterie și două divizii 
de tancuri sub conducerea generalului de Panzertruppe 
Smilo Freiherr von Lüttwitz. Forţele germane erau în- 
trecute numeric de cele sovietice (5 soldaţi sovietici la 
1 soldat german), iar mobilitatea lor depindea de com- 
bustibil, care adeseori lipsea. Hitler și OKH nu se aș- 
teptau la o ofensivă sovietică majoră în centru, ci mai 
degrabă în Prusia Orientală și în Silezia, astfel că și-au 
întărit flancurile în detrimentul Heeresgruppe A. De ase- 
menea, vremea rece a favorizat ofensiva sovietică, din 
moment ce solul și apele erau înghețate, iar stratul de 
zăpadă, subţire. Frontul 1 Ucrainean, condus de Konev, 
pe flancul stâng al lui Jukov, a atacat primul, fiind urmat 
de Frontul 2 Bielorus, condus de Rokosovski, pe flancul 
drept. În timp ce frontul german încerca să se regrupeze 
după aceste atacuri, Jukov avea să atace în centru. 

Pe 14 ianuarie, la ora 8.30, forţele lui Jukov au ata- 
cat din capetele de pod de la Magnuszew și Pulawy, 

Infanteristi sovietici într-o zonă de adunare, înainte de o ofensivă. Jukov nu a 


făcut prea multe eforturi de a vizita trupele de pe linia frontului sau de a in(elege 
privatiunile cu care se confruntau acestea. În 1945, din cauza nepasarii sale fata 
de pierderile de vieți omenesti, Armata Rosie rămăsese aproape fără infanteriști. 

(Din fondurile RGAKFD, de la Krasnogorsk, prin intermediul lui Nik Cornish) 


acoperite de un baraj de artilerie care a durat 25 de mi- 
nute și în urma căruia au fost trase 315 000 de încăr- 
cături către poziţiile armatelor germane, baraj urmat 
de atacuri aeriene intense. Soldaţii din cele două di- 
vizii germane de infanterie care păzeau capul de pod 
Magnuszew nu au reușit să își pregătească tranșee și au 
fost răpuși în urma bombardamentului. De asemenea, 
din experienţele sale anterioare, Jukov învățase cum să 

treacă de terenurile minate ale armatelor germane, or- 
donând ca două sau trei batalioane de pionieri de asalt 
să atace corpurile de pușcași, permiţând pătrunderea ra- 
pidă dincolo de centura de protecţie germană. Liittwitz 
avea două divizii Panzer în rezervă, dar, în loc să le co- 
maseze, le-a trimis spre capetele de pod sovietice. Jukov 
nu a întâmpinat mari dificultăţi în respingerea acestor 
contraatacuri slabe, iar trupele sale au avansat 32 de ki- 
lometri în prima zi a ofensivei. A doua zi, Jukova folosit 
Armata II Gardă Tancuri care a dus la prăbușirea rapidă 
a centrului AOK 9. Între timp, Armata XXXXVII sovieti- 
că și Armata I poloneză au început încercuirea poziţiilor 
XLVI Panzerkorps la Varsovia, acțiune care s-a încheiat 
cu evacuarea orașului în ruine de către trupele germane. 
În doar patru zile, puternica ofensivă lansată de Jukov 
a zdrobit ghinionista AOK 9 și, împreună cu succesul 
înregistrat de trupele lui Konev pe frontul de sud și de 


14 ianuarie 1945 

1. 06.30: Armata V Șoc și Armata VIII 
Gardă au declanșat atacul de la capul 
de pod de la Magnuszew, distrugând 
6. Volksgrenadier Division. VIII AK 
germană începe să se dezintegreze. 

2. 10.30: XL Panzerkorps contraatacă 
cu două divizii de tancuri cele 

două capete de pod sovietice. 
Contraatacurile sunt slabe și eșuează. 
3. Armata XXXIII sovietică atacă 

de pe capul de pod Pulawy și reușește 
să avanseze mult în sectorul deținut 
de Divizia 214 Infanterie. 

15 ianuarie 1945 

4. Jukov trimite Armata II Gardă 
Tancuri peste râul Pilica. 

5. Armata XXXXVII sovietică 

atacă Divizia 73 Infanterie. 

16 ianuarie 1945 

6. Forțele sovietice și poloneze încep 
să încercuiască Varșovia, obligând 
AOK 9 să abandoneze orașul. 

7. Armata LXIX capturează Radom. 
17 ianuarie 1945 

8. 12.00: Armata I poloneză intră 
într-o Varșovie părăsită. 

9. Armata II Gardă Tancuri ocupă 
orașul Sochaczew. AOK 9 germană 
se retrage către vest. 


ORA DESTINULUI, 1989—1945 


Ofensiva Vistula-Oder, 14-17 ianuarie 1945 


Linia frontului sovietic 
= Dimineața 14 ianuarie 1945 

cele ale lui Rokosovski pe frontul de nord, rezultatul 
a fost curatarea teritoriului Poloniei de trupele germa- 
ne. Hitler i-a eliberat imediat din functie pe Josef Harpe 
de la comanda Heeresgruppe A si pe Liittwitz de la co- 
manda AOK 9, insa situatia nu mai putea fi remedia- 
ta. Pe 17 ianuarie, trupele lui Jukov au ocupat Varsovia 

Jukov, stând de vorbă cu Konstantin Rokosovski, fostul său comandant de 
divizie. Konev, Jukov și Rokosovski au format o troică a comandanților de front 
sovietici, ce a jucat rolul principal în ultimul an de război pe frontul de răsărit. 
(Prin amabilitatea Muzeului Central al Forţelor Armate din Moscova, 
prin intermediul lui Nik Cornish) 


și, două zile mai târziu, orașul Łódź. Ofensiva Vistula- 
Odra a fost una dintre cele mai bine planificate și execu- 
tate ofensive sovietice ale acestui război și cea mai mare 
vitorie a lui Jukov împotriva Wehrmachtului. Forţele 
sale au zdrobit Heeresgruppe A, au avansat 500 de kilo- 
metri în mai puţin de trei săptămâni, înregistrând pier- 
deri de doar 77 000 de soldaţi. În 1945, Armata Roșie 
avea, în sfârșit, puterea și experienţa necesare pentru a 
aborda genul de operaţiuni de război pe care Tuhacevski 
le gândise la jumătatea anilor 1930. 

Jukov inspectând fortăreața Brest, capturată de sovietici în toamna anului 1944. 
A se observa mașina blindată de recunoaștere M3A1, ca parte din sistemul de 
securitate, și prezența locotenentului Lidia Zaharova (stânga), amanta sa. 

(Prin amabilitatea Muzeului Central al Forţelor Armate din Moscova, 

prin intermediul lui Nik Cornish) 


Cele două armate de tancuri ale lui Jukov au avansat 
rapid către est, peste câmpiile întinse ale Poloniei, împie- 
dicând armatele germane să reconstruiască o nouă linie 
a frontului. Acesta ar fi constituit un prilej excelent pen- 
tru Jukov de a se folosi de unităţile aeropurtate pentru a 
cuceri poduri importante și alte regiuni cheie aflate îna- 
intea armatelor de tancuri sovietice, însă își pierduse en- 
tuziasmul pentru astfel de operaţiuni după eșecurile de la 
Viazma (1942) și Bukrin (1943). În ciuda atacurilor lan- 
sate de blindatele sovietice, germanii au reușit să adune 

circa 45 000 de soldați la Poznan, pozitionandu-se chiar 
pe principala rută către Berlin. Hitler a decretat orașul 
fortăreață, iar trupele încercuite s-au apărat cu disperare. 
Jukov a sfârșit prin a trimite în luptă grosul Armatei VIII 
Gardă, condusă de Ciuikov, pentru a cuceri fortăreața 
care a rezistat o lună de zile. 

Cu toate acestea, Jukov era optimist că putea să ajun- 
gă repede la Berlin. Trupele din Armata V Șoc, condusă 
de generalul Nikolai Berzarin, au ajuns la fluviul Oder 
(Odra) în dimineaţa zilei de 31 ianuarie și au securizat 
un mic cap de pod la Kienitz, la doar 70 de kilometri 


De la jumătatea anului 1944, Jukov a masat un număr fără precedent de 


lansatoare de rachete pentru a obține efectul de șoc la inceputul ofensivelor. 


În cele din urmă, a reușit să strângă aproape 1 000 de lansatoare de rachete 


ale căror explozii puternice au sufocat apărarea germană. 
(Din fondurile RGAKFD de la Krasnogorsk, prin intermediul lui Nik Cornish) 

de Berlin. A doua zi, Berzarin a cucerit alte douã capete 
mici de pod şi a reușit să împingă trei regimente de infan- 
terie dincolo de ele. Nu existau forţe germane importante 
în imediata apropiere a acestora. Mai în sud, Armata VIII 
Gardă și Armata LXIX au cucerit mici capete de pod la 
sud de Kiistrin, iar Armata XXXIII a trecut fluviul Oder 
prin sudul localităţii Frankfurt an der Oder. Pe 4 februa- 
rie, Jukov a transmis ordine armatelor din subordinea 
sa ca, până pe 15-16 februarie, să cucerească Berlinul 
printr-o coup de main. În acest moment, vremea a înce- 
tat să mai tina cu Jukov. Încălzirea bruscă a topit o mare 


Un tanc german PzKpfw IV arde în zăpadă. În cadrul Ofensivei 
Vistula- Oder, trupele conduse de Jukov au trecut repede de AOK 9 
și au ajuns la fluviul Oder. 

(Din fondurile RGAKFD de la Krasnogorsk, 

prin intermediul lui Nik Cornish) 

Constructia de pontoane a fost de o importanță majoră între anii 


1944-1945, pentru că le-a permis sovieticilor să treacă mai repede 
prin Polonia și să avanseze pe teritoriul Germaniei. Unităţile de geniști 
care le montau au jucat un rol la fel de important în victoria finală 
a sovieticilor ca și regimentele de tancuri și corpurile de artilerie. 
(Prin amabilitatea Muzeului Central al Forţelor Armate din Moscova, 
prin intermediul lui Nik Cornish) 


parte din gheaţa de pe fluviu, fapt ce a făcut imposibilă 
trecerea blindatelor sau a regimentelor de artilerie grea. 
Înaintarea bruscă a Ofensivei Vistula-Oder a lăsat spa- 
tiul aerian sovietic neacoperit, iar Luftwaffe a recâștigat 
temporar superioritatea aeriană deasupra capetelor de 
pod ale fluviului Oder. Luftwaffe a atacat capetele de pod 
fără milă, provocând pierderi considerabile armatelor 

Ruperea frontului de la capul de pod 
Magnuszew, 14 ianuarie 1945 


Magnum opus al lui Jukov in al Doilea Razboi Mondial nu au fost 
Moscova, Stalingrad sau Kursk, ci relativ necunoscuta ofensiva 
Vistula—Oder din ianuarie 1945. Spre deosebire de majoritatea 
operaţiunilor de război, Stalin i-a oferit lui Jukov timpul necesar 
pregătirii în cele mai mici detalii a unei ofensive care să spulbere 
defensiva germană din centrul Poloniei. Spre deosebire de 
celelalte ofensive sovietice care își pierduseră prematur din 
intensitate și fuseseră repede înăbușite de contraatacurile forțelor 
germane, Jukov a făcut din Frontul 1 Bielorus un berbece de 
asalt invincibil, cu mari rezerve de muniţie și de combustibil. 

Mai mult, s-a folosit de tactica sa preferată, maskirovka, pentru 

a ascunde de ochii AOK 9 concentrarea de forte de la capetele 
de pod de pe fluviul Vistula, Magnuszew și Pulawy. Planificarea 
logistică a acestei ofensive a fost unul dintre cele mai bune 
planuri ale Armatei Roșii în al Doilea Război Mondial și i-a adus 
lui Jukov renumele de tactician strălucit, atunci când i se oferea 
ocazia. Armata VIII Gardă a lui Ciuikov a trecut prin apărarea 

6. Volksgrenadier Division germane în câteva ore, deschizându-i 
lui Jukov drumul către profunzimea defensivei AOK 9. Tirurile 

de artilerie sovietice au spulberat tranșeele unităților germane 
care, cu totul nechibzuit, au hotărât să nu reducă poziţiile lor de 
avangardă, ducând la numeroase pierderi în rândul infanteriștilor. 
În imagine, o coloană de tancuri grele IS-2 (1) din Brigada 67 
Gardă Tancuri Grele, alături de infanterie (2), înaintează printre 
pozițiile germane distruse și printre armele de asalt (3) și tunuri 
antitanc (4) abandonate, în timp ce prizonierii de război germani 
nauciti sunt împinși cu brutalitate către ariergardă. Deși câteva 
tancuri T-34 (5) ard în planul depărtat, pierderile sovietice au fost 
neobișnuit de mici în prima zi. Pe cer, avioanele de vânătoare 
YAK-9 (6) furnizează acoperire aeriană împotriva Luftwaffe. 

sovietice și câștigând timp pentru OKH, care a deplasat 
repede în zonă două divizii mecanizate pentru a contraa- 
taca principalele capete de pod. Mai mult, germanii au re- 
ușit să strângă câteva trupe care să apere fortăreața vitală 
Küstrin chiar când trupele sovietice ajungeau la periferia 
orașului. Deși AOK 9 nu a reușit să anihileze capetele de 
pod ale lui Jukov, Küstrin - care se afla chiar la jumáta- 
tea distanţei dintre cele două capete de pod sovietice pes- 
te fluviul Oder - a rezistat până la sfârșitul lunii martie. 
Jukov a fost nevoit să angajeze în luptă și mai multe tru- 
pe într-o operaţiune de asediu prelungit, epuizându-și în 
continuare rezervele. El a reușit să treacă un întreg corp 
de tancuri peste Oder abia la începutul lunii martie, și, 
până la această dată, germanii reușiseră și ei să-și recon- 
solideze trupele care i se opuneau. 

Ca să elimine orice speranţă cu privire la o înaintare 
imediată asupra Berlinului, între Frontul 2 Bielorus, con- 
dus de Rokosovski, și Frontul 1 Bielorus din Pomerania 
de Est, condus de Jukov, s-a creat o breșă pe care OKH 
a speculat-o imediat. Sperând să lanseze un atac de în- 
văluire asupra flancului drept al lui Jukov, germanii au 
masat în bresa dintre cele două fronturi sovietice AOK 11 
condusă de SS-Obergruppenführer Felix Steiner. Acesta 
a atacat în dimineaţa zilei de 15 februarie, iar unităţile 
sale de tancuri s-au bucurat de un succes imediat împo- 
triva Armatei LXI, provocând ceva pierderi și câștigând 
un pic de teren în faţa sovieticilor. Pierderea de teren în 
faţa germanilor în acest stadiu al războiului l-ar fi înfu- 
riat la culme pe Stalin, prin urmare, Jukov s-a văzut for- 
tat să-și repozitioneze ambele armate de tancuri, precum 
și Armata III Șoc către nord-vest, pentru a se ocupa de 
Steiner. Deși atacul german s-a epuizat rapid, Jukov era 

Mareșalul Jukov într-o scurtă vacanță alături de amanta sa, locotenentul Lidia 
Zaharova, pe lacul de la Miedzychod, din vestul Poloniei, la sfârșitul lunii martie 
1945. I-a criticat pe ceilalți ofițeri superiori pentru faptul că aveau „soții de 
campanie“, însă nici el nu era un exemplu în acest sens. 

(RIA Novosti, 1989) 


acum într-un efort major în Pomerania de Est, prin urma- 
re a hotărât să lanseze o operaţiune comună cu Rokosovski 
pentru a zdrobi Armata III Panzere germană și a ajunge 
la țărmul baltic. Dificultăţile în ce privește combustibilul 
si transportul au întârziat ofensiva lui Jukov care a înce- 
put pe 1 martie, reușind totuși să spulbere repede armata 
germană și să ajungă pe ţărmul baltic trei zile mai târziu. 
Totuși, restul trupelor germane s-au agăţat de capetele de 
pod de pe Oder, în apropiere de Stettin, dar Jukov a re- 
usit să-i împingă peste fluviu abia pe 21 martie. În acest 
moment, Frontul 1 Bielorus, la conducerea căruia se afla, 

avea nevoie de oameni, combustibil și muniție, precum și 
de o regrupare a trupelor, fapt ce le-a oferit apărătorilor 
Berlinului un alt scurt moment de respiro. 


Operaţiunea Berlin, martie-aprilie 1945 


În pauza care a urmat înfrângerii lor în Ofensiva Vistula- 
Oder, germanii au încropit în grabă Heeresgrupe Weich- 
sel (Vistula) din trupe care supravietuisera ofensivei 
și unităţi de instrucţie, pentru a apăra noul front de pe 
fluviul Oder. Iniţial, la cârma acestor resturi de armate, 
Hitler l-a pus pe Heinrich Himmler, SS-Reichsführer, 
însă, atunci când acesta a abandonat postul de coman- 
dă, a fost înlocuit cu Generaloberst Gotthard Heinrici, pe 
20 martie. Heinrici a fost ales deoarece era un maestru 
tactician în defensivă si mai obținuse o victorie impotri- 
va lui Jukov în trecut, la Viazma, în 1942. Deși situaţia 
lui Heinrici era disperată, având doar 200 000 de oameni 
in AOK 9 și Armata III Panzere, mai avea câteva surpri- 
ze neplăcute pentru Jukov. Lăsându-l pe Manteuffel la 
cârma Armatei III Panzere pentru a apăra frontul Oder 
din nordul Berlinului până pe coasta baltică, Heinrici 
și-a concentrat cele mai bune rezerve disponibile în cen- 
tru si a construit o linie defensivă solidă pe Înălțimile 
Seelow, care se aflau între Berlin și capetele de pod ale lui 
Jukov de peste Oder. În scurta perioadă de respiro oferi- 
tă de diversiunea creată în Pomerania de Est, General der 
Infanterie Theodor Busse, aflat la comanda AOK 9, a con- 
struit trei linii de apărare în jurul capetelor de pod sovie- 
tice şi a pus mii de mine. În plus, trupele germane erau 
ajutate și de o primăvară extrem de ploioasă, care a dus 

la inundarea capetelor de pod sovietice, transformând va- 
lea joasă a fluviului Oder într-o adevărată mlaștină. 
După încheierea ofensivei din Pomerania de Est, pe 
29 martie, Jukov a fost chemat la Moscova pentru a pla- 
nifica ofensiva finală împotriva Berlinului. Sfârșitul răz- 
boiul fiind aproape, Stalin s-a răzgândit și și-a dat seama 
că nu dorea să-l lase pe Jukov să culeagă toti laurii victo- 
riei în urma cuceririi Berlinului. În schimb, a preferat o 
acțiune de dublă învăluire, Frontul 1 Bielorus condus de 
Jukov atacând Armata IX germană și Frontul 1 Ucrainean 


Jukov a masat un număr fără precedent de piese de artilerie pentru Operaţiunea 
Berlin, inclusiv arme de mare calibru precum acest tun antiaerian (ML-20 de 
152 mm). Totuși, în ciuda tuturor acestor pregătiri intense de artilerie, Frontului 
1 Bielorus i-a luat patru zile să străpungă defensiva AOK 9. 

(RIA Novosti, 623556) 

zdrobind Armata IV Panzere, forţele sovietice apropiin- 
du-se de Berlin atât din est, cât și din sud. Jukov a încer- 
cat să-l împiedice pe Konev să intre în Berlin, introducând 
în secret în planul operaţional „o linie de oprire“ la sud de 
Berlin, însă Stalin i-a respins propunerea. Jukov și-a dat 
seama că aceasta avea să fie ultima ofensivă a războiului 
împotriva Germaniei și, într-unul dintre acele momente 
în care orgoliul i-a întunecat judecata de militar, a refuzat 
să împartă victoria finală cu vechiul său rival, Konev. 
Stalin credea că Aliaţii din Vest ar putea încălca acor- 
durile de la Ialta și ar putea avansa către Berlin, prin ur- 
mare a ordonat Stavka să pună în aplicare Operaţiunea 
Berlin cel mai târziu până la jumătatea lunii aprilie. 
Ca atare, Jukov și Konev au avut la dispoziţie mai pu- 
tin de două săptămâni pentru a planifica ofensiva care 
implica mai multe fronturi și peste 1,4 milioane de sol- 
dati. Jukov a facut o treabă excelentă inghesuind 41 din- 
tre cele 79 de divizii ale sale în capetele de pod de peste 
fluviul Oder și împingând toată artileria de care dispu- 
nea în zonă pentru susținerea ofensivei. S-a folosit de 
Ofensiva Vistula-Oder drept model pentru planificarea 
Operațiunii Berlin și se aștepta ca și acest atac sa se desfă- 
soare la fel de cursiv. Jukov a masat un număr fără prece- 
dent de piese de artilerie (6 464) și lansatoare de rachete 
(1 078) în sectoarele în care se aflau principalele sale pa- 
tru armate de asalt, anticipând că un bombardament de 
artilerie de 30 de minute avea să șteargă orice urmă a de- 
fensivei de pe linia de front germană. Cu toate acestea, 
pregătirile făcute în grabă de sovietici nu permiseseră 
trupelor de recunoaștere să descopere, în timp util, toate 
punctele de apărare germane, Jukov nereușind să-și facă 
o idee clară nici cu privire la tacticile defensive pe care 

Un tanc greu sovietic 15-2 trece peste un pod de lemn improvizat în timpul 
înaintării în Germania. Blindatele de care dispunea Jukov pentru Ofensiva 
Berlin erau cu mult mai performante și mai numeroase decât adunătura de 

așa-zise tancuri pe care trebuise să se bazeze între anii 1941-1942. 
(Din fondurile RGAKFD de la Krasnogorsk, prin intermediul lui Nic Cornish) 


avea să le aplice Heinrici, nici la starea proastă a vremii și 
a terenurilor. Spre deosebire de Ofensiva Vistula-Oder, 
Jukov n-a putut să-l păcălească pe Heinrici cu privire la 
obiectivele pe care le viza și, așa slăbite cum erau, trupe- 
le germane erau vigilente. Invatand ceva în urma dezas- 
trului din Polonia, Heinrici a hotărât să reducă numărul 
tranșeelor înainte de începerea bombardamentelor, pen- 
tru a reduce numărul pierderilor umane. 

Pe 14 aprilie, Jukov a început două zile în care a lan- 
sat atacuri dincolo de capetele sale de pod de peste fluviul 
Oder, de-a lungul unei linii de front de 40 de kilometri, 

16 aprilie 1945 

1. 03.00: sovieticii lansează un 
bombardament masiv - dar, in mare, 
ineficient — de 30 de minute împotriva 
primei linii de apărare germane dintre 
Wriezen și Seelow. 

2. Încercarea Armatei LXI de a traversa 
fluviul Oder este înăbușită rapid de 

5. Jager Division. 

3. Armata I poloneză reușește să 
traverseze fluviul Oder și înaintează 
4 kilometri. 

4. Armata XXXXVII și Armata III 

Șoc își croiesc încet drum prin prima 
linie de apărare germană și înaintează 
8-9 kilometri pe teritoriul Germaniei. 
5. Cele mai importante armate ale lui 
Jukov, Armata V Șoc și Armata VIII 
Gardă, se lovesc de o rezistență 
puternică din partea LVI Panzerkorps 
german pe Ínáltimile Seelow. 

6. 14.30: pentru a grábi ruperea 
defensivei germane, Jukov introduce 

în luptă Armata II Gardă Tancuri pentru 
a sprijini Armata V Soc, și Armata I 
Gardă Tancuri pentru a sprijini 
Armata VIII Gardă. Totuși, această 
decizie nu face decât să congestioneze 
zona și să restrângă libertatea 

de acțiune a trupelor sovietice. 

17 aprilie 1945 

7. 25. Panzergrenadier-Division 
înlocuiește 606. Infanterie-Division, 
distrusă. 

8. Armata III Soc zdrobeste 309. 
Infanterie-Division, dar întâmpină 
dificultăţi în traversarea canalelor. 

9. Armata V Șoc înaintează cel 

mai mult si împinge Corpul 12 

Gardă până la Neu Hardenberg. 
Totuși, germanii introduc în luptă 

18. Panzergrenadier-Division pentru 

a opri trupele sovietice. 

10. La sfârșitul zilei, Armata VIII 
Gardă reușește să cucerească Ínáltimile 
Seelow. 

11. Panzergrenadier- Division 
„Kurmark“ înaintează către 

nord pentru a veni în ajutorul 

trupelor rămase după nimicirea 

303. Infanterie-Division. 

18 aprilie 1945 

12. Linia defensivă CI AK se prăbușește 
în urma măcelului lansat de Armata I 
poloneză și de Armata XXXXVII, însă 
trupele germane reușesc să păstreze 
orașul Wriezen până la lăsarea nopții. 
13. Armata II Gardă Tancuri și 
Armata V Soc avansează prin spărtura 
din liniile germane în apropiere de 
Batzlow, însă elemente importante 
din 11. SS-Panzergrenadier-Division 
»Nordland“ ajung la timp pentru 

a le provoca pierderi grele. 

14. Armata VIII Gardă trece de a 
doua linie defensivă a LVI Panzerkorps 
(Stein Stellung), însă este oprită 
înainte de a ajunge la cea de-a treia 
linie (Wotan Stellung). 

19 aprilie 1945 

15. Armata VIII Gardă cucerește 
orașul Müncheberg până la ora 18.00, 
străpungând și ultima linie defensivă 
germană. 


ORA DESTINULUI, 1939—1945 


Capete de pod de pe Oder, 16-19 aprilie 1945 


lui sovietic 


Liniatrontul 


T 


ăi 


XX 
= 


119 


GHEORGHI KONSTANTINOVICI JUKOV 


ca preludiu la marea sa ofensivă. Pentru ultima sa ofen- 
sivă, Jukov plănuia ceva riscant și neobișnuit pentru a-și 
surprinde inamicul: un atac pe timp de noapte. A adus 
pe front un număr mare de reflectoare pe care dorea să 
le folosească pentru a lumina poziţiile germane, de înda- 
tă ce avea să pornească atacul. La ora 3.00, în dimineaţa 
zilei de 16 aprilie, Jukov a dezlantuit probabil cel mai 
mare bombardament de artilerie din istorie împotriva 
AOK 9. Un număr de 8 983 de piese de artilerie și 1 401 
de lansatoare de rachete au susținut un bombardament 
de 30 de minute. Cu toate acestea, evacuările făcute de 
Heinrici au redus cu mult numărul pierderilor în urma 
bombardamentului sovietic. La ora 3.20, infanteris- 
tii din Armata I poloneză, Armata XXXXVII, Armata III 
Șoc, Armata V Șoc, Armata VIII Gardă și Armata LXIX 
au început să înainteze, însă reflectoarele au sfârșit prin 
a priva trupele sovietice de vederea pe timp de noapte, 
provocând confuzie. De asemenea, planul lui Jukov se 
baza pe o evaluare greșită a terenului și a profunzimii 
liniei defensive germane. În deschiderea bătăliei, Jukov 
s-a aflat în postul de comandă al lui Ciuikov, de pe cul- 
mea Reitwein, dar n-a putut să vadă că grupurile de 
asalt sovietice sufereau pierderi grele și întâmpinau di- 
ficultati în traversarea zonei inundate. LVI Panzerkorp, 
aflat pe culmea Înălțimilor Seelow, a oprit practic fără 
efort principalul corp implicat de Jukov în această pri- 
mă bătălie, Armata VIII Gardă condusă de Ciuikov. Deși 
Armata I poloneză și Armata XXXXVII s-au bucurat de 
ceva succese în nord, celelalte armate ale lui Jukov s-au 
văzut nevoite să înainteze străpungând una după alta 
liniile defensive germane. În mod surprinzător, până și 
diviziile improvizate, precum 303. Infanterie-Division, 

au reușit să se menţină pe poziţii în faţa devastatoarei 
ofensive sovietice. 

Jukov a mai adăugat o greșeală pe lista sa de erori tac- 
tice, introducând ambele armate de tancuri de care dispu- 
nea în bătălia din seara primei zile a ofensivei, deși liniile 
germane erau de netrecut. Implicarea prematură a aces- 
tor două armate de tancuri într-o zonă de luptă deja aglo- 
merată nu a făcut altceva decât să creeze confuzie și să 
crească pierderile suferite de sovietici. Abia după patru 


Infanteriști sovietici intrând într-un oraș german. Jukov nu a făcut aproape nici 
un efort de a împiedica jafurile, violurile și omorurile comise de trupele sale. 
(Prin amabilitatea Muzeului Central al Forţelor Armate din Moscova, 

prin intermediul lui Nik Cornish) 


GHEORGHI KONSTANTINOVICI JUKOV 


zile de lupte înverșunate, care s-au soldat cu 33 000 de 
morţi, armatele lui Jukov au reușit să înfrângă apărarea 
germană și să spargă frontul AOK 9. Dacă nu s-ar fi con- 
fruntat cu o lipsă severă de muniţie, forțele de apărare 
germane ar fi reușit să păstreze măcar câteva sectoare. 
Modul în care Jukov a condus bătălia de pe Oder a fost 
abominabil, iar lui Stalin nu i-a scăpat acest lucru. Spre 
deosebire de Jukov, Konev, aflat la conducerea Frontului 
1 Ucrainean, străpunsese Armata IV Panzere în sud cu re- 
lativă ușurință, Stalin autorizându-l să se întoarcă spre 


Jukov vizitând ruinele Reichstagului după căderea Berlinului. 
A se observa, din nou, prezenţa Lidiei Zaharova (dreapta). 
(Prin amabilitatea Muzeului Central al Forţelor Armate 
din Moscova, prin intermediul lui Nik Cornish) 

Jukov semnând tratatul de capitulare a Germaniei în numele Uniunii 


Sovietice la Berlin, pe 8 mai 1945. Jukov se afla la apogeul carierei 
militare, însă momentul său de glorie avea să treacă repede. 
(RIA Novosti, 534886) 


nord și să se îndrepte către Berlin. Având în vedere că 
pierduse deja o mare parte din infanterie și o treime din 
unităţile de blindate în primele patru zile ale ofensivei, 
frontul lui Jukov era prost pregătit pentru un atac ime- 
diat asupra Berlinului, însă nici nu avea de gând să-l lase 
pe Konev să i-o ia înainte și aici. Așa că a schimbat direc- 
tia de deplasare a Armatelor II Gardă Tancuri si III Soc 
în vederea unui atac prin învăluire dinspre nordul orașu- 
lui, iar el a înaintat direct către Berlin cu Armata V Șoc, 
Armata VIII Gardă Tancuri și Armata I Gardă Tancuri. 
În graba sa de a ajunge la Berlin, Jukov a permis multor 

trupe din AOK 9 să scape către sud-estul Berlinului, în 
zona împădurită Spreewald. Deși aceste trupe aveau să fie 
prinse curând între forţele lui Konev și cele ale lui Jukov, 
au dus о luptă incredibilă – dar extrem de costisitoare – 
de retragere spre forţele americane de pe fluviul Elba. 

Între timp, pe 22 aprilie, forțele lui Jukov au ajuns în 
suburbiile de nord și de est ale Berlinului, chiar în timp 
ce forţele lui Konev se apropiau dinspre sud-vest. Stavka 
îl autorizase pe Konev să pătrundă în oraș fără știrea lui 
Jukov - semn clar că acesta nu mai era în grațiile condu- 
cerii -, dar Jukov nu și-a dat seama decât când câteva din 
tancurile sale au dat peste avangarda lui Konev. În graba 
sa de a ajunge la Reichstag înaintea lui Konev, Jukov a 
forţat intrarea în oraș cu blindatele și fără sprijin adec- 
vat de infanterie, fapt care a dus la pierderea unui număr 
mare de tancuri în faţa unităţilor Volksturm echipate 
cu Panzerfaust. Desi apărătorii germani erau epuizați 
și prost dotati, înaintarea pripitá a lui Jukov către cen- 
trul orașului le-a mai dat o șansă de a provoca pierderi 
dureroase Armatei Roșii. În plus, multe dintre victime- 
le sovietice căzute la datorie au fost ucise chiar de con- 
fraţii lor din cauza proastei coordonări între forţele lui 
Jukov și cele ale lui Konev, care se îndreptau către același 
punct. Ambele fronturi au petrecut următoarele nouă 
zile înfrângând rezistenţa disperată a trupelor germa- 
ne. Trupele lui Jukov au câștigat cursa către Reichstag, 
unde, pe 1 mai, au înălțat steagul sovietic. 

In al Doilea Razboi Mondial, Jukov s-a aflat la coman- 
da forţelor sovietice in douăsprezece campanii si a ob- 
ţinut victorii clare în șapte. A obţinut remiza sau a 
repurtat victorii parţiale în trei campanii (apărarea 
Leningradului, contraofensiva de la Moscova și cea de la 
Kamenet-Podolski). În ciuda celor care, după război, au 
susținut că era un general „care nu a pierdut niciodată 
o bătălie“, Jukov a suferit o înfrângere clară în faţa lui 
Walter Model la Rjev, în noiembrie 1942. Totuși, palma- 
resul său a fost impresionant pentru oricare general din 
al Doilea Război Mondial, în special pentru unul sovietic. 

Jukov s-a confruntat cu 12 comandanţi germani, în 
11 campanii pe frontul de răsărit. Deși era cu mult mai 
puţin pregătit decât Leeb, Bock și Kluge, cu care s-a con- 
fruntat între anii 1941-1942, era cu 15 ani mai tânăr și 
călit în epurările staliniste. Acești comandanţi aveau mult 
mai multă experienţă ca ofiţeri de stat major decât Jukov, 
dar ca ofițeri superiori realizaţi. Totuși, spre deosebire de 
comandanții germani de grup de armată care puneau la 
îndoială ordinele date de Hitler, Jukov urma întocmai or- 
dinele date de Stalin și de Stavka, care puteau sta liniș- 
titi că directivele lor urmau să fie îndeplinite, indiferent 

de consecinţe. Comunist convins, imperativele politice 
veneau înaintea logicii militare. Pentru oponenții săi de 
modă veche, acest stil de gândire era un adevărat blestem 
care îi vulnerabiliza. Neobisnuiti cu un dușman care con- 
tinuă să atace la mult sub zero grade, chiar și cu ultimul 
escadron de tancuri sau infanteriști, aceștia au cedat și au 
cerut ajutoare. Spre meritul lui, Jukov nu s-a dat nicioda- 
tă înapoi de la o sarcină. 

Jukov a început să se confrunte cu un nou tip de co- 
mandant german între anii 1942-1943, care era mai 
tânăr, mai puternic și avea suficientă experienţă pe câm- 
pul de luptă. Adversari precum Walter Model, Gotthard 
Heinrici și Hans-Valentin Hube erau chiar cu 8-10 ani 
mai în vârstă decât Jukov, dar comandaseră divizii, cor- 
puri de armată și armate pe câmpul de luptă. Ei își dă- 
duseră seama de capacităţile adversarilor sovietici și se 
dovediseră oponenți extrem de puternici. Model îi provo- 
case cea mai mare înfrângere lui Jukov la Rjev, în 1942, 
și îi parase loviturile în nordul Ucrainei, în 1944. Heinrici 
și-a demonstrat capacitatea de a provoca pierderi serioa- 
se armatelor conduse de Jukov mai întâi la Viazma și mai 
apoi pe Înălţimile Seelow. Toti acești comandanţi ger- 
mani, adepti ai unui stil nou, invátaserá tactici și meto- 
de de a bloca ofensivele sovietice. Pentru Jukov, faptul 
că nu a comandat niciodată formaţiuni tactice în condi- 
tii moderne de luptă s-a dovedit în detrimentul său, dar 
n-a fost dornic să înveţe nici de la inamicii săi și nici de 
la subordonați capabili, precum Simoniak sau Katukov. 
Adept înfocat al utilizării instrumentelor pe care Stavka i 
le punea la dispoziţie, Jukov nu a introdus vreo inovaţie 
tactică prin care să ajute la înaintarea Armatei Roșii către 
vest sau să reducă numărul de pierderi umane. 

Deși Germania a capitulat la Rheims, pe 7 mai 1945, 
Stalin a cerut o nouă ceremonie oficială de capitulare la 
Berlin, două zile mai târziu, cu Jukov semnând din par- 
tea Uniunii Sovietice. Jukov a fost implicat pentru o scur- 
tă perioadă de timp în politicile de ocupaţie postbelică a 
Germaniei, devenind primul membru sovietic al Comisiei 
Aliate de Control. Deși în perioada războiului subapreci- 
ase adeseori contribuţia Aliaților și nu avusese niciodată 
contact cu ofițerii străini, Jukov avea acum contacte re- 
gulate cu comandanții americani, britanici sau francezi. 
El și-a manifestat deschis marea admiraţie pe care o avea 
faţă de Eisenhower și a făcut tot posibilul pentru a stabili 
o relaţie personală amicală cu generalul american. 

La mijlocul lui iunie 1945, Jukov a fost rechemat 
la Moscova pentru a participa la Parada Sovietică a 
Victoriei. Rokosovski a condus parada pe 24 iunie, iar 
Stalin i-a permis adjunctului său din timpul războiu- 
lui să primească onorul. Reîntors la Berlin, Jukov a fost 
gazda Conferinţei de la Potsdam în iulie, unde Stalin și 
președintele Truman au discutat planurile pentru peri- 
oada postbelică. Deși nu și-a adus vreo contribuţie im- 
portantă la discuţii, Jukov l-a invitat pe Eisenhower 
să viziteze Moscova în august. În timpul discuţiilor 
cu Jukov, Eisenhower a observat că acesta avea foarte 


127 


GHEORGHI KONSTANTINOVICI JUKOV 


puțină libertate personală și că trebuia să-i ceară aproba- 
rea lui Stalin chiar și pentru chestiuni minore. La rândul 
său, Eisenhower l-a invitat pe Jukov să viziteze SUA, dar 
Stalin nu și-a dat acordul. Războiul fiind încheiat, Stalin 
îl privea acum pe Jukov ca pe „o piesă oarecare din ma- 
rele angrenaj sovietic“ și s-a grăbit să-l retrogradeze din 
funcţia de adjunct pe care o ocupase în timpul războiu- 
lui. În aprilie 1946, Stalin l-a chemat pe Jukov înapoi din 
Germania și l-a înlocuit cu omniprezentul său șef de ca- 
binet, Vasili Sokolovski. 

În iunie 1946, reîntors la Moscova pentru a se întâlni 
cu membrii Consiliului Militar Principal, Jukov s-a trezit 
direct în cusca leilor, fiind acuzat de Stalin, Molotov si 
Beria că nu este o persoană de încredere din punct de ve- 
dere politic și a fost eliberat din funcţia de comandant-șef 
al Forţelor Armate Terestre. Dintre toţi ofiţerii prezenţi 
la discuţii, printre care Konev, Rokosovski și Vasilevski, 
doar Pavel Ribalko a protestat împotriva acestei decizii 
neașteptate. După victorie, Stalin dăduse startul unei 
noi epurări în cadrul Înaltului Comandament Sovietic 
si Jukov a fost prima sa victimă, însă era o figură mult 
prea marcantă pentru a putea fi executat sau întemnițat. 
În schimb, Stalin l-a trimis într-un exil intern, numin- 
du-l comandant al Districtului Militar Odessa. În ianu- 
arie 1948, stresat că era socotit „inamic al Comitetului 
Central“, Jukov a suferit un atac de cord. După convales- 
centá, a fost trimis pe un post si maiinsignifiant – coman- 
dant al Districtului Militar Ural. Aceste decizii trebuie să 
fi fost extrem de umilitoare pentru un om care, cu câţiva 
ani în urmă, se aflase la comanda a milioane de soldaţi, 
în timp ce Konev, Rokosovski și Vasilevski ocupau pozi- 
tii importante în stat. Totuși, el a reușit să se consoleze 

Jukov alături de Montgomery, Eisenhower și Jean de Lattre de Tassigny la Berlin, 
pe 5 iunie 1945. Deși a încercat să dezvolte o relație personală cu Eisenhower, 
scurta incursiune a lui Jukov în diplomaţia internaţională nu a făcut altceva decât 
să-i alimenteze suspiciunile lui Stalin cu privire la adevăratele sale intenţii. 

(Din fondurile RGAKFD de la Krasnogorsk, prin intermediul lui Nik Cornish) 


în braţele unei noi amante, tânăra Galina Aleksandrovna, 
tot ofițer sanitar, care îi trata boala de inimă. 

După șapte ani în anonimat, moartea lui Stalin, în mar- 
tie 1953, a schimbat complet situaţia. Nikita Hrușciov l-a 
adus pe Jukov înapoi la Moscova, numindu-l ministru ad- 
junct al Apărării, pentru a-l ajuta să-l îndepărteze pe Beria 
de la conducerea NKVD. Jukov a condus detașamentul 
militar care l-a arestat pe Beria, acesta fiind mai apoi ju- 
decat și executat. Pentru această demonstraţie de loia- 
litate, Jukov a primit un rol important în supervizarea 

modernizării forțelor armate. Hruşciov era nerăbdător 
să desfăşoare armament nuclear cât mai curând posibil, 
pentru a-i concura pe americani, însă proiectele erau me- 
reu amânate și ineficient coordonate. Jukov a părut ale- 
gerea logică pentru a porni programul nuclear sovietic. 
Pe 14 septembrie 1954, Jukov a coordonat exercițiul mili- 
tar Snejok („Bulgărele de zăpadă“) în regiunea Orenburg, 
exercițiu în cadrul căruia a fost testată о armă nucleară de 
40 de kilotone, în condiţii simulate de bătălie care implica 
45 000 de soldaţi. Deși Jukov i-a raportat cu mândrie lui 
Hrușciov că testul avusese succes, Snejok s-a dovedit unul 
dintre cele mai mari dezastre ecologice postbelice din is- 
toria Uniunii Sovietice, mii de oameni fiind expuși inutil 
unor doze periculoase de radiaţii. 

În 1955, premierul Nikolai Bulganin l-a numit pe 
Jukov ministru al Apărării. Deși această funcţie părea a 
fi punctul culminant al carierei sale, ea a reprezentat, de 
fapt, cântecul lui de lebădă. Jukov s-a implicat din ce în 
ce mai mult în politică, ajutându-l pe Hrușciov să-i înlă- 
ture pe Molotov și pe alţi oficiali rămași din epoca stali- 
nistă. Cu toate acestea, când venea vorba de probleme 
militare, Hrușciov nu ţinea cont de majoritatea reco- 
mandărilor sale și era evident că Jukov nu ţinea pasul cu 
politicile de apărare ale noului regim. În timp ce Jukov 
mai credea încă în armatele convenţionale de mari di- 
mensiuni, Hrușciov prefera o structură de apărare mai 
ieftină, bazată pe arme nucleare strategice, pentru elibe- 
rarea de resurse în scopul revigorării economiei sovieti- 
ce. Jukov nu prea înţelegea strategia Războiului Rece sau 
politicile economice si a făcut greșeala de a i se împotrivi 
lui Hrușciov când acesta a hotărât să ia măsuri de redu- 
cere a costurilor în Armata Rosie. 

Ca toti ceilalţi lideri sovietici, Hrușciov dorea ca Armata 
Roșie să fie o unealtă a PCUS și, având în vedere că Stalin 
şi Beria dispăruseră, Jukov devenea din ce în ce mai inde- 
pendent. Hrușciov l-a trimis pe Jukov într-o vizită diplo- 
matică inedită în Iugoslavia pentru a se întâlni cu Tito, 
și, în octombrie 1957, în timp ce se afla în afara ţării, 
a fost nu doar eliberat din funcţia de ministru al Apărării, 
ci şi dat afară din Comitetul Central al PCUS. În mod 
normal, mareșalii sovietici erau transferați la Grupul 


După o scurtă 
perioadă petrecută în 
Germania ocupată, 
Jukov a fost adus în 
țară și retrogradat la 
gradul de comandant 
al Districtului Militar 
Odessa. Aici, asistând 
la instructia trupelor, 
în martie 1947. 

(RIA Novosti, 059188) 

de Inspectori, astfel încât își puteau păstra indemniza- 
{Ше speciale pentru ofiţerii superiori, însă Jukov a fost 
forţat să se pensioneze. La scurt timp după aceea, Konev 
a scris în Pravda un articol extrem de critic la adresa lui 
Jukov, sprijinit fiind, în mod evident, de partid. Jukov 
s-a retras la dacea sa din afara Moscovei, intentionand 
să-și scrie memoriile, însă partidul i-a interzis să o facă. 
Mai mult decât atât, în 1964, Ciuikov și-a publicat pro- 
priile memorii care au afectat și mai mult reputaţia lui 
Jukov, minimizându-i realizările din timpul războiului. 
Totuși, după înlăturarea lui Hrușciov, Leonid Brejnev s-a 
hotărât să-l reabiliteze parţial pe Jukov invitându-l să 
participe la cea de-a douăzecea aniversare a capitulării 
Germaniei. După aceasta, Brejnev i-a permis lui Jukov 
să-și scrie memoriile, atâta vreme cât includea în ele și 
câteva pasaje măsluite cu privire la rolul jucat de Brejnev 
în efortul de război. Jukov și-a petrecut ultimii 17 ani de 
viata ocupându-se de el, de familia sa si de scrierea me- 
moriilor. A murit în 1974. 

Jukov și-a petrecut cea mai mare parte a carierei de mili- 
tar într-o comunitate închisă a cavaleriștilor și sub con- 
trolul comisarilor politici care puteau trimite pe oricine 
la închisoarea Lubianka sau chiar la moarte cu un singur 
cuvânt. Aceste circumstanţe l-au transformat pe Jukov 
într-un ofițer concentrat pe îndeplinirea sarcinilor în 
mod rapid și eficient și conștient de eventualele repercu- 
siuni în caz de eșec. A fost instruit de un sistem care nu 
punea pret pe viata și în care singura loialitate care conta 
era cea fata de Stalin. Valorile militare tradiționale, pre- 
cum loialitatea fata de propria unitate militară sau fata 
de camarazi, nu i-au fost niciodată inoculate. 

Deși și-a manifestat deschis admiraţia faţă de teoriile 
militare elaborate de Tuhacevski și Uborevici, Jukov nu 
era un intelectual sau un teoretician militar și, din punc- 
tul lui de vedere, „lupta în adâncime“ nu era altceva decât 
o unealtă pragmatică. Era atras de potenţialul tancurilor 
și al soldaţilor parașutiști pentru sprijinul atacurilor care 
să creeze breșe în liniile inamice și era receptiv la utili- 
zarea lor în linia întâi în planurile sale operaţionale, dar 
nu și-a făcut niciodată timp să le înţeleagă limitările uni- 
ce. De asemenea, a îmbrățișat conceptul de maskirovka, 
inducerea în eroare a inamicului. De-a lungul carierei 
sale, Jukov nu a elaborat niciodată vreo doctrină militară 

anume și nici nu a venit cu vreo inovaţie de ordin tactic, 
ci a împrumutat din metodele existente. 

De îndată ce a ajuns în statul major general, Jukov s-a 
simţit ca un pește pe uscat, nepricepându-se la planificări 
strategice. El a încredinţat detaliile planificărilor unor 
ofiţeri de specialitate precum Saposnikov, Vasilevski si 
Antonov. În schimb, s-a concentrat pe recomandări că- 
tre Stavka cu privire la locul și momentul potrivite de- 
clanșării ofensivelor. În calitate de reprezentant Stavka, 
zburând de la un front la altul, Jukov nu s-a atașat de 
armatele aflate temporar sub comanda sa și nu a simţit 
nici un fel de remușcare în a folosi trupele altor generali 
drept carne de tun. În general, era destul de distant fata 
de majoritatea ofiţerilor aflaţi sub comanda sa și a făcut 
foarte puţine eforturi de a cunoaște sau de a înţelege di- 
ficultatile cu care se confrunta un soldat obișnuit. 

Principala contribuţie a lui Jukov din timpul anu- 
lui 1941 a fost incápátánarea de a nu se recunoaște în- 
vins sau de a nu se panica în faţa forţelor germane care 
înaintau implacabil. Situatiile de criză scoteau tot ce era 
mai bun din el. Wehrmachtul nu mai avusese de-a face 
cu un astfel de comandant inamic, căruia nu-i era frică 
de un blitzkrieg. Curajul și incápátánarea sa înnăscute 
s-au dovedit factori majori pentru a păstra echilibrul 
Armatei Roșii în iarna 1941-1942. Totuși, incapatana- 
rea lui Jukov a lucrat în defavoarea sa în 1942-1943, 
atunci când a refuzat să recunoască faptul că atacurile 
de la Rjev eșuaseră și a continuat să trimită și mai multe 
divizii la moarte sigură. 

În calitate de comandant de front, Jukov se plimba 
de la un cartier general la altul terorizându-și subordo- 
natii să se miște „mai repede“. Pentru Stavka, el era doar 

Comandanții de front sovietici, în mai 1945. De la stânga la dreapta, 
pe rândul din fata: maresalii Ivan Konev, Aleksandr Vasilevski, 
Gheorghi Jukov, Konstantin Rokosovski si Kirill Meretkov. De la stânga 
la dreapta, pe rândul din spate: Fiodor Tolbuhin, Rodion Malinovski, 
Leonid Govorov, Andrei Eremenko si Ivan Bagramian. 

(RIA Novosti, 90221) 


un instrument de indeplinire a directivelor. Metodele 
sale de intimidare functionau in cazul majoritatii subor- 
donatilor, insa nu si in cel al comandantilor de pe linia 
frontului precum Simoniak, care, pur și simplu, îi ignora 
amenințările. Jukov vizita, de obicei, doar posturile de 
comandă de la nivel de divizie, el având adeseori mai de- 
grabă rolul de „manager de resurse“ decât de comandant 
pe linia frontului. Nu simţea nevoia sau presiunea de a 
propune tactici de luptă noi atâta vreme cât primea tru- 
pe, echipamente și provizii din belșug, însă unii dintre 

subordonații săi urau faptul că acesta nu punea pret pe 
viata soldaţilor săi. Ofensivele lui Jukov aveau o rată me- 
die a mortalităţii de 13% în raport cu numărul de tru- 
pe, în timp ce trupele lui Konev, Vatutin sau Rokosovski 
aveau o rată de doar 7-8%. Lucrurile simple, precum or- 
ganizarea grupelor de șoc astfel încât să includă echipe 
de geniști care să se ocupe de deminarea terenurilor, nu 
l-au interesat decât spre sfârșitul războiului. Mai târziu, 
Jukov avea să-l șocheze pe Eisenhower, spunându-i că 
ordonase intenţionat trupelor sale să mărșăluiască peste 
terenuri minate pentru a câștiga timp - deși se pare cá 
partial se lăuda pentru a impresiona un ofițer străin. 
Jukov absorbise destule informaţii despre doctrinele 
militare elaborate de Tuhacevski („luptă în adâncime”) si 
Uborevici (victorie parţială), pentru a înţelege metodele 
necesare de a înfrânge Wehrmachtul în Rusia. De-a lun- 
gul războiului, Jukov și-a concentrat energia pe lansarea 
de atacuri de învăluire împotriva pungilor germane, an- 
ticipând că o serie de astfel de victorii vor duce la prăbu- 
şirea generală a moralului trupelor germane. În timp ce 
primele sale eforturi de a încercui forțele germane erau 
bune doar la nivel operaţional, acestea erau afectate și de 
greșeli de execuţie la nivel tactic, greșeli care, în parte, i se 
datorau. La Rjev, nu a vizitat niciodată sectoarele critice 
pentru operaţiunile de penetrare ca să se asigure că trupe- 
le sale de infanterie dispuneau de resursele și de tacticile 
necesare pentru a rupe principala linie de rezistenţă ger- 
mană. La Korsun si la Kamenet-Podolski, s-a bazat prea 
mult pe regimentele sale de tancuri pentru realizarea unei 
încercuiri și nu și-a dat seama că acestea nu dispuneau 
de infanteria necesară pentru a prinde în capcană for- 
tele germane încercuite. Deși acorda o mare importanţă 

gestionării rezervelor de muniţie si de combustibil - con- 
form teoriilor comuniste de război pe care le învățase 
la Frunze -, nu a depus niciodată eforturi semnificative 
pentru a îmbunătăţi calitatea instrucției de care benefi- 
ciau trupele din Armata Roșie. Metodele operaţionale ale 
lui Jukov se bazau pe planificarea atentă și deliberată a 
operaţiunilor si pe pregătiri logistice amănunțite. Pentru 
Jukov, cele mai importante principii de război erau ata- 
cul-surpriză, sufocarea numerică a adversarului, ofensiva 
și obiectivul, iar modul său de gândire era condiţionat de 
crezul bolșevic că nimic nu este imposibil dacă folosești 
suficiente resurse materiale și umane. 

Ca si alti comandanţi sovietici, Jukov era un mili- 
tar suficient de profesionist pentru a prefera să lanse- 
ze ofensive atent planificate, însă, cu Stalin și Beria 
respirându-i în ceafă, era conștient că imperativele po- 
litice erau prioritare fata de ştiinţa militară. În calitate 
de supravieţuitor al epurărilor staliniste din perioada 
1937-1941, Jukov nu avea nici un chef să-și riște via- 
ta criticând deschis modul în care Stalin alegea să ducă 
războiul. Prin urmare, Jukov a cedat adeseori cerinţelor 
acestuia și a lansat ofensive pripite între anii 1941-1943 
pentru a satisface ordinele venite de la Kremlin, ofensive 
care au avut drept rezultat victorii neglijabile și pierderi 
masive. Relaţia dintre Jukov și Stalin a funcţionat atâta 
vreme cât Jukov nu și-a ieșit din rolul de consultant mi- 
litar, însă această relaţie a suferit — asa cum s-a intám- 
plat în 1941, în cazul ofensivei de la Kiev - când Jukov a 
încercat să impună decizii bazate doar pe logică militară. 
După bătălia pentru Moscova, Jukov a adoptat o atitudi- 
ne servilă faţă de Stalin. La fel s-a întâmplat și cu omo- 
logii săi germani, Jodl și Keitel, în relaţia lor cu Hitler. 

Abia în 1944 Jukov s-a bucurat în sfârșit de libertatea de 
a lansa genul de operaţiuni pe care le considera necesare, 
iar aptitudinile sale de comandant au ieșit și mai mult în 
evidenţă în cadrul Ofensivei Vistula-Oder. 

Ca ofiţer, Jukov a dat dovadă de prea puţină loialitate 
fata de subordonații săi și concura pe fata cu Rokosovski 
și Konev pentru recunoaștere. A lipsit de resurse celelal- 
te fronturi pentru a-și consolida propriile forte și căuta 
mereu să fie în centrul atenţiei. Jukov își dorea victoria 
nu doar pentru Uniunea Sovietică, ci și pentru sine în- 
suşi, dorind să fie văzut ca principalul arhitect al acestei 
victorii. A fost mult mai implicat în politica de la Kremlin 
decât ceilalți comandanţi și era de acord cu conceptul 
stalinist conform căruia adevărul este relativ. În cele 
din urmă, tocmai implicarea sa în jocurile de putere de 
la Kremlin i-a pus capăt carierei. Uneori, Jukov putea 
da dovadă de sentimente și a avut numeroase amante, 
ambele aspecte ale vieţii sale private fiind mai puţin cu- 
noscute publicului larg. Deși victoriile repurtate de el în 
urma ofensivelor de la Halhîn-Gol și de pe Vistula-Oder 
s-au numărat printre cele mai impresionante operati- 
uni militare reușite de Armata Roșie în timpul celui de-al 
Doilea Război Mondial, defectele sale personale îl exclud 
din rândurile marilor comandanţi de armată. 

Memoriile lui Jukov au apărut sub titlul Amintiri și re- 
flectii, în februarie 1969, mult cenzurate de regimul lui 
Brejnev, care a scos criticile la adresa lui Stalin și a res- 
pectat faptele istorice așa cum erau prezentate de pro- 
paganda comunistă cu privire la Marele Război pentru 
Apărarea Patriei. Înfrângerile precum Operaţiunea 
Marte au fost omise și Jukov nu a recunoscut că nume- 
roase trupe germane au reușit să scape din încercuirea 
de la Korsun. Memoriile sunt lipsite de acuratețe, fiind 
alterate de propanaganda comunistă de război și de efor- 
turile autorului de a-și exagera propriile calități. În 1972, 
la Moscova, a fost publicată o ediţie revizuită, cu schim- 
bări importante din cauza unor îngrijorări de ordin po- 
litic. Regimul lui Brejnev era dispus să se folosească de 
memoriile lui Jukov pentru a restitui imaginea marii vic- 
torii asupra fascismului, atâta vreme cât era evident că 
victoria fusese rodul inteligenţei colective a partidului 
comunist și nu al aptitudinilor unui singur general. 

În Rusia, până la eliberarea sa din funcţie, Jukov a 
avut o imagine bună. Apoi, rivalii din timpul războiului, 
precum Konev, Rokosovski și Ciuikov, au lansat atacuri 
dure pentru a-i mai diminua din reputaţie. Critici au în- 
ceput să curgă și din Ucraina unde generalul-maior Piotr 
Grigorenko, care luptase sub comanda lui Jukov ca ofițer 

de stat major la Halhîn-Gol, l-a descris ca un om crud 
și răzbunător, căruia nu îi păsa de pierderile suferite de 
ucraineni. Desi, pentru multi veterani ai Armatei Roșii, 
Jukov continua să fie „artizanul victoriei“, eforturile sus- 
ţinute ale PCUS de a-i diminua meritele i-au măcinat 
treptat imaginea emblematică. 

În Occident, cele mai multe date despre Jukov provin 
din memoriile sale și din propaganda sovietică de război. 
Faptul că Jukov nu a deţinut nici o funcţie de conduce- 
re în 1943 și și-a petrecut aproape toată perioada războ- 
iului deplasându-se de la un front la altul, fără un stat 
major permanent sub coordonarea lui, a scăpat radarului 
istoric. După moarte, Jukov a căpătat aură de mit, fiind 
catalogat drept „generalul care nu a pierdut niciodată o 
bătălie“, iar rolul de consultant militar pe care l-a jucat 
la Stalingrad și la Kursk i-a fost exagerat, atribuindu-i-se 
toate meritele operaţiunilor. La sfârșitul anilor 1960, is- 
toricii britanici scriau că „rata de succes a lui Jukov nua 
fost egalată de nici un alt general de armată în perioada 
războiului“. Latura întunecată a caracterului lui Jukov - 
amenințările cu moartea și lipsa de consideraţie pentru 
viata umană - nu era cunoscută în Occident. Abia prin 
desecretizarea arhivelor comuniste reputaţia lui Jukov 
a început să aibă de suferit. În 1999, istoricul american 
David M. Glantz a folosit documente noi pentru a scrie 
o carte care a reușit să spulbere imaginea de invincibil a 
lui Jukov. Dar în Occident această imagine încă persis- 
tă – renumitul istoric britanic Simon Sebag Montefiore 
declara recent că Jukov a fost „cel mai mare comandant 
al celui de-al Doilea Război Mondial“. 

